
1. מבוא

משרד החינוך (שייקרא להלן "המשרד"), באמצעות אגף א' נכסים ולוגיסטיקה (שייקרא להלן " האגף "), פונה בזאת לקבלת הצעות ל:

מתן שירותי אחזקה, ניקיון, גינון והדברה למרכז הדרכה של משרד החינוך בחיפה
וזאת בהיקף ובגבולות אחריות כפי שיפורטו בהמשך.
1.1 חובת השתתפות בסיור קבלנים

חלה חובה על הקבלנים להשתתף בסיור קבלנים. הסיור מתוכנן להימשך שעתיים לפחות, במהלכו יינתנו הסברים והבהרות של נציגי המשרד.

על הקבלן למנות איש קשר לנושא מכרז זה שיקרא את כתב המכרז ויהיה אחראי על כל הפעילויות מול המשרד עד תום תהליך בחירת קבלן, איש קשר זה ילווה את ההתקשרות במידה והמציע יזכה במכרז.

בסיור הקבלנים חובה על איש הקשר להשתתף ולייצג את הקבלן. לא תהיה אפשרות לשאול ולברר כל פרט הדרוש למשתתף בסיור לשם הגשת ההצעה. 

סיור קבלנים יתקיים בתאריך 16.7.2019 שעה 10:30
בכתובת:
משרד החינוך

מרכז הדרכה

רח' צה"ל 17
חיפה
הצעת מציע, אשר לכל הפחות איש הקשר, לא נכח במהלך כל סיור הקבלנים (מתחילתו ועד סופו), תיפסל על הסף. 

מובהר בזה כי נציגי המציע בסיור הקבלנים ידרשו למלא את פרטיהם על גבי טופס נוכחות של המשרד ולחתום עליו בתחילה ובסוף הסיור, בטופס זה יידרשו הנציגים לציין בין היתר את שם הגוף או הגופים אותם הם מייצגים בסיור.
לא תהיה כל אפשרות לשנות מידע זה לאחר תום הסיור.

1.2 שאלות ובירורים לאחר הסיור
 לאחר מועד הסיור יש לשלוח קובץ וורד/אקסל הכולל את השאלות עד ל- 21.7.2019 בשעה 14:00 לכתובת המייל michrazimedu@education.gov.il, כאשר חובה לציין בשורת הנושא בדוא"ל יש לציין : מכרז מס' 25/7.2019 : מתן שירותי אחזקה, ניקיון, גינון והדברה למרכז הדרכה של משרד החינוך בחיפה ,  קובץ השאלות יהיה בהתאם למבנה שלהלן:
	מכרז מס' 25/7.2019 : מתן שירותי אחזקה, ניקיון, גינון והדברה למרכז הדרכה של משרד החינוך בחיפה

	סידורי
	מספר הסעיף אליו מתייחסת השאלה/הבהרה
	עמוד
	פירוט השאלה / בקשה להבהרה

	1
	
	
	

	2
	
	
	

	3
	
	
	

	4
	
	
	

	5
	
	
	


המשרד ישיב על השאלות עד שבוע לפני המועד האחרון להגשת הצעות. 
מסמכי ההבהרות אשר כוללים תשובות לשאלות שהתקבלו, יפורסמו באתר מינהל הרכש הממשלתי בכתובת: HTTP://WWW.MR.GOV.IL
באחריות המציעים לעקוב באופן שוטף  אחר פרסום הודעות והבהרות באתר כאמור.
יש לצרף את ההודעות ואת מסמכי ההבהרות, ככל שיהיו חתומים ע"י המציע לחוברת הגשת ההצעה, שכן הינם חלק בלתי נפרד ממסמכי המכרז. 

כל תשובה אשר לא קיבלה את ביטויה במסגרת המסמכים וההודעות כאמור, אינה מחייבת את המשרד.

אם המציע יתקל בשאלה בעלת חשיבות, במהלך הכנת הצעתו, לאחר המועד האחרון להעברת השאלות, הוא רשאי להגיש את שאלתו, בהתאם למבנה ולאופן המפורטים לעיל. 
אגף רכש מכרזים והתקשרויות יבחן את השאלה ויחליט באם לתת תשובה.

בכל מקרה בו החליט אגף רכש מכרזים והתקשרויות לתת תשובה, היא תפורסם באתר.
1.3 התקשרות עם מציע שזכה בדירוג נמוך יותר
לאחר שנחתם חוזה ההתקשרות עם המציע הזוכה, באם תבוטל ההתקשרות מסיבה כלשהי עם המציע הזוכה או במידה שלא נחתם הסכם מכל סיבה שהיא עם המציע הזוכה וזכייתו ו/או ההתקשרות איתו יבוטלו מכל סיבה שהיא, יהא המשרד רשאי לפנות למציע שדורג אחרי המציע הזוכה במכרז (להלן: כשיר שני), כאילו היה הזוכה במכרז, בהתאם לתנאי המכרז והצעת הכשיר השני למכרז. לא הסכים המציע שדורג במקום שלאחר הזוכים לכך, יהיה המשרד רשאי לפנות למציע שדורג במקום הבא אחריו וכו' עד שייחתם הסכם חדש לביצוע הפרוייקט. למען הסר ספק, סמכות זו של המשרד היא סמכות רשות והמשרד ישתמש בה בהתאם לשיקול דעתו עפ"י נסיבות העניין.

1.4 להלן רשימת המסמכים המהווים חלק בלתי נפרד מהמכרז ואשר אינם נכללים בחוברת זו:

"האוגדן הכחול" – 
המפרט הכללי לעבודות בניה שהוכן ע"י הוועדה הבין משרדית, ושהוצא לאור ע"י משרד הביטחון, בעדכונים האחרונים בעת חתימת חוזה המכרז עם הקבלן הזוכה.

"תקן ישראלי " – 
כל תקן ישראלי רשמי לפי חוק התקנים, תשי"ג – 1953 בעדכונים האחרונים בעת חתימת חוזה המכרז עם הקבלן.

"המאגר המשולב" –
מאגר סעיפים ומפרטים מתומחרים לביצוע עבודות בתחום הבנייה.
1.5 בכל מקום בו נכתב במסמך זה לשון זכר או לשון נקבה המשמעות הינה זכר ו/או נקבה.
2. הגורמים אליהם מופנה המכרז (דרישות סף)
2.1 במקרה בו מציע משמש כקבלן של המשרד בהתקשרות אחרת והצעתו למכרז זה הינה ההצעה המועמדת לזכייה והסתבר כי קיים ניגוד עניינים בין הפעילות במכרז זה לפעילות בהתקשרות אחרת, המשרד רשאי על פי שיקול דעתו הבלעדי להחליט באיזה מבין המכרזים/התקשרויות קיים למשרד יתרון מקצועי וכספי להתקשרות עם הקבלן.
על בסיס החלטה זו המשרד יקבע באיזה מבין 2 המכרזים/התקשרויות המציע יוכל לשמש כקבלן של המשרד.
על המציע להצהיר בהצעתו (נספח 6) כי לא עולה חשש לניגוד עניינים, בין הפעילות הנדרשת במכרז זה לבין פעילויות אחרות עם המשרד בהם המציע מעורב.

כמו כן, במקרה בו מציע מבצע פעילות שמסתבר שקיים ניגוד עניינים בינה לבין הפעילות במכרז זה, המשרד רשאי, עפ"י שיקול דעתו הבלעדי לקבוע כי המציע לא יוכל לזכות במכרז זה.

2.2 מקרים בהם ההצעה עשויה להידחות
להלן לשון תקנה 6א לתקנות חובת המכרזים התשנ"ג-1993, באשר לתנאים לדחיית ההצעה:

(1) מבלי לגרוע מכלליות האמור בתקנות אלה במכרז לרכישת עבודה או שירותים עתירי כח אדם תדחה ועדת המכרזים הצעה בהתקיים אחד מאלה:
(1) המציע או מי מבעלי השליטה בו הורשע ב- 3 השנים שקדמו למועד האחרון להגשת ההצעות במכרז בשל הפרת דיני העבודה;
(2) המציע או מי מבעלי השליטה בו נקנסו על ידי מפקח עבודה שמונה לפי סעיף 5 לחוק העבירות המינהליות, התשמ"ו – 1985, בשנה שקדמה למועד האחרון להגשת הצעות במכרז ביותר מ- 2 קנסות בשל הפרת דיני העבודה; לעניין תקנת משנה זו, "בעל שליטה" – כמשמעותו בחוק הבנקאות (רישוי), התשמ"א – 1981.
(2) על אף תקנת משנה (א), רשאית ועדת המכרזים להחליט מטעמים מיוחדים שיירשמו שלא לדחות הצעה במכרז אף אם התקיימו לגבייה אחד התנאים כאמור; בהחלטה כאמור רשאית הוועדה להתחשב, בין השאר, בהתנהלותו של המציע בדרך כלל, בכל הקשור לשמירת זכויות עובדים וכן ביחס שבין היקף הפעילות של המציע שבשלה הורשע או נקנס בשל הפרת דיני העבודה לבין היקף פעילותו הכולל.
2.3 דרישות סף מהמציע

2.3.1 על הגוף להשתתף בסיור הקבלנים כאמור בסעיף 1.1 לעיל.
2.3.2 על המציע להיות גוף משפטי מאוגד הרשום ברשם רשמי או גוף סטטוטורי.
2.3.3 על המציע להיות עוסק מורשה/מלכ"ר.
2.3.4 על המציע להיות מנהל ספרי חשבונות כחוק.
2.3.5 אם המציע הינו עמותה, עליו להיות בעל אישור על ניהול תקין, מטעם רשם העמותות, תקף לשנה השוטפת.
2.3.6 המציע מקיים חובותיו בעניין שמירת זכויות עובדים, לפי דיני העבודה, צווי ההרחבה וההסכמים הקיבוציים החלים על המציע כמעסיק לצורך אספקת העבודה או השירותים, לעניין זה "תצהיר בכתב" כמשמעותו בסימון א' לפרק ב' לפקודת הראיות [נוסח חדש], התשל"א – 1971.
2.3.7 המציע הינו בעל רישיון לעסוק כקבלן שירות כמשמעותו בחוק העסקת עובדים ע"י קבלני כח אדם, תשנ"ו – 1996.

2.3.8 על המציע להיות בעל ניסיון של 2 שנים אחרונות לפחות בביצוע עבודות ניקיון בלפחות מבנה אחד של משרדים בשטח של 600 מ"ר לפחות.
2.3.9 על המציע להיות בעל ניסיון של 2 שנים אחרונות לפחות בביצוע עבודות אחזקה בלפחות מבנה אחד של משרדים בשטח של 600 מ"ר לפחות.
2.4 תנאי התקשרות להגשת הצעה (בין גוף מוביל לגוף מתקשר)
2.4.1 מותרת התקשרות לצורך הגשת הצעה, של עד 2 גופים בלבד (גוף מוביל וגוף מתקשר)
2.4.2 גוף לא יכול להיות שותף ליותר מהצעה אחת.
2.4.3 במקרה שההצעה מוגשת על ידי עד 2 גופים על ההצעה לעמוד גם בתנאים הבאים לפחות: 

1. הגופים המתקשרים יוכיחו קשר חוזי בין כל המשתתפים שלא יופר בכל תקופת ההתקשרות עם המשרד בעקבות הזכייה במכרז (לרבות תקופות אופציה שיש למשרד עפ"י המכרז). 
2. במסגרת מכרז זה הגוף המוביל והגוף המתקשר חייבים לעמוד בדרישות הסף שבסעיפים 2.3.2-2.3.6 המפורטים להלן כל אחד בפני עצמו. 
3. לגבי הדרישות המפורטות בסעיף 2.3.8 גוף שעומד בדרישות בסעיף זה חייב לעמוד גם בדרישה שבסעיף 2.3.7.

4. הגוף המוביל חייב לעמוד בדרישות המפורטות בסעיף 2.3.9.
5. בסך הכל ההצעה בשלמותה חייבת לעמוד בכל דרישות הסף.
2.5 מובהר בזאת כי לצורך עמידה בתנאי הסף על המציע (במקרה של התקשרות דהיינו הגוף המוביל ו/או הגוף המתקשר) לעמוד בתנאי הסף בעצמו וכי לא ניתן לייחס ניסיון ו/או מחזור כספי ו/או כל פרט אחר של כל גוף אשר אינו המציע עצמו (במקרה של התקשרות דהיינו הגוף המוביל ו/או הגוף המתקשר) לרבות חברת אם, חברת בת או כל גוף אחר הקשור בדרך כלשהי למציע ולמעט גוף אשר בוצע לגביו מיזוג עם הגוף המוביל ו/או הגוף המתקשר עפ"י סעיף 323 לחוק החברות התשנ"ט 1999, טרם המועד האחרון להגשת הצעות למכרז זה.
3. הגדרות

3.1 המשרד – משרד החינוך 

3.2 היחידה המזמינה – אגף א' נכסים ולוגיסטיקה
3.3 השירותים נשוא המכרז – מתן שירותי אחזקה, ניקיון, גינון והדברה למרכז הדרכה של משרד החינוך בחיפה
3.4 דרישות סף – הדרישות הבסיסיות המגדירות את המינימום הנדרש על מנת להגיש הצעה, כמפורט בפרק 2 בלבד.
3.5 גוף מוביל – יקבע ע"י המציע במקרה שההצעה מוגשת ע"י 2 גופים.

הגוף המוביל וכל אחד מהגופים המצטרפים יחתמו על כל דפי ההצעה המוגשת.

במידה שהמציע זכה במכרז, הגוף המוביל יהיה המקשר היחיד בין המשרד לבין הזוכה, יחתום על חוזה ההתקשרות ויגיש את כל הדוחות והחשבונות הנובעים מההתקשרות ולו תהיה האחריות הכוללת כלפי המשרד בכל הנוגע לביצוע השרות. יחד עם זאת, גם כל הגופים המתקשרים אחראים כלפי המשרד לביצוע שלם של השרות למשך כל תקופת ההתקשרות.
3.6 ערבות ביצוע – ערבות בנקאית או ערבות חברת ביטוח (מרשימת החברות המצורפת בנספח 6) בסכום נקוב או באחוזים מסכום ההתקשרות, כפי שמוגדר בחוזה ההתקשרות, המבטיחה את מילוי התחייבויות הקבלן עפ"י תנאי המכרז, עפ"י הצעתו כפי שאושרה ע"י ועדת המכרזים וחוזה ההתקשרות.

3.7 המציע – כל גוף שהגיש הצעה למכרז.

3.8 הצעה למכרז – תשובת המציע לפניית המשרד הכוללת את כל המידע הנדרש למשרד, מסמכים המעידים על עמידתו בדרישות המכרז, התחייבותו לעמוד בתנאי המכרז והצעת מחיר – כל זאת עפ"י דרישות המכרז.

3.9 הקבלן/הספק – מציע שהצעתו זכתה במכרז וחתם על הסכם התקשרות עם המשרד.
3.10 לקוח – גוף שהוצג ברשימת הניסיון של המציע ושעימו נערכה התקשרות לקבלת שירות ע"י המציע וצוינו לגביו פרטים מלאים כולל פרטי בעל תפקיד אצל הלקוח ודרכי התקשרות עימו.

3.11 איש הקשר מטעם הלקוח – בעל תפקיד אצל הלקוח שמכיר את השירות שהמציע ציין שסיפק לו או את בעל התפקיד המוצע במסגרת המכרז, לגביו הוא ניתן כאיש קשר. 
3.12 שנה אחרונה – התקופה המתייחסת לשנה אחורה שקדמה למועד האחרון להגשת ההצעות.
3.13 המבנה/הבניין – בנייני המשרדים הכיתות/האולמות 
3.14 המנהל – אמרכלית המחוז
3.15 המפקח – האדם שמתמנה או מוסמך מזמן לזמן ע"י המנהל מטעם המשרד לפקח על ביצוע העבודה או כל חלק ממנה.
3.16 קבלן ממונה – קבלן לעבודות נוספות שהתקשר ישירות עם המשרד.

3.17 קריאה לתקלה – פניה של עובד המשרד לצורך תיקון תקלה לרבות נזק, פגם, הפרעה למהלך התקין ולעיתים לביצוע עבודת סבלות ועוד.
3.18 קבלן משנה קבוע – קבלן משנה מטעם הקבלן הזוכה במכרז אשר שמו ונתוניו צורפו להצעה ואפשרו לקבלן לעמוד בתנאי המכרז.
4. תיאור הפרוייקט והיקפו
4.1 רקע
המשרד מעוניין בשירותיו של קבלן לביצוע שירותי אחזקת מבנה, ניקיון, גינון והדברה (להלן: "השירותים") למרכז ההדרכה בחיפה ולמבנה ולציוד הנכללים בהם (להלן: "הבניין/המבנה"), כמפורט בהמשך ובהתאם לתנאים ולדרישות המפורטים במכרז זה.
4.2 תיאור המבנה והמערכות שלהלן הינו כללי בלבד ונועד להבהיר ולתת לקבלן מושג על מהות המבנה והיקפו. 
מרכז ההדרכה הינו מבנה בן קומה אחת.

4.3 באתר יושבים באופן קבוע 5 עובדים. 
במסגרת הפעילויות המתבצעות במרכז מגיעים בממוצע כ- 80-100 משתלמים או מבקרים ליום.
מספר זה עשוי להשתנות בהתאם לחודשי הפעילות של שנת הלימודים.
4.4 תיאור המבנה

1. שטח המבנה מרכז ההדרכה עומד על כ - 600 מ"ר כולל פטיו כולל רצפת דק דשא סינטטי והצללה ושטח גינון וחצרות הדורש טיפול העומד על כ- 250 מ"ר.
2. המבנה כולל:
	כיתות ואולמות
	כמות

	כיתות/חדרי פעולה/סדנאות
	3

	חדר ישיבות קטן
	1

	אולם כינוסים עד 170 איש, כולל לוחות אקוסטיים מיוחדים
	1

	חדרי משרדים
	5


	תאי שירותים
	7

	מטבחונים
	1

	חדר תקשורת
	1

	מבנים למאבטח בכניסה הראשית.
	1

	חדר עובדי האחזקה והניקיון
	1

	מחסן 
	1

	מקלט
	1


3. לוחות חשמל
· 1 לוח 250X3 אמפר
· 2 לוח 40X3 אמפר
· 1 לוח 25X3 אמפר
4. מערכות גילוי וכיבוי אש
· 1 מערכת גילוי עשן/כיבוי אש.
· 1 מערכת פתיחת חלונות לפליטת עשן.
· ארונות כיבוי אש: 2 ארונות מאובזרים במטפים, צינורות כיבוי אש וכל הציוד הנלווה.
· מטפים: 3 מפוזרים במבנה 

5. מיזוג אויר: כ – 20 מזגנים עליים כמפורט להלן:
	תיאור
	כמות

	LG-INV12 –מזגן עילי אינוורטר לחדר תקשורת
	1

	ARNU12GSEL2 – מאייד עילי VRF
	1

	ARNU24GS5L2 – מאייד עילי VRF
	1

	ARNU12GB1G2 – מאייד תקרתי נסתר VRF
	2

	ARNU15GB1G2 - מאייד תקרתי נסתר VRF
	2

	ARNU18GBHA2 – מאייד מיני מרכזי VRF
	1

	ARNU24GBHA2 – מאייד מיני מרכזי VRF
	2

	ARNU36GBGA2 – מאייד מיני מרכזי VRF
	2

	ARNU42GBRA2 – מאייד מיני מרכזי VRF
	1

	ARNU48GBRA2 – מאייד מיני מרכזי VRF
	1

	ARNU54GBRA2 – מאייד מיני מרכזי VRF
	1

	ARNU76GB8A2 – מאייד מיני מרכזי VRF
	1


6. ציוד חשמלי: 1 מקרר, 1 מיקרוגל, 2 מיחמים, 1 מכשיר למינציה, 1 שעון נוכחות, 1 מערכת כריזה.
7. ריהוט משרדי כגון: ארונות עץ, ארוניות תיקים, ספות ישיבה, שולחנות מחשב, שולחנות משרדיים, כיסאות סטודנטים, ארונות ויטרינה ועוד.
8. ציוד אור קולי בחדר ישיבות בקומת הנהלה
	תיאור
	כמות 

	מקרן להצגת מצגות קבוע בתקרה 
	1

	מקרן להצגת מצגות ניידים
	1

	מתקן תליה למקרן
	1

	מערכת הגברה מובנה
	1

	רמקול תקרה
	1

	מסכי פלזמה 
	2


	מיקרופון חוטי
	2

	מיקרופון אלחוטי
	3

	מעמד למיקרופון
	1

	מסך הקרנה 
	1


9. מתקני מים
במרכז ההדרכה מוצבים כ-2 מתקני מים מתקן מים מינרלים ובר מים אחד, לשימוש עובדי המשרד ומבקרים. הקבלן יוודא כי במתקן מצויות כוסות חד פעמיות ובמקרה הצורך והחלפת כדי מים וימלא את ה"שרוולים" בכוסות חד פעמיות שיסופקו ע"י המשרד. כמו כן באחריות הקבלן להודיע לספק המתקנים על כל תקלה במתקן.

10. כל הציוד שפורט לעיל הינו ציוד חדש בתקופת האחריות של שנה ראשונה.
11. ככל שיתווספו ציוד או מערכות נוספות, באחריות הקבלן לתחזקם.
4.5 שעות הפעילות של מרכז ההדרכה
שעות הפעילות הן: בימים א-ה בין השעות 07:00 עד 19:30. 
4.6 היקף הפרוייקט
כל היקפי הפעילות שפורטו לעיל הינם כמויות משוערות לשנה.

המשרד רשאי להגדיל את ההיקפים בכ- 30% מידי שנה, מותנה באישור בכתב ומראש של וועדת המכרזים וכן הסכם חתום ע"י חשב המשרד ומורשי חתימה של המשרד (כן רשאי המשרד לצמצם את היקפי הפעילות).

בנוסף לכך, רשאי המשרד לשנות מסעיף לסעיף אך ורק באישור ובחתימה מראש של חשב המשרד ומורשי החתימה של המשרד ובתנאי שאין חריגה מגבול התקציב.

המשרד רשאי להגדיל בין היתר כאמור בסעיף 5.25 את ההיקף השירותים (סכום ההתקשרות + עלות עבור עבודות מיוחדות) בכ- 30% מידי שנה, מותנה באישור בכתב ומראש של וועדת המכרזים וכן הסכם חתום ע"י חשב המשרד ומורשי חתימה של המשרד (כן רשאי המשרד לצמצם את היקפי הפעילות).

בנוסף לכך, רשאי המשרד לשנות מסעיף לסעיף אך ורק באישור ובחתימה מראש של חשב המשרד ומורשי החתימה של המשרד ובתנאי שאין חריגה מגבול התקציב.

ככל שתידרש הרחבה של ההתקשרות בשל הוראת תכ"ם שכר עובדי הניקיון – ההרחבה הנדרשת תתווסף להרחבות הנ"ל.
5. תפקידי הקבלן בביצוע העבודה

5.1 כללי

המשרד מבקש להפעיל את הפרוייקט באמצעות קבלן, שיבחר במכרז זה.
הקבלן יספק למשרד מענה כולל לכל התכנית שהוגשה על ידו בהצעתו למכרז זה, לרבות שינויים שיידרשו ע"י המשרד.

הקבלן יפעיל את כל התהליכים הנדרשים במכרז זה בשלמותם, לרבות אלו המתוארים בפרק 4 וזאת החל מהיום שיקבע בהסכם כיום תחילת ההתקשרות.

הקבלן מחויב לתת את מלוא השרות המוגדר במכרז זה מהיום שיקבע בהסכם כיום תחילת ההתקשרות.

5.2 ניירת ומסמכים

הקבלן הזוכה במכרז זה מנוע מלהשתמש בלוגו שלו על גבי ניירת הנוגעת למכרז זה. מבנה כותרת המסמכים תהיה במתכונת הבאה:


מתן שירותי אחזקה, ניקיון, גינון והדברה למרכז הדרכה של משרד החינוך בחיפה
הפרוייקט מבוצע ע"י ________ עפ"י מכרז מס' _________

הפרוייקט מבוצע עבור אגף א' נכסים ולוגיסטיקה, משרד החינוך.

5.3 שיתוף פעולה עם קבלן בנושא התייעלות האנרגטית
5.3.1 המשרד מתכוון להתקשר עם קבלן בנושא התייעלות האנרגטית ועל הקבלן לשתף הפעולה ככל שיידרש. 
5.3.2 כל ציוד שיותקן ע"י קבלן או המשרד או מי מטעמו בנושא התייעלות אנרגטית יידרש קבלן האחזקה לסייע בהתקנתו ולבצע תחזוקה עפ"י קביעת המשרד.
5.3.3 מובהר בזה כי כל חלקי החילוף החשמליים והמכאניים שיותקנו במסגרת השירות הנדרש יהיו בעלי דירוג אנרגטי הגבוה ביותר הקיים בארץ בכל מועד.
בכל מקרה הקבלן מתחייב לספק את השירות בכל היקף שיידרש בתנאים על פיהם זכה במכרז.
5.4 דרישות כלליות
5.4.1 באופן כללי יפעל הקבלן עפ"י הנחיות משרד החינוך, ולשם שמירה ואחזקת המבנה באופן המיטבי כך שכל המערכות תפעלנה באופן תקין.
5.4.2 הקבלן יחל בביצוע העבודות מיום שיקבע במועד תחילת ההתקשרות בחוזה, בכפוף לעמידתו בתנאים הנדרשים לחתימה. הקבלן מקבל על עצמו את הניהול והביצוע של השירותים הנדרשים לצורך תפקוד תקין ונאות ושמירת ערכו של הרכוש, על כל חלקיו ורכיביו, לתקופת ההסכם כמפורט להלן.

5.4.3 הקבלן יספק שירותי אחזקה, ניקיון, הדברה וגינון תוך הפעלה במשטר חסכוני של המערכות הצורכות אנרגיה, ויבצע רישומים מפורטים ומדויקים של הציוד, ניהול וביצוע השירותים יעשה על ידי הקבלן עצמו ועובדיו ו/או על ידי קבלני משנה קבועים מטעמו כהגדרתם במפרט זה ו/או חלק בעצמו וחלק על ידי קבלני משנה קבועים. כמו כן הקבלן יגיש את פרטיהם לאישור קב"ט המשרד. הפרטים יועברו על גבי טפסים שימסרו לקבלן ע"י המזמין. כמו כן על הקבלן להודיע על כל החלפה או עזיבה של עובד.
5.4.4 הקבלן יזמין ויתאם את פעולת קבלני המשנה המועסקים מטעמו, כל זאת בתנאי שהקבלן קיבל את אישור המנהל להעסקת אותם קבלני משנה. בנוסף, הקבלן ידאג לרישום פעולותיהם ולתיאור העבודות שבוצעו.
5.4.5 הקבלן יציב במבנה צוות עובדים קבועים בכל מקצוע במספר שיקבע על פי תוכנית העבודה שהקבלן יגיש יחד עם הצעתו. מספר העובדים לא יפחת מהמספר שנקבע כמספר מינימום. הקבלן ישלים את המשימות המוגדרות ואשר לא יתבצעו ע"י העובדים הקבועים בצוותי עובדים נוספים וקבלני משנה ככל הנדרש לביצוע כל העבודה.
5.4.6 הקבלן יספק בכל תחום את החומרים, החומרים המתכלים, כלי העבודה והאמצעים הנדרשים לביצוע ולרבות אספקת ציוד חליפי לציוד שהתקלקל ואשר אין לקבלן כדאיות כלכלית לשפצו ו/או לתקנו.
5.4.7 כל נזק שייגרם ע"י הקבלן במהלך עבודתו לרכוש המשרד, יתוקן על ידו ללא תשלום, בסמוך למועד האירוע. תיקון הנזק יבוצע כך, שיאפשר הפעלה מלאה ותקינה של המתקן שנפגע. לעניין זה ולכל עניין ייחשב כל קבלן משנה (ועובדיו) הפועלים מטעם הקבלן, כעובד של הקבלן.
5.4.8 הקבלן יידרש לבצע עבודות מיוחדות כאמור בסעיפים 5.25-5.24 על פי קביעת המנהל. העבודות יתבצעו ע"י עובדים נוספים של הקבלן, שלא ע"י הצוות הקבוע במהלך יום העבודה.
5.4.9 המשרד יהיה רשאי להגדיל את היקפי השטחים בהם יבוצעו שירותי האחזקה, הניקיון והגינון וכן את מספר המערכות והציוד המתוחזק. גידול של עד 15% מהיקף הכללי של המכרז או עד 15% מהיקף הפעילות בתחום (במקצוע) אחד, לא יחייב את המשרד בתשלום נוסף.
גידול מעבר ל- 15% יחייב בתשלום נוסף עבור גידול מעבר ל- 15% בלבד ועל פי החלק היחסי של הגידול.

5.4.10 המשרד יעמיד חדר שישמש את הקבלן בין היתר כמוקד לקבלת קריאות והודעות על תקלות, אחסנת ציוד לרבות ציוד וחומרי ניקיון.
5.5 סיורים לקבלת ולמסירת המתקנים
5.5.1 סיור לקבלת המתקנים לפני החתימה על החוזה
לפני החתימה על החוזה יערוך הקבלן סיורים יסודיים במבנים ובמערכות בהשתתפות נציג המשרד. הקבלן יציג את כל בעלי התפקידים שהוגדרו במכרז. 

הקבלן יציב את האחראי על האחזקה המיועד במשך 14 ימי עבודה לצורך לימוד המבנים, המערכות והמתקנים. הסיורים, לרבות הצבת אחראי האחזקה, יתבצעו ע"י הקבלן ועל חשבונו. 
אי הצבת אחראי האחזקה תחשב כאי קיום תנאי המכרז ועלולה למנוע את החתימה הסופית על החוזה וביטול הזכייה במכרז.

5.5.2 סיור מסכם בתום תקופת האחריות לחלקי מבנים ומערכות חדשות
בכל מקרה במהלך תקופת החוזה בו יסתיים ביצועם של חלקי מבנה ומערכות חדשים, האמורים לעבור לאחריות הקבלן, המערכות והמתקנים יועברו לאחריות הקבלן. 
הקבלן יבצע במהלך עבודתו השוטפת, סיורים, ביקורות וטיפולי אחזקה מונעת בחלקי מבנים ובמערכות אלה כמתבקש ממשימותיו נשוא מכרז זה. 
הקבלן יגיש למנהל את הערותיו לגבי טיב המבנים והמערכות, הנמצאים בתקופת אחריות, מיד לאחר שיאבחן בעיה או אי התאמה. ההערות יהיו מפורטות ויכללו תאור של הבעיה והצעות לפתרון. 
המנהל יטפל בפתרון הבעיות מול הקבלנים המבצעים. ההערות יכללו גם הערות לגבי השלמת החומר הטכני וספרי המתקן שהוגשו ע"י הקבלן המבצע.

במתקנים חדשים שיתווספו במהלך תקופת החוזה ואשר המנהל יחליט להעבירם לטיפול ואחריות הקבלן, הרי שלקראת תום תקופת הבדק ואחריות הקבלנים, יערך סיור מסכם של תקופת הבדק והעברת המתקנים לאחריותו של קבלן האחזקה. 
לקראת הסיור ירכז ויסכם הקבלן את הערותיו שלא טופלו עד לאותו מועד ויגישן בכתב למנהל. 
המנהל יחליט אילו מההערות אכן יש לתקן על ידי הקבלנים המבצעים ואילו הערות אינן רלוונטיות ועל קבלן האחזקה לתקן כחלק מביצוע עבודתו השוטפת.

במידה והקבלן יתבקש לבצע השלמת עבודות האמורות להתבצע על ידי הקבלנים המבצעים, ישולם לקבלן בנפרד עבור ביצוע עבודות אלה ובלבד שלא בוצעו על ידי כח האדם הקבוע בבניין. חישוב עלויות העבודות הנוספות יעשו כמפורט במסמך זה.

5.5.3 קבלת המתקנים מהקבלן בגמר תקופת חוזה זה

(1) 30 ימי עבודה לפני תום מועד תקופת החוזה שיחתם עם הקבלן (לאחר כל ההארכות), יתקיים סיור סופי בכל המבנה והמתקנים המתוחזקים על-ידי הקבלן במסגרת חוזה זה, ובו ישתתפו המנהל ונציגיו, הקבלן והקבלן שיזכה במכרז הבא.
(2) חובת הקבלן לסייע לקבלן החדש שיזכה בעקבות מכרז חדש, לסקור את כל המתקנים במשך יומיים מלאים וזאת, על-ידי הפעלת מתקנים, הצגת פעולתם, הצגת יומני עבודה, פתיחת דלתות וכדומה.

(3) הקבלן החדש הזוכה במכרז הבא, לאחר בחינת המבנה והמתקנים, יגיש בכתב את הסתייגויותיו ממצב המבנה והמתקנים למנהל.
(4) ההסתייגויות יוכלו לכלול כל כשל במבנה ובמערכות ואשר אמור היה להתבצע ע"י הקבלן.
(5) המנהל יהיה הפוסק האחרון לצורך חיוב הביצוע על הקבלן שזכה במכרז זה או הקבלן שיזכה במכרז הבא. 
(6) הקבלן יידרש לבצע את כל המפורט עד לסיום תקופת החוזה וזאת באמצעות כוח אדם נוסף ככל שיידרש.

(7) במידה והקבלן שזכה במכרז זה לא ימלא אחרי הוראות דו"ח הביקורת כאמור לעיל, רשאי המנהל להורות לבצע את העבודה האמורה על-ידי קבלן אחר או בכל דרך אחרת.
(8) ההוצאות האמורות יחולו על הקבלן שזכה במכרז זה, והמנהל יהיה רשאי לגבות או לנכות את ההוצאות האמורות בתוספת 15% (שייחשבו כהוצאות משרדיות) מכל סכום שיגיע לקבלן בכל זמן שהוא, לחלט את הערבות וכן יהיה המנהל רשאי לגבותן מהקבלן שזכה במכרז זה בכל דרך אחרת על פי דין.

(9) ההשתתפות בסיורי הקבלה וביצוע הנאמר בדו"ח, גם במקרים בהם יהיה על הקבלן להמשיך לפעול מעבר לתקופת החוזה, לא יוכלו לשמש לקבלן שזכה במכרז זה עילה לדרוש תוספת כספית כלשהי. 
(10)  הקבלן יפצה את המשרד בגין כל נזק שיגרם לו עקב העיכובים.
(11) במקרים בהם יתגלו במבנים, ו/או בציוד ליקויים חמורים, הרי שכל עוד לא סילק הקבלן שזכה במכרז זה את ההסתייגויות הנ"ל, ימשיך הקבלן שזכה במכרז זה לשרת בעצמו את המתקן כנדרש בחוזה, על חשבונו, ללא תשלום נוסף. 
הקבלן שיזכה במכרז הבא יקבל על עצמו את הטיפול במתקנים אלו רק לאחר מסירה סופית.
(12) בכל מקרה של חילוקי דעות בין הקבלן שזכה במכרז זה לבין הקבלן שיזכה במכרז הבא, המנהל יהיה הפוסק האחרון והחלטתו תהיה סופית ולא ניתנת לערעור.
5.6 שירותי אחזקת מבנה ומערכות

הקבלן יבצע את המשימות המפורטות באמצעות צוות עובדים ואמצעים קבועים, בהיקף ובמקצועות כמפורט במכרז זה.
ככל שיידרש לצורך ביצוע עבודות האחזקה לכל הציוד הקיים (ללא מגבלת ערך הציוד), סיוע של כח אדם בעל מיומנות מעבר למיומנות של כח האדם הקיים, על הקבלן לבצע את עבודות האחזקה בסיוע כח האדם בעל המיומנות וזאת ללא כל תשלום נוסף.
ככל שהקבלן יידרש לבצע עבודות שהצוות המינימלי הקיים אינו יכול לבצע בלוח הזמנים הנדרש על הקבלן לתגבר את כח האדם לצורך עמידה בלוח הזמנים בביצוע העבודות וזאת ללא כל תשלום נוסף.
5.6.1 שרותי האחזקה כוללים – אחזקת שבר, אחזקה מונעת ואחזקה תקופתית. האחזקה תבוצע על כל המבנה, גרם מדרגות החרום, החצרות לרבות כלי עבודה והציוד הקיים כולל ביצוע העבודה ואספקת חלקים וחומרים.

האחזקה תבוצע בין היתר בנושאים הבאים:
1. חשמל – כולל: ארונות חשמל, תשתיות חשמל וכל עבודות החשמל הנדרשות כולל בדיקה תרמו-גרפית אחת לשנה לארונות החשמל.
2. מיזוג אויר – כולל תשתיות המיזוג, בדיקה שוטפת של המזגנים וכל הנדרש לתקינות המזגנים.

3. אינסטלציה – כולל: תשתיות מים וביוב והחלפת כלים סניטריים עפ"י הצורך. 
4. נגרות / פירזול – כולל תיקוני רהיטים, דלתות צילינדרים ומנעולים, חלונות, מחזירי דלתות ועוד.
5. בינוי – צביעה, תיקוני צבע, טיח, החלפת אריחים פגומים, זיפות מלא של הגג וטיפול למניעת חדירת מים ועוד.
6. כיבוי אש – כולל התקשרות עם החברה המספקת שרותי כיבוי וגילוי ההתקשרות תכלול בדיקה והחלפה של ציוד כיבוי וגילוי אש בהתאם בכל שנה ושנה.
7. סבלות בתוך המבנה – כולל פרוק והרכבת רהוט, אריזת ציוד וניודו.
8. שליחויות מחוץ למבנה – (ממרכז ההדרכה למחוז וחוזר) ככל שיידרש כלי רכב לצורך ביצוע עבודות השליחות על הקבלן להעמיד כלי רכב מתאים לצורך ביצוע ההעברות (ועד שלוש פעמים בשנה העברה בתחומי השיפוט של מחוז חיפה) 
5.6.2 המערכות שיוחלפו וכן החלפים יהיו חדשים וזהים לקיים או שווי ערך באיכותם.
5.6.3 אספקת כל כלי העבודה הנדרשים לביצוע העבודות, לרבות כלים ידניים ומכניים.
5.6.4 אספקה ושימוש בכל החומרים הנדרשים לביצוע עבודות האחזקה ואחריות לטיב החומרים ולהתאמתם למבנה ולציוד, למניעת נזקים.
5.6.5 אספקת כל החומרים המתכלים וחומרי עזר כדוגמת מסננים לאוויר ומים, שמנים וגריז, דבקים, ברגים ומסמרים, נורות, ברזים וכו'. החומרים המתכלים יהיו מסוג ואיכות מעולה, זהים ו/או שווי ערך למפורט בהמשך, שיאושרו על ידי המנהל ויותאמו למתקנים המצויים בבניין.
5.6.6 ביצוע עבודות אחזקה מונעת למבנים, למערכות ולמתקנים. האחזקה המונעת תתבצע עפ"י לוח זימון שנתי (מחולק: שבועי, חודשי, תלת חודשי, חצי שנתי ושנתי).
5.6.7 עבודות האחזקה המונעת יכללו גם עבודות תחזוקה במבנה כדוגמת תיקון ואיטום חדירות מים וכו'.

5.6.8 על הקבלן לדאוג להפעלה יומיומית של כל המערכות והמתקנים ולביקורת על פעולתם התקינה. הקבלן יקפיד על הפעלה חסכונית. הקבלן יפעיל את המערכות על פי נהלי משרד החינוך.
5.6.9 עובדי הקבלן המנקים את המשרדים בשעות אחה"צ יהיו אחראים לכבות את התאורה והמזגנים עם סיום פעולות הניקוי, למעט מזגנים בחדרי המחשב, ציוד תקשורת, מקררים וכל ציוד אשר יידרש ע"י המנהל.
5.6.10 תיקוני תקלות

1. עבודות תיקון תקלות יהיו בעדיפות על פני שאר משימות הקבלן כפי שנדרשות במכרז זה. תיקוני התקלות יכללו כאמור את כל העבודה, החלקים והחומרים הנדרשים.
2. על הקבלן להשלים את כל תיקי המתקנים ותכניות החשמל החסרים לא יאוחר משנה לחתימת החוזה.

3. עובדי הקבלן הקבועים יבצעו סיורים יזומים לאיתור תקלות ומפגעים. עובדי הקבלן יבצעו תיקון תקלות שיזוהו במסגרת ביצוע הסיורים וכן במסגרת העבודה השוטפת. 
בנוסף יבצעו את כל תיקוני התקלות שידווחו למוקד על-ידי עובדי המשרד.
4. תיקון תקלה יתבצע על ידי הקבלן ועל חשבונו, בין אם התיקון יבוצע על ידי עובדי הקבלן ובין אם על ידי קבלני משנה ובתי מלאכה חיצוניים מטעם הקבלן. במקרים בהם תיקון התקלה עלול לגרום לקשיים ולהפרעות בעבודתם של העובדים, יתאמו העובדים את עבודתם עם המנהל.
5. על הקבלן לקחת בחשבון כי נדרש להיערך להשגה מידית של כל חלק הנדרש להחלפה במערכות השונות לרבות חלקים מחו"ל.

6. העובדים וצוות הגבוי יבצעו עבודות ויתקנו בין היתר את מערכות החשמל, מיזוג האוויר חשמל ומיזוג אוויר, כל הנושאים שבמקצועות הבניה לרבות נגרות, מסגרות, בינוי, ריצוף, איטום, עבודות צבע וחיפויים, זגגות, שרברבות, פתיחת סתימות במערכת הביוב והניקוז, טיפול באביזרי קצה במערכת המים כדוגמת ברזי מים לכיורים וניאגרות, המים, ציוד אור קולי וכדומה.
7. בנוסף ידרשו תיקונים במקצועות אלו, עקב נפילות / הפסקות חשמל (כולל של חברת חשמל) וכדומה.
8. זמן התגובה לתיקון תקלות

זמני התגובה לתיקון תקלות ברמות דחיפות שונות יהיו:
(1) לא יותר משעה מקבלת ההודעה – לתקלה דחופה העלולה לגרום למפגעים בטיחותיים / להפסקת שירותים ייעודיים של המרכז, לפי הודעת אמרכלית המחוז.
(2) לא יותר מ- 12 שעות מקבלת ההודעה – לכל תקלה אחרת.

9. משך התיקון לא יעלה על הזמנים הקבועים להלן:

(1) 6 שעות מאיתור התקלה, תקלות הגורמות למפגע בטיחותי.

(2) 2 ימים מאיתור התקלה, בגין מכשירי חשמל מושבתים או המצריכים תיקון מעל 24 שעות יתקבלו מכשירי חשמל חלופיים שווה ערך מהקבלן עד לקבלת המוצר מתיקון.
10. תיקון תקלה המחייבת הוצאת חלק לצורך תיקונו אל מחוץ לבנין, באם יתבקש או יצטרך קבלן האחזקה לבצעו, יתבצע עפ"י לוח זמנים כמפורט להלן:
(1) תיקון מנוע/משאבה יתבצע תוך 4 ימי עבודה מאיתור התקלה.

(2) תיקון מדחס למזגן מפוצל יתבצע תוך 2 ימי עבודה מאיתור התקלה.

תיקון כל יחידת ציוד אחרת או חלק מבנה - תוך 5 ימי עבודה מאיתור
11. על מנת לעמוד בלוח הזמנים לתיקון התקלות על הקבלן להיות ערוך לתת מענה באמצעות בעלי מקצוע שונים ולהיערך להשגה מיידית של כל מרכיב או חלק הנדרש להחלפה במערכות ובציוד השונים במבנה.
12. במידה והקבלן אינו עומד בלוח הזמנים לביצוע התיקונים המפורט לעיל עליו להציב ציוד חלופי ולהתקינו במערכות הרלוונטיות במשרד, עד להתקנת חלקי החילוף במערכות המושבתות.

5.6.11 תיקוני תקלות במערכות הנמצאות בתקופת האחריות של הקבלנים המבצעים

1. תיקוני תקלות במערכות ומתקנים הנמצאים בתקופת האחריות שתוותר לכל מתקן חדש שיותקן בבניין ע"י אחרים וכאשר לפחות חלק מתקופת האחריות חופף לתקופת חוזה זה, יתקן ה- "קבלן המבצע" את התקלות במערכות הנמצאות בטיפולו והמשביתות מערכות מפעולתן. עובדי הקבלן, נשוא חוזה זה, יבדקו את מקור התקלות בטרם יזעיקו את הקבלן המבצע.
2. עובדי קבלן האחזקה יתקנו כל תקלה שוטפת הקשורה במערכות שבאחריותו. בכל מקרה זיהוי התקלה ומקורה נתון לאחריותו של קבלן האחזקה וכן קיום הקשר עם הקבלן המבצע עד לתיקון התקלה. 
במקרים בהם תיקון התקלה דחוף עפ"י קביעת המנהל הרי שבמידה והקבלן האחראי לא יגיע לתיקון התקלה תוך פרק הזמן הנדרש, יטפל קבלן האחזקה כמיטב יכולתו בתיקון התקלה ולו באופן זמני באישור המנהל. 
עבור תיקון תקלות שמשך ביצוען ימשך עד 2 שעות לא תשולם לקבלן תוספת כלשהי. 
במידה והמנהל ידרוש מהקבלן לתקן תקלות מהותיות שזמן ביצוען מעל 2 שעות, יבצע הקבלן את התיקון, וכל השעות העודפות מעבר ל- 2 השעות הראשונות ובמידה ובוצעו ע"י עובדי הקבלן שאינם מהצוות הקבוע, ישולמו לקבלן על פי מחירון שעות העבודה בכתב הכמויות.

3. מודגש בזאת כי, איתור התקלות וסיבתן יתבצע בכל מקרה באחריות הקבלן הזוכה במכרז זה.
4. תיקון כשלים במערכות הנמצאות באחריות ובטיפול קבלנים אחרים, יהיה על חשבון הקבלנים האחרים, אלא אם מקור התקלה באי-ביצוע הטיפול המונע או בטיפול לא-נכון ו/או רשלני ו/או עקב הזנחה ו/או עקב חוסר מקצועיות של קבלן האחזקה.
5. במידה והתקלה אותרה במערכת המתוחזקת ע"י הקבלן יתקנו עובדי הקבלן את התקלה תוך נקיטת הפעולות הדרושות למניעת פגיעה בכלל המערכת כולל מערכות שאינם מתוחזקת ע"י הקבלן.
5.6.12 תיקון תקלות במערכות המתוחזקות ע"י אחרים
1. במשרד מופעלות מערכות שונות המתוחזקות ע"י קבלנים אחרים, מערכות מתח נמוך(גילוי וכיבוי אש, מתקני מים, וכו'). 

2. הקבלן אחראי בלעדית על המערכות שיפורטו להלן באחריות כוללת ובכלל זה מערכות חדשות שנמצאות בתקופת אחריות ושירות.
3. מובהר בזה כי הקבלן יישא בכל העלויות הנדרשות לתיקון התקלות במערכות המתוחזקות ע"י אחרים, על חשבונו ובאחריותו להתקשר עם אותם קבלנים ולשלם להם במועד.
4. במקרה של תקלה אשר משולבות בה מערכות המתוחזקות על-ידי קבלן האחזקה עם מערכות ייעודיות המתוחזקות במסגרת אחרת ו\או במערכת ייעודית בלבד, יבצעו עובדי הקבלן את זיהוי ואיתור התקלה.

5. עובדי הקבלן ינסו לתקן את התקלה באמצעים פשוטים כדוגמת איתור קצר או קפיצת נתיך בלוח החשמל ובמידה ולא ניתן יודיע הקבלן למנהל על מקור התקלה. 
6. במקרה שהקבלן לא הצליח להתגבר על התקלה, יזעיק את הקבלן המתחזק לצורך ביצוע התיקון.

7. בזמן תיקון התקלה הנ"ל ע"י הקבלן המבצע יתנו עובדי הקבלן את כל העזרה הדרושה.
8. האחזקה תיתן מענה מלא ואיכותי למערכות לרבות חלפים ותחזקה שוטפת וטיפולים תקופתיים כך שכל המערכות יפעלו ויתוחזקו עפ"י דרישות היצרן.

9. בכל מקרה בו יגלה הקבלן נזקים למבנה או למערכות, לרבות סדקים ועיוותים, יתעד הקבלן וימפה את המפגעים על מנת שיהיה ניתן לבדוק את השינויים החלים בהם מעת לעת ולהחליט על הפתרון ודרכי הפעולה. עבודות התיקונים מוטלות כאמור על הקבלן.
5.6.13 אחזקה מונעת
1. הקבלן יבצע את עבודות האחזקה המונעת והתקופתית למבנה, למערכות ולציוד. 
2. כאחזקה מונעת (מתוכננת) יחשבו כל הפעולות המתבצעות על פי לוח זמנים ותדירויות ידועות מראש כדוגמת: ניקוי מונע של מרזבים וגגות, ניקוי מונע של מחסומים לכיורים, טיפול ושימון פרזול, טיפול במערכות ריהוט, טיפול במתקנים חשמליים, ביצוע עבודות הכנה לקראת הקיץ ולקראת החורף, טיפול מונע למערכות חשמל, ומיזוג אוויר וכדומה.
3. בדיקת האחזקה המונעת תיעשה, בסמוך ככל האפשר לביצוע, על ידי המנהל או נציגו ותאושר על ידו. 
4. גמר ביצוע אחזקה מונעת ייחשב רק במסירת טופס העבודה, כשרשומים בו כל הפרטים הנדרשים, בחתימת אחראי התחזוקה ובאישורו.
5. בעת הבדיקות, המנהל או נציגו ירשום את הערותיו על טפסי הטיפול המונע ויאשרו בחתימתו לאחר השלמת הטיפול. 
בכל מקרה של הערה כלשהי לטיפול, ישלים הקבלן את הטיפול ללא דיחוי.
6. בכל אחד מלוחות החשמל שיטופלו יצמיד הקבלן במקום שיצוין על ידי המנהל תווית מתאימה שתוכן על ידו ושדוגמתה תקבל את אישור המנהל. 
7. בתווית ימלא העובד שביצע את הטיפול את שמו, תאריך הביצוע ויחתום על ביצוע הטיפול. האחראי לתחזוקה יחתום לאחר אישור הביצוע.

8. במידה ובמכרז זה חסרות הוראות אחזקה לחלק מבנה או לציוד מסוים ו/או ההוראות הרשומות אינן מתאימות, יפעל הקבלן על-פי הוראות היצרן ובמקרים שאין הוראות יצרן, על פי הוראות המנהל.

9. ההוראות מעצם היותן כלליות, אינן מנחות את הקבלן ואינן מפרטות את אופן ביצוע העבודה הנדרשת בהוראה. 
10. בהיות הקבלן תאגיד מקצועי ומנוסה באחזקת מבנים ומערכות ברמת המורכבות של המבנה הנדון וכי מהיותו מנוסה אין הוא זקוק להדרכה נוספת ופרטנית מעבר להוראות הכלליות.
11. בכל מקרה הקבלן מחויב בביצוע כל עבודה שתידרש באופן מעולה ומקצועי.
12. בכל מקרה בו יגלה הקבלן בזמן ביצוע עבודות אחזקה מונעת, תקלה, יפעל הקבלן ברציפות לפתרון התקלה על פי ההנחיות ולוחות הזמנים הנדרשים לפתרון תקלות.



5.6.14 שרות למערכת גילוי אש וכיבוי אש
1. על הקבלן להתקשר עם חברה חיצונית בתחום גילוי אש שתהיה אחראית על תחזוקת המערכת והגלאים המותקנים במרכז.
2. ניתן להתקשר עם חברה אחרת, אשר נותנת שרות זה בהסכמת המשרד מראש ובכתב.
3. חברה זו תבדוק כל 6 חודשים לפחות את תקינות המערכת והגלאים, תצרף מדבקה לחידוש תוקף האישור ותכין דו"ח מפורט על תקינות המערכת והגלאים ועל תיקונים שבוצעו.
4. על הקבלן להתקשר עם חברה בתחום כיבוי אש שתהיה אחראית על תחזוקת ציוד כיבוי אש במרכז. החברה תבדוק לפחות פעם בשנה את ציוד הכיבוי ותכין דו"ח מפורט  ואישור על תקינות הציוד במרכז.
5. הקבלן יצרף את דו"חות התקינות לחשבון השוטף. אי צירוף דו"חות אלו יגרור אי העברת החשבון לתשלום ע"י המשרד.
6. על הקבלן לקחת בחשבון בהצעתו את עלויות תחזוקת מערכת כיבוי אש וציוד כיבוי אש כמפורט לעיל.
7. על הקבלן להכין את כל המסמכים לרבות אישור תקינות של מהנדס חשמל לצורך הגשתם לשירותי הכבאות וההצלה לקבלת רשיון. על הקבלן לוודא קבלת הרשיון משירותי הכבאות ולהעבירו למנהל.
8. אחת לשנה על הקבלן להיפגש לסיור במבנה עם נציג הרשות הארצית לכבאות והצלה לצורך בדיקת תקינות המבנה, על הקבלן לתת את כל המידע ולשתף פעולה לצורך קבלת האישורים הנדרשים לאישור תקינות המבנה. 
9. על הקבלן להעביר למשרד אישור מטעם הרשות הארצית לכבאות והצלה אישור המעיד על ביצוע ביקורת השנתית ותיקון כל הליקויים שנמצאו בביקורת. 

על הקבלן לטפל בכל תקופת ההתקשרות, בכל לוחות החשמל ולהתאים את מערכות גלאים וכיבוי אש לתקנות ולהנחיות שרותי כיבוי ובכלל זה התקנת גלאים, תאורה ומטפי כיבוי אוטומטיים כנדרש בהנחיות הללו ועל פי כל דין. 
5.6.15 שירות לציוד אורקולי
1. הקבלן יספק שירותי ניהול מצאי הציוד האורקולי המיועד לשמש להדרכה וכאמצעי הוראה.
2. הקבלן יספק שירותי תחזוקה שוטפת לציוד כגון: ניקוי, כיוון, החלפת נורות במקרנים ועוד.
3. הקבלן ישמור על תקינות הציוד, ובמידת הצורך יבצע תיקונים במערכות, בין אם ע"י טכנאי ובין אם ע"י מעבדת שירות מאושרת. כל השירותים הנ"ל ילקחו בחשבון בהצעת המחיר.
5.6.16 רישום פעולות האחזקה

הקבלן יפעיל תוכנה יעודית באמצעותה יבצע רישום ומעקב אחר פעולות האחזקה ורישום ועדכון נתוני הציוד והמתקנים המטופלים על ידו כדלקמן:
1. רישום תקלות במערכת, הפקת טופסי עבודה ומסירת העבודות לעובדי האחזקה, הניקיון, הגינון, עובדי קבלני המשנה, סגירת עבודות בסיומן.
2. קריאה לקבלנים ייעודיים ומעקב אחר ביצוע העבודות על ידם.
3. רישום ציוד ונתונים, הקמת והפעלת מערך אחזקה מונעת ועבודות תקופתיות בניקיון ובגינון.
4. ניהול ורישום של עבודות מיוחדות לרבות החתמת אמרכל/ית המחוז על טפסי הביצוע והחיוב.
5. ניהול ועדכון נתונים טכניים לכל יחידות הציוד והמערכות והשלמת מידע ונתונים חסרים במערכת.
6. קליטה ודיווח למשרד של נתוני קריאות המונים הבאים: מים, חשמל וכו'.
7. הכנת דו"חות ביצוע חודשיים, רבעוניים ושנתיים על כל עבודות האחזקה שבוצעו.
8. כל פעולות רישום אחרות שידרשו בחתכים שונים כגון לפי סוגי פעילות וכדו' ויוצגו לאמרכל המחוזי לאישורו.
9. הדיווח חייב לכלול נתונים כמותיים ותיאורים מילוליים של כל הדיווחים.
10. הקבלן ירשום את כל הציוד החדש שהמשרד ירכוש ויעדכנם בתוכנת האחזקה לצורך אחזקה מונעת עפ"י הוראות היצרן.

5.6.17 אספקת ציוד וחומרים מתכלים וחומרי עזר

1. הקבלן יהיה חייב במסגרת וכחלק בלתי נפרד מעבודתו לספק את כל הציוד, החלקים והחומרים לרבות ציוד וחומרים מתכלים הנדרשים לביצוע העבודות הנדרשות ומוגדרות במכרז זה. 
2. בהגדרת חומרי עזר בהיבטים השונים, נכללים בין היתר: דבקים, מנעולים, מפתחות, מעצורי דלתות, סוללות, חומרי איטום ואטמים, ברגים ומסמרים, צבעים, לכות וחומרי שימור לביצוע תיקונים, חומרי ניקוי, מלח למערכת ריכוך המים, ערכות וחומרים לבדיקת טיב מים, אלקטרודות וחומרים לריתוך והלחמה, סמרטוטים, גז ושמן קירור, נורות למיניהן, מנעולים ומפתחות וכדומה.
על הקבלן לספק את כל החומרים המתכלים, חומרי עזר וכלי עבודה נדרשים לביצוע כל השירותים המוגדרים במכרז.
3. כל הציוד, החלקים, האביזרים, החומרים וחומרי העזר שיסופקו ע"י הקבלן, הן במסגרת התחייבויותיו כחלק מביצוע העבודות הנכללות בחוזה והן במסגרת רכישות בתשלום נפרד שיתבצעו על פי דרישת המנהל, עבור עבודות שינויים, תוספות והתקנות חדשות בלבד, יהיו חדשים, זהים מבחינת יצרן ודגם לאלה אשר במקומם הם מותקנים.
באם אין באפשרות הקבלן להשיגם במסגרת מועדי הביצוע, או בגין כל סיבה שהיא, הוא יגיש לאישור המנהל "שווה-ערך" המוצע על-ידו. 
כל ציוד, חלק, אביזר או חומר אשר לא יתאימו להנ"ל, יוחלפו ללא דיחוי.
4. כל פריט הנרכש יתאים לדרישות התקנים הישראליים המתאימים, ובהעדרם לתקנים האמריקאים או לתקנים של ארץ מוצאם.
5. המנהל יהיה רשאי לדרוש מהקבלן להחליף את הכלים ו\או החומרים במידה ויהיו לדעתו רועשים או בעלי ריח רע או פוגעים במבנה ורכיביו.
6. הקבלן יהיה אחראי להשגת המידע הנוגע לחומרים וחלקים המומלצים לטיפול בכל מרכיב של הבניין בנפרד.
7. בכל מקרה שלציוד מסוים אין הגדרות של חומרים וכלי עבודה הנדרשים ומתאימים לצורך הטיפול בו, על הקבלן להתייעץ במומחים שיבדקו את הציוד וימליצו על חומרי ניקוי, כלי עבודה ושיטות עבודה מתאימות.
8. בכל מקרה, גם לאחר המלצת המומחים שהביא הקבלן, תהיה האחריות להמלצות ולתוצאות הטיפול מוטלת על הקבלן והוא ידאג להיות מבוטח כנדרש בהסכם.
9. הקבלן יחזיק במחסן שיימסר לשימושו על ידי המנהל, מלאי מינימום של חומרים מתכלים כגון: ברזים, מנעולים צבע וכו' בכמות שתספיק לביצוע משימותיו וכלי עבודה ככל הנדרש לביצוע עבודות אלה.
10. נורות שיוחלפו ע"י הקבלן יהיו אך ורק חסכוניות, כגון T-5 או כל דירוג אנרגטי מתקדם אחר.

11. כל נזק ישיר או עקיף שיגרם למערכות השונות למבנה, לחיפויים, לריהוט ולכל מרכיב אחר במבנה, לעובדים ו/או למבקרים ו/או לרכושם, עקב שימוש בחומרים ו/או כלי עבודה בלתי מתאימים לייעודם, ו/או שימוש בהם שלא על פי הוראות היצרנים ו/או הוראות הבטיחות ו/או חוסר אוורור לאחר טיפול, יתוקן על ידי הקבלן ועל חשבונו. 
12. הקבלן יהיה האחראי הבלעדי לכל נזק שייגרם כאמור ויישא במלוא האחריות למעשיו ו/או מחדליו ו/או מי מטעמו.
הקבלן יהיה אחראי לאוורור מקומות העבודה לאחר שימוש בחומרים חריפים ו/או לחים ככל הנדרש לרבות ייבוש כדי להחזיר את המבנה למצב עבודה הרגיל.
13. הקבלן יהיה אחראי לתחזוקת כלי העבודה ולשמירה על מצב תקין ובטיחותי.
14. הקבלן יבצע פעולות אחזקה הכרוכות בהשבתת פעולת מערכות ו/או בשיבוש זמני של פעולתן, באופן העלול לגרום לתקלות במערכות המחשב ו/או מערכות ייעודיות אחרות הפועלות בבניין ואשר פעולתן תלויה בתפקוד תקין של מערכות התשתית המטופלות על ידי הקבלן, אך ורק בימי חול לאחר סיום עבודת עובדי המשרד, בימי שישי, בימי חול המועד ובימי פגרה אחרים בהם יאשר המשרד את ביצוע הפעולות כאמור. בכל מקרה, הפעילות תבוצע בתיאום עם המשרד.
5.6.18 כלי עבודה אישיים
לכל עובד קבוע יהיה ארגז הכולל כלי עבודה אישיים. הארגז והכלים יימצאו באתר בכל עת. כלי העבודה האישיים יהיו מסוגים שונים ככל הנדרש לעבודתו של העובד, ויבטיחו לעובד אפשרות עבודה עצמאית. כלי העבודה יהיו מסוג המיועד לעבודה מאומצת, מותאמים לציוד ולא יגרמו לנזק למערכות ולמתקנים. על הקבלן לחדש את הכלים ככל שיידרש.
5.6.19 שיכפול מפתחות
על הקבלן לבצע החלפת מנעולים מכל הסוגים ושיכפול מפתחות למנעולים קיימים וחדשים לדלתות כניסה וארונות לרבות מערכת מנעולים עם מאסטרים כולל סימון מספר חדר על המפתח המשוכפל והחלפת ידיות לדלתות, ארונות ומגירות, בהתאם לדרישות המשרד. 

המפתחות הרזרביים מאוחסנים במחלקת האחזקה. שכפול מפתחות מוערך בכ- 20 מפתחות בשנה.
5.6.20 על הקבלן להדביק פסים זוהרים ומונעי החלקה בכל המדרגות במבנים השונים של המשרד. בכל מקרה של שחיקת הפסים הנ"ל, יחליפם בחדשים.
5.6.21 צביעה מבנה וקירות פנימיים של המבנים והפטיו החיצוני

1. על הקבלן לצבוע דלתות, תקרות, מעקות, סורגים, פלטות מתכת מסביב למבנה, משקופים, קירות בתוך המבנה וקירות הפטיו החיצוניים, כולל חידוש צבע, פוליטורה/לקה לפרטי נגרות ורצפת הפטיו העשויה דק.
2. תיאום יום העבודה יקבע בלעדית ע"י המשרד. הגוון יהיה זהה לגוון הקיים, אלא אם המשרד ידרוש אחרת שינוי הגוון יהיה ללא תשלום. 
3. על הקבלן לצבוע עם חומרי צביעה שיהיו עפ"י התקן הישראלי והדרישות לבנייה ירוקה.
4. בסיום העבודה יש צורך בהחתמת אמרכל/ית המחוז בלבד. ללא אישור זה העבודה תחשב כלא בוצעה.
5. ביצוע כלל עבודות הצביעה של המבנים יסתיימו תוך 3 שנים מרגע חתימת החוזה עפ"י תוכנית עבודה שתוגש ע"י הקבלן ותאושר ע"י אמרכלית המחוז.
עבודות צביעה אלו יכללו צביעת כלל הקירות והתקרות בתוך המבנה וקירות הפטיו החיצוניים ופלטות המתכת מסביב למבנה (שליש מכלל המבנים כל שנה) אשר יבוצעו ע"י צוות עובדים שאינם כלולים בצוות העבודה הקבוע של החברה במשרד – אלא בנוסף!!

6. במסגרת התחזוקה הכוללת של המבנים הקבלן מחויב לבצע תיקוני צבע וטיח בכל הבניין עפ"י דרישת המשרד ובתיאום בעת הצורך הזזת ריהוט ופוליש עפ"י דרישות המשרד.
7. חומרי הצביעה יהיו חומרים מהמאגר המאוחד (קירות פנימיים בצבע מסוג סופרקריל 2000, צבע סיד לקירות מסוימים- באישור אמרכלית המחוז, מתכת בצבע מסוג אמרייט, עץ בצבע מסוג ברנית /טמבור/ יעקובי/ נירלט) או צבעים שווי ערך באיכותם ובאישור של אמרכלית המחוז.
5.6.22 אישור תקינות תרמו-גרפית
1. על הקבלן לבצע בדיקת תרמו-גרפית אחת לשנה לפחות, עבור כל לוחות החשמל. במידה ויימצאו בבדיקה התרמו גרפית ליקויים בלוחות, הקבלן נדרש לתקן את הליקויים ככל שיידרש ולבצע בדיקה תרמו גרפית נוספת המעידה על תיקון כל הליקויים בלוחות.

2. על הקבלן לבצע בדיקה באמצעות מהנדס חשמל בודק סוג 3 ללוחות החשמל ולכל תשתיות החשמל במרכז ההדרכה ולהוציא אישור תקינות המיועד לשרותי כיבוי והצלה. 
3. על הקבלן לספק אישור תקינות לבדיקת תרמו-גרפית אחת לשנה לפחות, עבור כל לוחות החשמל, במידה ויימצאו בבדיקה לוחות שאינם תקינים הקבלן מתחייב להזמין צילום נוסף לאחר תיקון התקלות בלוחות.
5.6.23 החלפת מערכות/ ציוד שהתקלקל
1. על הקבלן לתחזק ולתקן את כל המערכות ופריטי הציוד במסגרת עבודות האחזקה השוטפת. 
2. עבודות האחזקה נשוא מכרז זה יחולו על כל מרכיבי המערכות והמתקנים הנכללים בחוזה זה.

3. על הקבלן להחליף על חשבונו, את כל המערכות ו/או הציוד שהתקלקלו ולא ניתן לתקנם או להשיג אצל יצרן חלקי חילוף בשווי עד 10,000 ₪ לפריט.
4. על הקבלן לבצע החלפת ציוד ו/או מערכות שהתקלקלו ואינם ברי תיקון ושווי פריט חדש עולה על 10,000 ₪. במקרה כזה, על הקבלן לספק ציוד חדש עפ"י מפרט שיקבע ע"י המשרד ולהתקינו כאשר הקבלן ישא בסכום של 10,000 ₪ הראשונים וכן ישא ב- 60% מההפרש (כל שקל מעל ל- 10,000 ₪) וחלקו של המשרד יהיה 40% מהסכום הנותר. 
5. הקבלן יביא את התיחור שעליו לערוך לבדיקה ולאישור המשרד מראש, כל זאת בסכומים של עד 50,000 ₪. 
במקרים בהם הסכום עולה על 50,000 ₪, על הקבלן להודיע למשרד, על מנת שהמשרד יפרסם מכרז, ככל שיתברר שכך נדרש. 

6. במידה שאין צורך בפרסום מכרז, המשרד יורה לקבלן לבצע תיחור עפ"י האמור לעיל. 
בכל מקרה בו הנשיאה בעלות תהיה עפ"י האמור לעיל. בכל מקרה הציוד יהיה בבעלות המשרד. 
5.7 עבודות הניקיון

5.7.1 פירוט העבודות
פעולות הניקיון ותדירות ביצוען המתוארות בפרק זה, תבוצענה לאחר אישורו של המשרד. 

הקבלן עפ"י המצב בפועל, כמו לדוגמא במקרים בהם קיים עומס גדול של קהל ועל מנת לשמור על ניקיון חלקי הבנין, יהיה רשאי לבצע פעולות בתכיפות גדולה יותר מאשר הנדרש בתכנית. אך בשום מקרה לא בתכיפות קטנה יותר.

בסמכותו של הקבלן להחליט איזה ציוד ידני ו/או מכני יפעיל לצורך ביצוע העבודות ובאיזה חומרים ישתמש, ובלבד שיסיים עבודתו בזמן וללא גרימת נזקים ו/או מטרדים מיותרים והוא פועל עפ"י דרישות המכרז.

5.7.2 עבודות שוטפות במשך יום עבודה (7:00 עד 15:30)
1. בעדיפות ראשונה במסגרת עבודות הניקיון המבוצעות במהלך יום עבודה תהיה היענות לקריאות להסרת מפגעים היגייניים ולהשלמת חומרים מתכלים וכדומה, בכל שטח המבנים.
2. ניקוי השירותים והשלמת מצאי נייר טואלט, מגבות נייר, נייר חד פעמי לכיסוי אסלות, נוזל ריחני, סבון נוזלי וחומרי ריח, 3 פעמים ביום, עד השעה 15:30, ולפי קריאות.

3. ניקוי המטבחונים ופינות קפה, השלמת חומרים וכלים חד פעמיים לרבות במתקני המים המינרלים, חלוקת כוסות חד פעמיים למתקני מי עדן, השלמת מצאי מגבות נייר וסבון, ניקוי שולחנות, שטיפת כלים שהצטברו 3 פעמים ביום, עד השעה 15:30, ולפי קריאות.
4. ניקוי דלתות זכוכית בחזית וסימני ידיים ממסך זכוכית בשעות הצהריים.

5. ניקוי אזור חדרי אשפה ושטיפה אחת ליום.
6. איסוף פסולת מפחי אשפה ומאפרות בבניין ובחצרות, בחדרי המדרגות למעט במשרדים, פעמיים ביום עד השעה 15:30 ולפי קריאה.
7. ניקוי עלים של צמחיה ובדיקת מצב המים באדניות ובעציצים פעם ביום.

8. איסוף פסולת גסה בחזית הבניין, במדרכה הגובלת בחצר ובחניה, אחת ליום עד השעה 15:30.

9. שטיפת לובי הכניסה לפחות פעם ביום.

10. טאטוא חדרי מדרגות פעם ביום

11. ניקוי חדרי ישיבות בתום כל ישיבה והכנה לקראת הישיבה הבאה.
12. ביצוע עבודות ניקיון במקרים חריגים בהם לא בוצע ניקוי חדרים וחדרי ישיבות בערב הקודם ו/או עפ"י דרישת המנהל, על הקבלן לנקות בשעות היום בכל זמן שיידרש.
13. הקבלן יתאים את עבודתו לפעילות עובדי המשרד וינקה קודם את השטחים בהם הופסקה הפעילות.
14. הקבלן עפ"י המצב בפועל, כמו לדוגמה במקרים בהם קיים עומס גדול של קהל ועל מנת לשמור על ניקיון חלקי הבניין, נדרש לבצע פעולות בתכיפות גדולה יותר. 
5.7.3 פירוט עבודות שוטפות - צוות אחה"צ (15:30 עד 19:30)
צוות אחה"צ ימשיך את פעילותו, באותם שטחים, בהמשך ישיר לפעילות צוות היום, כלומר החל מהשעה 15:30. 

1. טאטוא, הסרת כתמים ושטיפה יסודית של הרצפות. 
2. ניקוי רצפות וריהוט בלובי כניסה.
3. ניקוי כל קירות, השיש, העץ, דלתות ומחיצות הזכוכית בלובי וחדרי המדרגות.
4. איבוק וניקוי לח של כל הריהוט והציוד המשרדי, למעט מקלדות ומסכי מחשבים אשר ינוקו במטלית יבשה.
5. איסוף וריקון פחי אשפה מכל המשרדים לרבות החלפת שקיות ניילון, בהפרדה בין פחים בהם פסולת אורגנית לפחי פסולת נייר בלבד.

6. ריקון וניקוי במטלית לחה של מאפרות.

7. ניקויי מתגים וגלאים שונים
8. ניקוי יסודי של שירותים, מקלחות ומלתחות, כולל כל הכלים הסניטריים והברזים, הדלתות, הפרזול, מראות, משטחי שיש, פינוי אשפה וכדומה.

9. ניקוי יסודי של מטבחונים, כולל כל הכלים הסניטריים והברזים, הדלתות, הפרזול, מראות, משטחי שיש, מייחמים ומקררים פנים וחוץ, פינוי אשפה וכדומה.
10. השלמת חומרים מתכלים בכל המטבחונים לרבות מגבות נייר, חומרי סבון, כלים חד פעמיים וכדומה.

11. ניקוי כתמים בולטים מצידם הפנימי והחיצוני של חלונות.
12. ניקוי לח של דלתות המשרדים.

13. ניקוי כללי של חדר אשפה.

14. טאטוא חזית הכניסה לבניין.
15. איסוף שקי נייר למחזור מהמסדרונות והעברתם למיכלים המתאימים הממוקמים במבנים השונים.
16. איסוף פסולת גסה וריקון הפחים מהרחבות והמעברים מסביב לבניין.

17. ניקוי פסולת ואשפה מהחניון.

18. הברקת דלתות הכניסה ומחיצות זכוכית בקומת הכניסה עד גובה 2.0 מ'.
19. השלמת חומרים מתכלים בכל חדרי השירותים, המקלחות והמלתחות לרבות נייר טואלט, נייר לאסלות, מגבות נייר, חומרי סבון, חומרי ריח, חומרי חיטוי, רשתות למשתנות, מברשות לאסלה וכדומה.

20. המתקנים ימולאו בכמויות מספיקות שיענו לצרכי העובדים והמבקרים באתר. 

21. על הקבלן להתקין ו/או להחליף בכל מקרה שיידרש מתקני מילוי לנייר ולסבון נוזלי. 

22. ניקוי כל הגרילים של מיזוג האוויר ובכלל המבנים כולל בשירותים, במחסנים, במשרדים, באולמות ובפרוזדורים.
הערה: אם בבוקר שלמחרת יום הניקוי, יודיע המזמין לקבלן כי באתר או בחלקו לא בוצעו שרותי הניקיון כלל או לא בוצעו כראוי, או חסרים חומרים במתקנים, יידרש הקבלן לשלוח מייד (תוך 15 דקות מקבלת ההודעה הטלפונית) עובד/ים מטעמו לביצוע השירותים ולהשלמת החסר בחומרים.
במקרה זה לא ישלם המשרד תשלום נוסף.

אם לא ישלח הקבלן עובד מטעמו לביצוע השירותים ולהשלמת החסר בחומרים תוך 15 דקות, יהא המשרד רשאי לקנות חומרים ולהעסיק פועל לניקוי האתר על חשבון הקבלן, בנוסף ישלם הקבלן פיצוי מוסכם.
במידה ובמהלך עבודתם יגלו עובדי הניקיון מפגע או מטרד יפעלו לסילוקו בסיוע עובד האחזקה תוך מניעת סכנת פגיעה בעובדים ובאורחים של האתר.

צוות הניקוי יבצע את פעולות הניקוי תוך שמירה על הסדר והשקט, כך שלא ייגרמו הפרעות לפעילות השוטפת של המרכז.

5.7.4 סגירת משרדים וחדרים בסיום הפעילות
עובדי הקבלן המנקים את המשרדים בשעות אחה"צ יהיו אחראים לכבות את התאורה והמזגנים עם סיום פעולות הניקיון, וכל ציוד שידרש ע"י אמרכלית המחוז.
5.7.5 על הקבלן לסמן באופן ברור ויקפיד להשתמש בכלי עבודה, סמרטוטים ומטליות נפרדים לצורך ניקוי אזורי שירותים ולצורך ניקוי אזורים בהם מעובד או מוגש מזון ו/או אזורים ומתקנים שאינם חלק מאיזור השירותים.

5.7.6 ניקיון חודשי (בנוסף לניקיון יומי)
בנוסף לניקיון יומיומי, יבוצע נקיון חודשי הכולל:
1. ניקיון יסודי של כל החדרים, לרבות הזזת הריהוט והחזרתו למקומו בתום הניקיון.

2. ניקיון יסודי של תקרות.

3. ניקיון וטיפול יסודי של אריחים אקוסטיים באולם הכנסים וזאת על פי הוראות היצרן
4. ניקוי יסודי באמצעות מים, חומרי ניקוי מתאימים, מברשת וכל ציוד נוסף שיידרש על פנלים, דלתות, מעקה, מדרגות, משקופים, חלונות, שמשות, תריסים וכו'. 

5. ניגוב אבק וקורי עכביש מהקירות והתקרה, גופי תאורה, נורות, מאווררים, תנורים, תמונות, ארונות, ארונות קיר, ארונות חשמל וכו'.
6. ניקוי יסודי של ציוד משרדי לרבות מסכים ומקלדות של מחשבים באמצעות חומרים מיוחדים.
7. ניקוי מסננים ומפזרי אוויר של מזגנים.
8. שאיבה יסודית וקרצוף של כל השטיחים במידה ויהיו, עפ"י הוראת היצרן.

9. טאטוא יסודי, שטיפה וניקיון של השביל, החצר והפטיו מחוץ למבנה. 
10. ניקוי חלונות המשרדים (פנים וחוץ) בכל האזורים והגבהים ומשטחי זכוכית אחרים.
11. ניקוי פוליש ווקס של כל הרצפות (P.V.C, מרצפות וכו') – בניקיון תלת חודשי או לפי דרישה.
12. ניקיון יסודי של החניון וניקוי שלטים ואביזרים.

13. ניקוי יסודי של הגג והמרזבים מכל חפץ ופסולת במיוחד לקראת עונת הגשמים.
5.7.7 ניקיון יסודי אחרי שיפוצים ככל שיידרש להשלמת הניקיון הבסיסי שיבצע קבלן השיפוצים. 
5.7.8 עבודות הקבלן יכללו גם ניקיון יומיומי מוגבר, במידה ויידרש עקב לכלוך ואבק שייווצרו במהלך ובעקבות ביצוע עבודות שיפוצים. היקף השיפוצים במרכז אינו נרחב.
5.7.9 חומרי ניקיון
1. כל חומרי הניקיון וחומרים מתכלים וכל כלי העבודה מכניים וחשמליים, לרבות שואבי אבק הנדרשים לביצוע המשימות המפורטות, יסופקו על ידי הקבלן ועל חשבונו. 
אמרכל/ית המחוז יהיה רשאי לדרוש מהקבלן להחליף את הכלים ו\או החומרים במידה ויהיו לדעתו רועשים או בעלי ריח רע או פוגעים במבנה ורכיביו.
2. הקבלן יהיה אחראי להשגת המידע הנוגע לחומרים המומלצים לטיפול בכל מרכיב של הבניין בנפרד. 
בכל מקרה שלציוד מסוים אין הגדרות של חומרים וכלי עבודה הנדרשים ומתאימים לצורך הטיפול בו, על הקבלן להתייעץ במומחים לחומרי ניקוי ולשיטות ניקוי, שיבדקו את הציוד וימליצו על חומרי ניקוי, כלי עבודה ושיטות עבודה מתאימות. 
בכל מקרה, גם לאחר המלצת המומחים שהביא הקבלן, תהיה האחריות להמלצות ולתוצאות הטיפול מוטלת על הקבלן והוא ידאג להיות מבוטח כנדרש בהסכם.

3. הקבלן יחזיק בבניין במחסן שיימסר לשימושו על ידי המזמין, מלאי מינימום של חומרי ניקיון וחומרים מתכלים בכמות שתספיק לביצוע משימותיו וכלי עבודה ככל הנדרש לביצוע עבודות אלה.

4. כל נזק ישיר או עקיף שיגרם למבנה, לחיפויים, לריהוט ולכל מרכיב אחר במבנה, לעובדים ו/או למבקרים ו/או לרכושם, עקב שימוש בחומרים ו/או כלי עבודה בלתי מתאימים לייעודם, ו/או שימוש בהם שלא על פי הוראות היצרנים ו/או הוראות הבטיחות ו/או חוסר אוורור לאחר טיפול, יתוקן על ידי הקבלן ועל חשבונו. 
הקבלן יהיה האחראי הבלעדי לכל נזק שייגרם כאמור ויישא במלוא האחריות למעשיו ו/או מחדליו ו/או מי מטעמו.

5. הקבלן יהיה אחראי לאוורור מקומות העבודה לאחר שימוש בחומרים חריפים ו/או לחים ככל הנדרש להחזיר לרבות לייבש, לאחר ביצוע עבודותיו, את המבנה למצב עבודה רגיל.

6. במידה והקבלן יאחסן בבניין חומרי הדברה ו/או חומרים מסוכנים או רעילים אחרים הנדרשים לצורך עבודתו, יהיה עליו להפרידם מיתר החומרים ולשלט בצורה בולטת את היותם מסוכנים ו/או עלולים לגרום להתלקחות אש. הקבלן יידרש לנקוט בכל אמצעי הזהירות הנדרשים למניעת סיכונים.

7. החומרים המתכלים ששימשו את הקבלן יתאימו למתקנים שנועדו עבורם כפי שקיימים בבניין. בכל מקרה שלפריט מסוים אין הגדרות של חומרי ניקוי מתאימים יהיה הקבלן אחראי להביא מומחה לחומרי ניקוי ולקבל המלצות בכתב לרבות אחריות להמלצות לגבי חומרים מתאימים. 
בכל מקרה יהיה הקבלן אחראי לתוצאות הניקוי בחומרים כאלה ואחרים בהם הוא עושה שימוש. 
לקבלן לא תהיה כל טענה כנגד עלות החומרים עקב הצורך להתאים עצמו לשימוש באותו ציוד ו/או בקשר לכמויות הנצרכות ו/או בקשר לכמויות הנצרכות ו/או לצריכה מוגזמת.
8. הקבלן יהיה אחראי לתחזוקת כלי העבודה ולשמירה על מצב תקין ובטיחותי.

9. המשרד שומר לעצמו את הזכות לשלוח לבדיקות מעבדה חומרי ניקיון וחומרים מתכלים בהם עושה הקבלן שימוש. 
הבדיקות יבחנו את טיב החומרים, ריכוזם והתאמתם לציוד המנוקה. 
הבדיקות מעת לעת ולפחות אחת לשלושה חודשים יהיו על חשבון הקבלן.

10. הקבלן יקצה ויסמן כלי עבודה נפרדים לעבודה בשירותים ולא ישתמש בכלים אלה לעבודה באזורים אחרים בבניין. 
לאזורים בהם מעובד, מאוחסן או מוגש מזון, ישתמש הקבלן בכלים, סמרטוטים ומטליות נפרדים. 
המטליות המשמשות לניגוב משטחים אלה יהיו בצבע שונה מצבע המטליות המשמשות בכלל הבניין.
5.7.10 פירוט חומרי ניקיון מתכלים

הקבלן יספק על חשבונו את כל החומרים והחומרים המתכלים כדלקמן:
הערה: כל החומרים יעמדו בתקנים הישראליים ובדרישות החוק ובכלל זה המשרד הירוק.


1. נייר טואלט תלת שכבתי עדין - הנייר יהיה מסיס במים.
2. מגבות נייר דו שכבתי רכות ואיכותיות לניגוב ידיים, נייר בצבע בהיר.

3. סבון נוזלי לרחיצת ידיים - הסבון יהיה על בסיס צמחי, ריחני, בעל צבע, ובצמיגות יעילה.
4. חומרים מחטאים ומפיצי ריח לאסלות 
5. חומרי ריח נוזליים כלליים לשירותים.
6. שקיות ניילון לכל פחי האשפה לסוגיהם - עובי הניילון יותאם לתכולה, לגודל ולנפח הפח.
7. אספקת חומרים מתכלים בכל חדרי השירותים לרבות נייר טואלט משובח תלת שכבתי עדין, מגבות נייר, סבון נוזלי לידיים, חומרי ריח, חומרי חיטוי, מתקני נייר לכיסוי מושבי האסלה וכו'.
חומרי הניקוי יהיו בעלי "תו ירוק" (ידידותיים לסביבה).
כל הנייר וחומרי הניקיון יהיו תואמים לכלים ולמתקנים הקיימים במבנה.

5.7.11 כלי עבודה
הקבלן ירכוש על חשבונו וישתמש בכל כלי העבודה הנדרשים לביצוע העבודות המפורטות בהצעת המחיר ובין היתר ב:
1. ציוד מכני לשטיפת משטחי ריצוף גדולים, (לרבות חצרות) כולל שטיפה בקיטור.
2. ציוד לרחיצת חלונות לרבות מגבהים.
3. ציוד מכני לטאטוא שטחים גדולים ומכונות לליטוש רצפות מסוגים שונים לרבות יישום והברקת ווקס.
4. סולמות בגבהים שונים.
5. שואבי אבק מותאמים לשטיחים, אביזרים לשאיבה ממדפים ותיקים.
6. מטאטאים, מגבים, סחבות, דליים, מטליות וכדומה.
7. עגלות סגורות מנירוסטה להובלת כלי עבודה, חומרים ואשפה.

הערה: הקבלן יאוורר מיד בסיום כל העבודה את המטליות וסמרטוטי הרצפה, הקבלן יחליף סמרטוטי ריצפה ומטליות בתדירות גבוהה וימנע משימוש בסמרטוטים ומטליות בלויים. 
הסמרטוטים והמטליות יהיו מאיכות משובחת שאינם משאירים סיבים ושאריות על הציוד המנוקה. אמרכל/ית המחוז יוכל לדרוש מהקבלן להחליף את הסמרטוטים והמטליות בכל עת.
5.8 גינון
5.8.1 שרותי גינון יבוצעו באופן שוטף, הטיפול יכלול שטחי גינון חיצוניים ופנימיים, לרבות צמחיה בעציצים ובאדניות במבנה.
5.8.2 הקבלן יספק וישתול צמחים עונתיים ויחליף צמחים רב שנתיים פגומים, כולל הצמחייה באדניות ובעציצים בשטחים הציבוריים. גיזום עצים באופן שוטף בכל גובה שיידרש, שיחים, טיפול בצמחייה חיצונית, כיסוח ויישור מדשאות בהתאם לצורך.
5.8.3 תוספת של אדניות/כדים של צמחים רב עונתיים בעלות של עד 3,000 ₪ בשנה ועל פי דרישת המשרד במצטבר משנה לשנה במידה ולא נוצלו או תקוזז על פי שיקול דעת הבלעדי של המשרד.

5.8.4 במהלך ביצוע הפעילות ישמור הקבלן על הניקיון והשקט בסביבת העבודה, כך שההפרעה לפעילות המרכז תהיה מינימלית.
5.8.5 לגבי השטח שמסביב למבנה עליו נטועים העצים מהכניסה למבנה ועד מאחורי המבנה, יש באופן שוטף לנכש עשבים, כך שכל השטח יהיה נקי מעשבים ולבצע ריסוס נגד מזיקים לפחות פעמיים בשנה.

5.8.6 פרוט עבודות חודשיות
1. הקבלן יבצע בדיקה כללית של מצב הצמחייה, ניקוי עלים, גיזום עלים, איסוף עלים שנשרו והשקיה כנדרש.
2. דישון לפי הצורך.
3. גיזום עלים פגועים ועיצובם על פי צורת העלה כנדרש לשמירת מראה הצמח. השלמת צמחים שנבלו לרבות באדניות ועציצים בלשכות ובמעברים.

4. כיסוח דשאים ויצירת קנטים וערוגות. 

5.8.7 פרוט עבודות חצי שנתיות
1. הקבלן יבצע החלפה של צמחים עונתיים.
2. הקבלן יבצע ריסוס נגד מזיקים.
3. הקבלן יבצע גיזום לפי הצורך לרבות לצורך מניעת מפגעים בעקבות מזג אויר.
5.8.8 לגבי השטח שמסביב לבניין יש לבצע ניקוי באופן שוטף ולפחות פעמיים בשנה ניכוש עשבים וריסוס.
5.8.9 על הקבלן לפנות את הפסולת המצטברת למקום המיועד שיקבע ע"י המשרד.
5.9 הדברה
5.9.1 על הקבלן לבצע הדברות לכל סוגי המזיקים לפחות פעמיים בשנה וככל שיהיו מזיקים לאחר ביצוע ההדברות על הקבלן לבצע הדברות נוספות ככל שיידרש.
5.9.2 ההדברה תבוצע בדרך כלל בחופשות המרוכזות בחול המועד פסח וחול המועד סוכות. בכל מקרה מועדי ההדברה יתואמו עם האמרכל.
5.9.3 במקרים חריגים תבוצע הדברה במועדים נוספים במסגרת האחריות עפ"י דרישות המשרד.
5.9.4 לתשומת לב המציע כי לא ישולם לקבלן עבור הדברות נוספות מעבר ל- 2 ההדברות בשנה.
5.9.5 חומרי הדברה שיסופקו ע"י הקבלן יהיו לכל סוגי המזיקים, לרבות נמלים, ג'וקים, מזיקים תברואתיים (עכברים, חולדות וכו').
5.9.6 כל החומרים יעמדו בדרישות משרד הבריאות והמשרד להגנת הסביבה ובדרישות והתקנים הקבועים בחוק.
5.9.7 ההדברה תבוצע על פי הדרישות של משרד הבריאות ובשעות וימים שאין בהם עובדים בבניין.
5.9.8 במקרה של הופעת מזיקים לאחר ביצוע ההדברה, על הקבלן לבצע הדברה נוספת.
5.9.9 הקבלן יפנה פגרי מזיקים כגון עכברים, חולדות וכו' מיד עם גילויים.
5.9.10 על הקבלן להפעיל אמצעים מתאימים להרחקת יונים וחתולים
5.10 עבודות כלליות
5.10.1 בנוסף לעבודות השוטפות (קריאות שבר) יבוצעו עבודות חדשות בתחומים שונים במסגרת העבודה השוטפת הכוללת: תליית פריטים, הרכבה, התקנה, פירוקים, קידוח וריתוך. תליית תמונות, התקנת שלוחות מחשב, מדפי פח, התקנת שקעים ומתגים, פריסת כבלי חשמל, פרוק מזגנים וכדומה כמו כן כל העבודות קשורות לבעלי המקצועות הקיימים בפרויקט. העבודות יבוצעו ע"י עובדי הקבלן הקבועים.

5.10.2 בכל מקרה בו יהיה מדובר בהתקנה של דבר שלא היה קיים קודם לכן כגון: שקע חדש, גופי תאורה וכו, החומרים והפריטים להתקנה יסופקו ע"י המשרד. 
כמו כן, ההתקנה ותחזוקת התוספת תהיינה על חשבון הקבלן וללא תוספת לקבלן. 

5.10.3 הקבלן יידרש ע"י אמרכלית המחוז להכין ולסדר את הריהוט של חדרים בהם תתבצע פעילות הדרכה לרבות סידור הריהוט, הציוד ובתום הפעילות של ההדרכה סידור מחדש של הרהוט ופינוי הציוד.
5.10.4 הקבלן יבצע עבודות העברה וסבלות בתוך תחומי המרכז. עבודות ההעברה יכללו ציוד משקי, ציוד משרדי וריהוט כמו כן  העברת ציוד ממרכז ההדרכה למחוז חיפה ולהפך ככל הנדרש.  
5.10.5 הקבלן יבצע עבודות פריקה והעמסה של ציוד וטובין המתקבלים מספקי ציוד במרכז ומגורמים חיצוניים הקשורים למרכז.

5.10.6 הקבלן יהיה אחראי לתיקון כל נזק בתחום החשמל מול חברת החשמל במהלך ההתקשרות של המכרז.

5.10.7 הערכות לחגים ואירועים של המרכז, עפ"י דרישות אמרכלית המחוז, על הקבלן להציב שולחנות, כיסאות וציוד ייעודי למועדים ואירועים של המרכז. 
5.11 לוח זמנים
5.11.1 כל עבודות האחזקה, הניקיון, הגינון וההדברה יבוצעו בהתאם ללוחות הזמנים שפורטו לעיל.
5.11.2 הקבלן יתאם מועדי ביצוע העבודות עם הנהלת המרכז תוך התחשבות בשעות הפעילות של המרכז ובנוחות העובדים וימנע מלבצע עבודות רועשות, ומפריעות.
5.11.3 האגף רשאי לשנות את זמני ביצוע עבודות האחזקה, הניקיון וההדברה וזאת לאחר הודעה מראש לקבלן.
5.12 מניעת הפרעות
הקבלן מתחייב לבצע את עבודתו תוך התחשבות מקסימלית בצרכי העובדים המאכלסים והמבקרים בבניין, ויעשה כמיטב יכולתו למנוע תקלות והפרעות מכל סוג לפעולת העובדים, ובכלל זה יעבוד לפי הצורך גם מחוץ לשעות הפעילות של עובדי המשרד.

5.13 מפגעי בטיחות

בכל מקרה בו נוצר מפגע בטיחותי, יטפל בו הקבלן באופן מיידי וברציפות עד לפתרון המלא, לרבות בדרך של התקנת אמצעים המתאימים להנחיות משרד העבודה להגנה ולשילוט אזור המפגע מפני עובדים ומבקרים, העלולים להסתובב בתחום המפגע.

5.14 סילוק פסולת
5.14.1 הקבלן יסלק מאתר העבודה, מיד עם סיום העבודה, את כל הפסולת כתוצאה מעבודתו, וינקה את המקום בשלמות. במהלך ביצוע העבודה יאסוף הקבלן את הפסולת ככל הנדרש למניעת היווצרות מפגעים בטיחותיים ופגמים אסתטיים.

5.14.2 כל הפסולת הנוצרת כתוצאה ממתן השירותים במכרז זה תועבר מיד עם סיום העבודה למתקן נייר שיוצב ע"י הקבלן ואשר ימוקם בצמוד למרכז ההדרכה.
5.14.3 הקבלן ידאג שלא ייווצרו מפגעים כתוצאה מהפסולת הנ"ל.
5.15 ארגון אתר העבודה
הקבלן יארגן את אתר העבודה ואת כלי העבודה והחומרים המשמשים לביצוע העבודה, כך שלא ייווצרו מפגעים בטיחותיים ואסתטיים.

5.16 שמירת הרכוש
הקבלן יהיה אחראי לשמירת הרכוש המופקד בידיו לרבות הציוד האורקולי המצוי במכרז ואשר שייך למשרד. בתום כל טיפול ידאג הקבלן לקיום אמצעים שימנעו פגיעה במבנה ובציוד. 

כל נזק שייגרם ע"י הקבלן במהלך עבודתו לרכוש המשרד, יותקן ויוחזר למצבו הראשוני על ידו ללא תשלום, בסמוך למועד האירוע. תיקון הנזק יבוצע כך, שיאפשר הפעלה מלאה ותקינה של המתקן שנפגע. 

לעניין זה ייחשב כל קבלן משנה (ועובדיו) הפועלים מטעם הקבלן הראשי כעובד של קבלן האחזקה.
5.17 הנחיות, תקנות והוראות
הקבלן יפעל על פי מערכת הנחיות, תקנות והוראות שיקבל מהמשרד ההנחיות וההוראות תינתנה בתחילת העבודה ו/או במהלכה, בין בכתב ובין בעל-פה.

5.18 תיאום עם גורמים

הקבלן מתחייב לבצע כל עבודה שאינה שוטפת בתיאום מלא עם המזמין. הקבלן יביא לתשומת לב אמרכל/ית המחוז כל בעיה צפויה, לרבות הפרעות צפויות לעובדים ולמבקרי הבניין עקב ביצוע עבודות.
5.19 אבדן או נזק

אחריות הקבלן אינה כוללת האספקה, ההרכבה, ההתקנה והתיקון של כל חלק, אביזר או חומר שנגנב, פורק, חסר או ניזוק במזיד, ע"י אחרים, באופן שאינו מהווה בלאי סביר ושאינו בתחום אחריות הקבלן. 
הקבלן ידווח למזמין וימסור כל הפרטים הנדרשים. לאחר מסירת ההודעה, על הקבלן לתקן את הנזק אם וכאשר יידרש לכך ע"י המזמין. עבור תיקוני נזקים במבנה ובמערכות שלא נגרמו ע"י עובד הקבלן, יקבל הקבלן תשלום. 
5.20 היגיינה אישית

עובדי הקבלן ישמרו על היגיינה אישית והופעה מסודרת. אמרכל/ית המחוז רשאי לדרוש הפסקת עבודת עובד שלא יעמוד בתנאי ההופעה הנדרשים, והקבלן חייב לפעול עפ"י הנחיה כזו.

5.21 בדיקות רפואיות

הקבלן יספק למנהל אישורים רפואיים המבטיחים שעובדיו אינם סובלים ממחלות מדבקות. האמור במיוחד לעובדי הניקיון המנקים את המטבחונים ובחדרי השירותים. אמרכל/ית המחוז יהיה רשאי לדרוש בדיקות נוספות, בכל עת.

5.22 חומר טכני
5.22.1 אחריות לחומר טכני

באחריות הקבלן לשמור על כל החומר הטכני שיקבל מהמזמין, לצורך ביצוע עבודותיו באתר, להודיע על הצורך בעדכון ולהחזירו בשלמותו למזמין בתום תקופת החוזה. 
באם יחסר חומר טכני כלשהו בעת סיום החוזה, יחויב הקבלן כספית בעלויות השלמת החומר הטכני כולל קיזוז מסכומים המגיעים לו מהמזמין.
על הקבלן להשלים תוכנית חשמל לכל הלוחות החשמליים הקיימים תוך שנה.
5.22.2 עדכון חומר טכני והשלמתו

בכל מקרה בו הקבלן מחליף חלק או ציוד בשווה-ערך מאושר, עליו לצרף את הקטלוג של החלק החדש לתיק המיתקן המתאים. 
הקטלוג יהיה מלא ויכלול פרטים טכניים של החלק והוראות יצרן להתקנה, הפעלה ואחזקה. 
בנוסף יעדכן הקבלן את התוכניות של המתקנים על פי השינויים שביצע. 
בכל מקרה בו הקבלן מבצע שינוי במתקן אלקטרו-מכני, בין שינוי חשמלי או מכני, עליו למסור מראש סקיצות מפורטות לאישור המזמין. 
בכל מקרה בו הקבלן ימצא במהלך שנת האחריות, כי החומר הטכני שסופק לו אינו תואם את המציאות או שחסר חומר טכני, יודיע על כך למזמין.
5.23 תיאום עם גורמים

הקבלן מתחייב לבצע כל עבודה בתיאום מלא עם המזמין. 

הקבלן יביא לתשומת לב המשרד כל בעיה צפויה, לרבות הפרעות צפויות לעובדי ומבקרי הבניין עקב ביצוע עבודות.
5.24 עבודות שאינן נכללות בעבודות השוטפות
5.24.1 עבודות שיפוץ במבנים בלבד אשר עומדות בתנאים המפורטים להלן ויבוצעו על ידי הקבלן ועל חשבונו במסגרת מכרז זה.
1. עבודות אשר עלותם עד 40,000 ₪ ללא מע"מ במצטבר בשנה, עפ"י מחירון המאגר המשולב - עבודה וחומרים, בהתחשב ב- 15% ההנחה עבור עבודות מיוחדות.
2. עבודות אלו יבוצעו ע"י בעלי מקצוע נוספים מעבר לצוות העבודה הקיים ובשעות המתואמות עם אמרכל/ית המחוז.
3. יש לכלול עלות עבודות אלו 40,000 ₪ במסגרת עלות עבודות האחזקה השנתיות השוטפות המוצעות על ידו במסגרת הצעת המחיר לעבודות האחרות. 
5.24.2 היתרה שלא נוצלה מסכום עלות העבודה (40,000 ₪) במהלך שנת ההתקשרות תועבר לשנת ההתקשרות הבאה וזאת בנוסף לעלות של אותה שנה או תקוזז על פי שיקול דעת הבלעדי של המשרד.

5.24.3 מחיר העבודות שיבוצעו במסגרת "המאגר המשולב" ועבודה לפי שעות כוללות:
1. כל העבודה הנדרשת לביצוע הנדרש בסעיף כולל אחוזי קבלן ראשי.

2. שימוש בכלי העבודה הנדרשים לביצוע העבודה.

3. כל הוצאות ההובלה.

4. כל הוצאות הקבלן מכל סוג שהוא.

5. רווח הקבלן.
6. 15% הנחה בדומה לעבודות מיוחדות. 
5.25 עבודות מיוחדות
5.25.1 המשרד רשאי לבצע עבודות אחזקה מיוחדות שאינן נכללות בעבודות השוטפות ויתבצעו על ידי הקבלן על פי דרישת המשרד.
5.25.2 העבודות המיוחדות מוערכות בכ- 100,000 ₪ ללא מע"מ לשנה.
5.25.3 עבודות אלו יתבצעו עפ"י שיקול דעתו הבלעדי של המשרד באמצעות הקבלן או באמצעות פנייה לקבלת הצעות מחיר לעבודות הללו כאשר המחיר יקבע עפ"י מחירי המאגר המיוחד בניקוי 15% הנחה.
5.25.4 במקרה שהמשרד קבע כי עבודות אלו יתבצעו ע"י הקבלן עפ"י מחירי "המאגר המיוחד" העבודות יתבצעו בתנאים הבאים:
1. העבודות יבוצעו לא על חשבון עבודות האחזקה השוטפות ולא על ידי צוות העובדים הקבועים.
2. העבודות יבוצעו ע"י בעלי מקצוע מוסמכים.
3. המשרד יכין הזמנה מיוחדת לכל עבודה שתאושר ע"י החשבות.
4. המחיר יכלול את כל ההוצאות של הקבלן הכוללות בין היתר שכר עבודה, חומרים, הובלה, רווח קבלן 15% הנחה עבור עבודות מיוחדות וכו'.
6. כח האדם של הקבלן והאמצעים הנדרשים לביצוע המכרז

6.1 לשם הפעלת הפרוייקט יפעל הקבלן ממשרדיו הוא, תוך איתור, גיוס והצבת כוח האדם והאמצעים הבאים, על ידו ועל חשבונו בהיקף ובדרישות המפורטים להלן.

6.2 עובדי הקבלן מנועים מלשבת במשרדי המשרד ו/או מלהשתמש בציוד ואמצעים של המשרד ו/או מלהשתמש בנייר רשמי של המשרד ו/או לחתום על מסמכים בשם המשרד ו/או להשתמש בתארים השמורים לעובדי המשרד. לפיכך, על הקבלן להקצות מקום עבודה לכל העובדים מטעמו בפרוייקט זה, ולספק להם את כל הציוד והאמצעים לביצוע עבודתם בשלמות, כנדרש במכרז.

6.3 המשרד רשאי לבחון מראש את התאמתו של כל עובד מבחינה מקצועית לדרישות המכרז.
ככל שיתברר שכח האדם המוצע, של המציע הזוכה, אינו עומד בדרישות המכרז יחוייב הקבלן להחליף את העובד המוצע בעובד העונה לדרישות המכרז והמתאים לביצוע התפקיד.

המשרד יבדוק התאמתו של כל עובד כזה לדרישות המכרז.

6.4 במידה שבמהלך ההתקשרות תתברר אי התאמה של אחד מעובדי הקבלן הפועלים במסגרת מכרז זה רשאי המשרד לדרוש את החלפתו ועל הקבלן יהיה להחליף עובד זה בתוך 14 יום ממועד הודעת המשרד על כך, בעובד העונה לדרישות במכרז זה.

6.5 הקבלן מחוייב להפעיל את הפרוייקט באמצעות אותו הצוות המוצג בהצעתו. 
6.6 במידה שהמשרד מבקש להחליף עובד או שהקבלן מבקש להחליף עובד שהוצג בהצעה, לשמש כבעל תפקיד בפרוייקט, הקבלן יידרש להגיש בקשה בכתב להחלפת העובד מבעוד מועד וזאת טרם ביצוע ההחלפה בפועל. 

הבקשה תוגש על גבי אותם טפסים שבחוברת ההצעה המתייחסים לתפקיד בו מבקש הקבלן להחליף את העובד, בצירוף המסמכים הנדרשים בחוברת ההצעה, המתייחסים לעובד המחליף.
הבקשה תוגש ליחידה במשרד עימה התקשר הקבלן, ולאחר בדיקתה הבקשה תובא לאישור וועדת המכרזים.

למען הסר ספק, הגוף המוסמך במשרד לאשר את ההחלפה של העובד הוא וועדת המכרזים.

כמו כן, על הקבלן להקפיד שהעובד המוצע יעמוד במלוא דרישות המכרז ולכל הפחות בציון שקיבל העובד אותו מבקשים להחליף.
6.7 הקבלן יעסיק ויחתום על חוזה העסקה עם כל עובד ויהיה אחראי לפעילותו השוטפת.

6.8 מובהר בזה כי לא ניתן להציג בהצעה בעל תפקיד שהינו עובד מדינה. במקרה שהמציע יעשה כן יחשב הדבר כאילו לא הציג את אותו בעל תפקיד בהצעה (וינתן ציון אפס).
איסור זה חל גם לגבי בעלי התפקידים שהספק לא נדרש להציגם בהצעתו אך נדרש להעסיקם במסגרת ההתקשרות. מכל מקום מובהר בזאת כי הספק לא יוכל להעסיקם אלא אם כן קיבלו אלה (בעלי תפקידים שלא נדרש להציג בהצעה) מראש וטרם העסקתם היתר בכתב להעסקה פרטית מהגורם המוסמך במשרד.

6.9 על הקבלן להפעיל מערכת כוח אדם ומערכת שכר עבור עובדיו, בהיותו המעסיק הישיר והבלעדי של עובדים אלו. מערכת זו תהיה מערכת מבקרת ומשלמת.
6.10 למען הסר ספק מוצהר ומוסכם כי היחסים בין הקבלן ובין הממשלה אינם יוצרים יחסי עובד-מעביד והמציע מצהיר בזה כי לא תהינה לו או למועסקים על ידו כל זכויות של עובדים המועסקים ע"י הממשלה, לרבות בגין הפסקת ביצוע העבודה.

כל הוצאות גיוס כח האדם והפעלתו יהיו על ידי הקבלן ועל חשבונו.

6.11 הקפדה על דיני העבודה במדינת ישראל

הקבלן מתחייב לשלם את שכרם של עובדיו תוך הקפדה יתרה על חוקי המגן המסדירים את תנאי העסקתם של העובדים במדינת ישראל, לרבות הסכמים קיבוציים כלליים לגביהם ניתן צו הרחבה לכלל העובדים במשק. בכלל זה מתחייב הקבלן לפעול עפ"י חוקי ההעסקה המפורטים בנספח 6 למכרז, וכל חקיקת מגן אחרת, כל דין הנוגע להעסקת עובדים לרבות עובדים זרים, צווי הרחב והסכמי עבודה קיבוציים ככל שאינה מופיעה בנספח זה. 

6.12 מבלי לפגוע בכלליות האמור לעיל מתחייב הקבלן:

· לשלם לכל העובדים המופעלים במסגרת מכרז זה, לפחות שכר מינימלי העולה על שכר המינימום במשק (כפי שנקבע מזמן לזמן ע"י הממשלה) וככל שעפ"י כל דין (כולל הסכמים קיבוציים) מחוייב לשלם שכר מינימלי אחר לשלם לכל הפחות סכום זה והמתאים לכישורים, להכשרה ולתפקיד אותו מבצע כל אחד מבעלי התפקיד.
· לבצע לעובדיו ביטוח פנסיוני, החל מיום עבודתם הראשון, בקרן פנסיה, קופת גמל או ביטוח מנהלים (או שילוב ביניהם) בגוף פיננסי שיבחר ע"י העובד, כאשר הקבלן מתחייב להפריש את הסכומים הבאים בגין ביטוח הפנסיוני של העובד - לפחות 6% מהשכר בפועל בגין תגמולים והעובד יפריש על חשבונו 5.5% בגין תגמולים, הקבלן גם יפריש 8.333% בגין פיצויים. לעניין הפיצויים מובהר בזאת כי הקבלן יפריש סכום זה לסוג הביטוח הפנסיוני שבחר העובד (דהיינו לא לקרן פיצויים מרכזית) וכן הקבלן יתחייב מראש, ואף יציין בהסכמי העסקה עם עובדיו כי הוא מתחייב מראש להשאיר סכום זה בביטוח הפנסיוני בו בחר העובד בכל מקרה (דהיינו גם אם העובד לא פוטר או עבד פחות משנה או מכל סיבה אחרת. הסכום שהופרש בגין פיצויים ישאר בקופת העובד). הפרשות אלו תבוצענה ע"י הקבלן בגין כל העובדים במסגרת השירותים הניתנים למשרד עקב זכייתו של הקבלן במכרז, בכל היקף העסקה שהוא ע"י הקבלן ועל פי החלק היחסי. מובהר בזאת כי הפרשה זו הינה חובה וכי ככל שיוכח כי עובד מעובדי הקבלן אינו מעונין בהפרשה זו, יחויב הקבלן להשיב למשרד החינוך מידי חודש את הסכומים אשר נחסכו כתוצאה מכך שאותו עובד לא בוטח בביטוח פנסיוני.
· לשלם לעובדיו בתום שנת עבודה אחת דמי הבראה עפ"י ההסכם הקיבוצי אשר הוחל בצו הרחבה על כלל העובדים במשק.
· להעניק לעובדיו חופשות וימי מחלה כפי שנקבע בכל דין.
· לשלם לעובדיו קצובת נסיעה כפי שנקבע בהסכם הקיבוצי אשר הוחל בצו הרחבה על כלל העובדים במשק.
· במידה שהוא מעסיק עובד כלשהו מעובדיו בשעות עבודה נוספות – לפעול עפ"י חוק שעות עבודה ומנוחה, לרבות לענין תשלום השכר הנדרש בגין שעות אלו. מובהר בזה כי לענין זה על הקבלן לקחת בחשבון את היקף העסקת עובדיו, בכל יום ויום, בכל הפרוייקטים שבו הוא מעסיק אותם, כך שיעמוד בתנאי החוק. 
6.13 ועדת המכרזים רשאית לפסול הצעה, שעל פי דף עזר לחישוב הצעת המחיר עולה כי בקיום ההתקשרות ייפגעו זכויות עובדים זולת אם החליטה אחרת מטעמים מיוחדים שיירשמו.
6.14 מובהר בזה כי ככל שנקבע שכר מינימלי לשעת עבודה שעל הקבלן לשלם לעובדיו במכרז זה (בין אם מדובר בשכר מינימלי עפ"י דין ובין אם עפ"י הוראה מיוחדת מעבר לשכר המינימלי שנקבע בדין), הרי שחל איסור על הקבלן לכלול בשכר המינימלי לשעה מרכיבים שונים כגון דמי הבראה, ביטוח פנסיוני, קצובת נסיעה, הפרשה לפיצויי פיטורין וכיוצ"ב.

6.15 בכל מקרה בו הקבלן מעסיק עובד פחות מ- 75 ימים בשנה, עליו לשלם לעובד 4% משכרו כדמי חופשה, במקום ימי החופשה המגיעים לו. זאת בהתאם להוראות סעיף 15 לחוק חופשה שנתית. התשלום לעובד יבוצע ישירות, כל עוד לא הוקמה קרן כמפורט בסעיף 15 הנ"ל.
6.16 הקבלן מתחייב לידע את כל עובדיו על מלוא זכויותיהם בעניין כאמור לעיל. לצורך כך יכין נוסח של דף מידע שלו הכולל את המידע הנדרש, ואשר ימסר ע"י הקבלן לכל עובדיו, לפני תחילת העסקתם על ידו בפרוייקט. כן מתחייב הקבלן לצרף דף המידע לכל חוזה העסקה עם עובדיו בפרוייקט. בדף המידע אף יובהר לכל עובד כי אינו רשאי לותר על זכות מהזכויות הנ"ל.

6.17 מובהר בזה כי המשרד רשאי, בכל עת, לבדוק את המערכת התקציבית והנהלת החשבונות של הקבלן, על מנת להבטיח קיומם של כל התחייבויות הקבלן בכל הקשור למכרז זה, ובכלל זה בכל הקשור לשמירה על כללי ההעסקה כאמור לעיל. על הקבלן להעמיד לרשותו ולעיונו של המשרד ו/או כל נציג מטעמו את כל החומר והמידע שידרשו ע"י המשרד ו/או נציגו, עפ"י שיקול דעתו הבלעדי של המשרד ו/או נציגו. ככל שיתגלה מהבדיקות שהקבלן לא ביצע חובה מחובותיו כאמור לעיל, לרבות לענין המבנה לשמירת נתונים, המשרד יהא רשאי להפסיק עימו את ההתקשרות ו/או לחייבו בתשלום פיצוי מוסכם בהיקף שלא יפחת מעלות המרכיב לגביו חרג לאורך כל תקופת החריגה ועד לסכום המגיע לפי 5 מהסכום. מובן כי אין באמור לעיל כדי לפגוע בכל זכות העומדת למשרד עפ"י כל דין ו/או עפ"י המכרז וההסכם.
6.18 מבלי לפגוע בכלליות האמור לעיל תשומת לב המציע מופנית אל נספח 3, הוראת תכ"ם, בכללותה לרבות ההוראות שלהלן:

6.18.1 הקבלן ישלם לעובדים המועסקים על ידו בקשר לביצועו של חוזה זה כל תשלום או זכות המגיעים להם על פי כל דין, הסכם קיבוצי או צו הרחבה החלים עליהם וכן על פי הוראות חוזה זה. הפרת סעיף זה מהווה הפרה יסודית של החוזה ועילה לביטולו המיידי. 
6.18.2 הקבלן ימסור לכל עובד על פי חוזה זה תלוש שכר חודשי בהתאם לתיקון מס' 24 לחוק הגנת השכר, תשי"ח-1958. אם נמנע עובד מלאסוף את תלוש השכר שלו, ישלח לו אותו הקבלן בדואר.

6.18.3 הקבלן מתחייב, לא יאוחר מ-60 יום מיום החתימה על ההסכם, להעביר ל"גוף מוסדי" ול"מוצר הפנסיוני" רשימה הכוללת את פרטי העובדים ושכרם.

6.18.4 הארכת התקשרות מתוקף אופציה הקיימת בהסכם תמומש רק לאחר שהקבלן ימציא למשרד רישיון בתוקף כאמור בסעיף ‎4.1.1 ותצהירים כאמור בסעיפים ‎4.1 ביחס לתקופה שחלפה מאז ראשית ההתקשרות. אם היו לקבלן הרשעות או קנסות כמפורט בסעיפים לעיל, תפעל ועדת המכרזים בהתאם לאמור בסעיף 

6.18.5 במקרים שבהם נמצאה בביקורת הפרה של זכויות עובדים, יועברו כל הממצאים בכתב לקבלן והעתקים למשרד, למינהל הרכש הממשלתי ולמינהל ההסדרה והאכיפה במשרד התמ"ת. הקבלן יתחייב להמציא בתוך 30 ימים תצהיר בכתב בחתימת רואה חשבון המפרט תיקון מלא של הליקויים, כולל תשלום רטרואקטיבי לעובדים שזכויותיהם הופרו. התשלום הבא לקבלן יושהה עד למילוי תנאי זה. מובהר בזאת כי בהפסקת ההתקשרות לא יהיה משום ויתור כלשהו על טענה או על תביעה למיצוי מלוא זכויות המשרד על פי תנאי ההתקשרות וכל דין.

6.18.6 הקבלן יתחייב להשיב בכתב בתוך 30 ימים על כל תלונה שתועבר אליו מהמשרד בדבר פגיעה בזכויות העובדים המועסקים על ידו במשרד. בתשובתו יפרט הקבלן את הליך בדיקת התלונה ואת האופן שבו טופלה.
6.19 כח האדם לביצוע הפרוייקט

על המציע לדעת כי במידה שהצעתו היא הזוכה במכרז, יידרש להעביר למשרד ביחס לכל עובדיו בפרוייקט אשר קיימת אפשרות שיידרשו לעבוד עם ילדים או לשהות במוסדות חינוך, אישור משטרה כי אין כל מניעה להעסקתם במסגרת מכרז זה, בהתאם להוראות החוק "למניעת העסקה של עברייני מין במוסדות מסוימים, התשס"א-2001" – ראה טופס 3 של תקנות "למניעת העסקה של עברייני מין במוסד המכוון למתן שרות לקטינים (אישור משטרה) תשס"ג –2003".

על הקבלן המפעיל להגיש את הבקשה למשטרה על גבי טופס 3 המצורף לתקנה.

בנספח 4 מובא נוסח התקנה והטפסים הנדרשים.

6.19.1 עובד אחזקה
על עובד האחזקה להיות בעל רישיון בתוקף של חשמלאי לפחות 3 x 250 A.
ככל שיידרש טיפול במערכת בעלת אמפר גבוה יותר שאינו בתחום ההסמכה של עובד האחזקה, הקבלן יידרש להפעיל חשמלאי בעל הסמכה מתאימה למערכת.

עובד האחזקה יהיה בעל ניסיון של 3 השנים האחרונות לפחות בניהול אחזקה באתרים בעלי שטח של 600 מ"ר לרבות טיפול במערכות מיזוג אויר מסוג VRF.
העובד יהיה אחראי לפעילות האחזקה והניקיון במרכז, יהיה אחראי לפעילות צוות הניקיון, יוודא ביצוע הניקיון בחדרים ובאולמות השונים בהתאם לנדרש, יסייע לעובד הכללי לרבות סידור והכנת חדרים לפעילויות ההדרכה ואחראי על הציוד האור-קולי לרבות הצבת הציוד בכיתות, הפעלת הציוד. אחזקתו וכו'.

קשר – עובד האחזקה יהיה מצויד במכשיר טלפון סלולרי שיאפשר לקיים איתו קשר מיידי בכל עת, בין בהיותו במתחם ובין מחוצה לו.
העובד יפעל בימים א' – ה' בין השעות: 07:30-16:00.
6.19.2 עובד כללי
הקבלן יציב עובד כללי לביצוע עבודות נגרות, אינסטלציה, שיפוצים כלליים ועבודות סבלות. העובד יפעל בימים א' – ה' בין השעות: 08:00-16:30. ככל שיידרש, העובד הכללי יהיה נוכח במרכז בהיקף של עד 10 שעות נוספות בשבוע.
6.19.3 עובדי ניקיון
הקבלן יציב במרכז ההדרכה מידי יום עובדי ניקיון אשר יתאימו בהיקפם לביצוע כל פעולות הניקיון כדלקמן:

· 1 עובד ניקיון לפחות בין השעות 07:30-15:00.
· 1 עובד ניקיון לפחות בין השעות 15:00-19:30
6.19.4 גינון

הקבלן יציב עובדי גינון אשר יתאימו לביצוע כל פעולות הגינון.

פעילות הגינון תתבצע יום אחד מלא או 2 חצאי ימים בשבוע עפ"י קביעת המשרד בין השעות 08:00-16:00, תוך תיאום מועד ההגעה והביצוע לצורך הפחתת ההפרעה לפעילות השוטפת של המרכז.

6.19.5 הדברה
המדביר יהיה בעל רישיון תקף מתאים.

6.19.6 עובדי מינהל

הקבלן יפעיל, לצרכיו הוא, על חשבונו, עובדי מינהלה, לוגיסטיקה, מזכירות קליטת נתונים, עיבוד נתונים על מנת לספק בשלמות את התפוקות הנדרשות במכרז, בלוחות הזמנים הנדרשים.
6.19.7 קבלני משנה
הקבלן רשאי להעסיק רק קבלני משנה לצורך ביצוע עבודות שאינן עבודות שוטפות (כגון אחזקה וניקיון) ו/או עבודות הדורשות הסמכה ו/או רישוי מיוחד, כגון: הדברה, גינון או שירות המצריך ציוד מיוחד או טיפול בציוד מיוחד או לצורך ביצוע פעולות מיוחדות. פעולת קבלני המשנה תהיה מטעם הקבלן, על חשבונו ובאחריותו המלאה. הקבלן יוכל להעסיק אך ורק קבלני משנה שיאושרו ע"י המזמין. 

לקראת ביצוע עבודה, הקבלן יגיש רשימת קבלני משנה לאישור אמרכל/ית המחוז, תוך ציון פרטי העבודות או הציוד בהם הם מתבקשים לטפל. אישור כניסה לעובדי קבלני המשנה יטופלו, מול המשרד, על ידי הקבלן. 

האמור לעיל נכון גם לגבי בתי מלאכה חיצוניים בהם מתכוון הקבלן לתקן מנועים, מדחסים ריהוט וכדומה.
הקבלן לא יוכל לטעון לגבי הוצאות נוספות שנגרמו לו מהצורך להחליף קבלן משנה לרבות הוצאות שיגרמו לו עקב הפעלת סעיפי הורדות מהתשלום כתוצאה משירות לקוי.
העסקת קבלן משנה ללא אישור המשרד היא הפרת החוזה וכן את אחריותו של הזוכה במכרז לשמירה על זכויות כל העובדים בפועל מכח ההתקשרות, גם אם הם מועסקים דרך קבלן משנה. 

נדרש להדגיש במכרז את תחולת כל הוראות המכרז על קבלן המשנה שיועסק, לרבות חובת שיתוף פעולה עם הביקורת. האחראי להתקיימות הוראות אלו הוא, כאמור, הזוכה במכרז.
6.19.8 ככל שיידרש לצורך ביצוע עבודות האחזקה לכל הציוד הקיים (ללא מגבלת ערך הציוד), סיוע של כח אדם בעל מיומנות מעבר למיומנות של כח האדם הקיים, על הקבלן לבצע את עבודות האחזקה בסיוע כח האדם בעל המיומנות וזאת ללא כל תשלום נוסף.
6.19.9 ככל שהקבלן יידרש לבצע עבודות שהצוות המינימלי הקיים אינו יכול לבצע בלוח הזמנים הנדרש על הקבלן לתגבר את כח האדם לצורך עמידה בלוח הזמנים בביצוע העבודות וזאת ללא כל תשלום נוסף.
6.20 השלמה, החלפת עובדים
6.20.1 הקבלן ימלא תוך 24 שעות את מקומו של כל עובד אשר ייעדר כתוצאה ממחלה, מילואים או כל סיבה בלתי צפויה שהיא. 
גם בתקופת ההיעדרות של 24 השעות הראשונות יבצע הקבלן באמצעות צוותי ממשרדו את כל המטלות המוגדרות במכרז, במועדן. 
האמור לעיל אינו נוגע לחופשות מתוכננות בהן על הקבלן להציב עובד מחליף מיד ובחפיפה מלאה.
6.20.2 העובד המחליף יהיה בעל אותם כישורים, לפחות, כשל העובד שנעדר. במידה ולא יוצב עובד מחליף כנדרש לעיל, ומחשבון הקבלן יורדו סכומים כמפורט באופני המדידה המיוחדים.
בכל מקרה, העובד המחליף צריך לקבל את אישור הקב"ט.

6.20.3 המזמין רשאי לדרוש החלפת עובד, הן עקב חוסר ידע, חוסר יעילות, אי התאמה לעבודה, אי התאמה ביטחונית וכו'. 
לקבלן לא תהיה זכות ערעור על החלטת המזמין. החלפת העובד תתבצע כמפורט לעיל, תוך שבועיים מיום ההודעה. 
במקרים חמורים יידרש הקבלן להציב עובד מחליף תוך 24 שעות.
6.21 מדים אחידים

עובדי הקבלן, בכל המקצועות, ידרשו ללבוש בכל זמן שהותם באתר העבודה, ביגוד אחיד. 

דגם הביגוד וצבעו, יקבעו על ידי המשרד מתוך מבחר סוגים שיוגשו על ידי הקבלן לאישורו. הגשת הדגמים לאישור תבוצע בתוך שבוע מיום קבלת ההודעה על הזכיה במכרז. 

אספקת הביגוד לעובדים תבוצע בתוך חודש ימים ממועד קבלת האישור מהמשרד.

הקבלן יספק שלושה סטים של בגדים לכל עובד. 

הקבלן יהיה אחראי שכל עובד יתייצב לעבודתו בלבוש נקי ומסודר.

6.22 נוכחות עובדים

הקבלן יהיה אחראי לוודא את נוכחות עובדיו, כמפורט בהמשך, באתר העבודה במשך שעות העבודה היומיות וכן ביצוע תפקידיהם כאמור במכרז. 

על הקבלן להתקין שעון נוכחות ממוחשב באמצעותו תתועד נוכחות עובדי האחזקה והניקיון.

אמצעי רישום הנוכחות ישמש לביקורת נוכחות בהתחשבנות בין המשרד לקבלן ולא ישמשו להתדיינות ישירה בין המשרד לעובדי הקבלן.

דוחות הנוכחות יוצגו בכל זמן שיידרש.

6.23 משרדים/אתרי עבודה
מרכז ההדרכה יקצה לטובת האחזקה מחסן לצורך ביצוע הפעילות במסגרת פרוייקט זה כולל לאיחסון ציוד.
6.24 כל הוצאות השכירות, הציוד, התפעול וכל הוצאה אחרת הקשורה במתן השרות יהיו על חשבון הקבלן.
7. פיצוי מוסכם
7.1 מבלי לגרוע מהאמור במכרז, בכל מקרה בו לא יבצע הקבלן את הפעילות כנדרש ובאיכות הנדרשת או יפר הקבלן את הוראות מסמכי המכרז, עפ"י המפורט להלן המשרד רשאי לדרוש את הפיצוי המוסכם והקבלן יהיה מחויב בתשלום פיצוי מוסכם.
7.2 האירועים לגביהם תישקל הטלת פיצוי מוסכם:
	אירוע
	פיצוי מוסכם

	1. 
	העדרות עובד אחזקה לצורך מתן השירותים
	2,000 ₪ ליום

	2. 
	העדרות עובד אחזקה בשל שיבוצו בפרוייקטים אחרים של הקבלן
	5,000 ₪ ליום

	3. 
	העדרות עובד כללי לצורך מתן השירותים
	500 ₪ ליום

	4. 
	העדרות עובד ניקיון לצורך מתן השירותים
	400 ₪ ליום

	5. 
	העדרות עובד גינון לצורך מתן השירותים
	1,000 ₪ ליום

	6. 
	איחורים של עובדים לצורך מתן השירותים
	150 ₪ לשעה

	7. 
	הצבת עובד שאינו תואם את דרישות המכרז
	1,000 ₪ לעובד לשבוע

	8. 
	אי ביצוע פעילות אחזקה בהתאם לדרישות יצרן / המכרז
	500 ₪ למקרה ועוד 300 ₪ עבור כל שבוע עיכוב

	9. 
	אי עמידה בזמני תגובה לתקלות
	100 ₪ לשעת איחור

	10. 
	אי עמידה בזמני תיקון תקלות
	300 ₪ ליום איחור

	11. 
	שימוש בחומרים שלא אושרו
	300 ש"ח ליום 

	12. 
	אי ביצוע ניקיון יומי כנדרש
	200 ש"ח לחדר ליום

	13. 
	אי ביצוע ניקיון יומי בחדר שירותים או במטבחון
	400 ₪ לחדר ליום

	14. 
	אי ביצוע איכותי ו/או עיכוב של 10 ימים בבצוע טפול חודשי
	500 ₪ למקרה ועבור כל 10 ימים נוספים.

	15. 
	אי הופעה בביגוד אחיד
	25 ש"ח לעובד לכל יום עבודה

	16. 
	אי אספקת חומרים מתכלים כנדרש
	20% מעלות הניקיון לחודש, עבור כל יום בנפרד, בנוסף לאי תשלום עבור אי האספקה

	17. 
	גרימת נזק לרכוש, ו/או ציוד, ו/או מבנה
	החלפת הציוד/תיקון הנזק ועוד 20% מערך התיקון

	18. 
	ביצוע הדברה ע"י מדביר ללא רישיון
	10,000 ₪ למקרה

	19. 
	אי ביצוע הדברה 
	3,000 ₪ למקרה

	20. 
	אי תשלום לעובדיו כדין
	10,000 ₪ לאירוע


7.3 המשרד יהא זכאי לנכות את סכום הפיצויים המוסכמים הנקובים מכל תשלום שיגיע לקבלן או לגבותם בכל דרך חוקית אחרת. 

7.4 תשלום הפיצויים או ניכויים מסכומים המגיעים לקבלן לא ישחררו את הקבלן מהתחייבויותיו על פי מסמכי המכרז. 

7.5 הקבלן אינו רשאי לגרוע סכום הפיצוי המוסכם משכר עובדיו.

7.6 חל איסור מוחלט על הקבלן להסב את הפיצוי המוסכם על שכרו של העובד.
המשרד רשאי לבדוק תלושי שכר של העובדים על מנת לוודא קיומו של סעיף זה.
7.7 אין האמור בא לפגוע בכל זכות אחרת שהמשרד זכאי לה לפי מכרז זה ועל פי כל דין. 

8. חפיפה
הקבלן החדש שיבחר במסגרת מכרז זה יפעיל את כל הנדרש במקום הקבלן הנוכחי (אלא אם הקבלן הנוכחי יזכה במכרז).

לצורך כך, יפעל הקבלן החדש לקבלה מסודרת ומאורגנת של כל המידע, האמצעים, הנהלים, התוכנות והתוכניות מהקבלן הנוכחי.

על הקבלן החדש להתארגן ולארגן את כח האדם המקצועי כנדרש כאשר כל עובד יפעל מול העובד הקיים של הקבלן הנוכחי במשך שבועיים ימים.

על הקבלן שיבחר להתארגן כך שבמועד חתימת החוזה הוא יפעיל בלעדית את התוכנית כולה.

על הקבלן המוסר לשתף פעולה באופן מלא עם המשרד ועם הספק החדש שיבחר, כדי לאפשר את ההתארגנות, ההחלפה והמשכה התקין של הפעילות לאחר סיום ההתקשרות עמו.
הקבלן המוסר יקבל תמורה רק עבור תפוקות שבוצעו במהלך החפיפה, עפ"י כללי החוזה על פיו הוא קשור עם המשרד.

הקבלן המוסר לא יקבל תמורה מיוחדת עבור ביצוע החפיפה.

הקבלן החדש (המקבל) לא יקבל תמורה כלשהי בגין החפיפה.

נוהל חפיפה זה מחייב את הזוכה במכרז זה גם במעבר לזוכה אחר בתום תקופת ההתקשרות.

החפיפה כוללת, בין היתר, את הנושאים הבאים: 
8.1 מסירה מאורגנת של כל המידע והידע שהצטברו במהלך הפעילות ואת כל התוצרים שנוצרו במהלך הפרויקט, כשהם מעודכנים ובפורמטים שהוגדרו ואושרו על ידי המשרד.
8.2 מסירה מאורגנת של התוכנה, כולל ספרי תיעוד, מדריכים למשתמש לתוכנה הבסיסית ולכל השינויים שהמוסר ביצע במהלך ההתקשרות איתו. 

8.3 מסירה מאורגנת ומסודרת של כל מאגרי המידע שנמסרו למוסר ביום תחילת פעילותו וכל השינויים והתוספות שחלו בהם (מידע ממוחשב, תיקים, חוזרים וכו').
8.4 מסירה מאורגנת של כל מידע הדרוש למקבל לצורך תפעול מיידי ושלם של הפרוייקט. 
8.5 המוסר והמקבל יעבדו במשותף במשך שבועיים שלמים לצורך סגירת כל מחויבות המוסר, הדרכה צמודה של המקבל וסיוע למקבל בהפקת הדו"חות החודשיים הנובעים מחודש החפיפה. 
8.6 תקופת ההתקשרות בין המשרד לקבלן החדש (המקבל) תחל במועד תחילת החפיפה.
8.7 תנאי מחייב לביצוע התשלום האחרון למוסר הינו קיומה של החפיפה לשביעות רצון האגף והגשת דו"ח פעילות סופי, מבוקר ומאושר ע"י רו"ח של המוסר. 

8.8 קבלת המתקנים מהקבלן שיבחר במכרז זה בגמר תקופת ההתקשרות
8.8.1 שלושים יום לפני תום מועד תקופת ההתקשרות עם הקבלן שנבחר ע"י המשרד (לאחר כל ההארכות), יתקיים סיור סופי בכל המבנה והמתקנים המתוחזקים על-ידי הקבלן במסגרת חוזה זה, ובו ישתתפו המזמין ונציגיו, הקבלן היוצא והקבלן שיבחר ע"י המשרד.
חובת הקבלן היוצא לסייע לקבלן הזוכה במכרז הבא לסקור את כל המתקנים במשך יומיים מלאים וזאת, על-ידי הפעלת מתקנים, הצגת פעולתם, הצגת יומני עבודה, פתיחת דלתות וכדומה.
8.8.2 הקבלן החדש הזוכה במכרז הבא, לאחר בחינת המבנה והמתקנים, יגיש בכתב את הסתייגויותיו ממצב המבנה והמתקנים למזמין. 
ההסתייגויות יוכלו לכלול כל כשל במבנה ובמערכות ואשר אמור היה להתבצע ע"י הקבלן שיבחר במכרז זה כחלק ממטלות הצעת המחיר. 
המשרד יהיה הפוסק האחרון לצורך חיוב הביצוע על הקבלן שיבחר במכרז זה או הקבלן שיזכה במכרז הבא. 
הקבלן הקיים יידרש לבצע את כל המפורט עד לסיום תקופת החוזה וזאת באמצעות כוח אדם נוסף ככל שיידרש.

8.8.3 במידה והקבלן שיבחר במכרז זה לא ימלא אחרי הוראות דו"ח הביקורת כאמור לעיל, רשאי המזמין להורות לבצע את העבודה האמורה על-ידי קבלן אחר או בכל דרך אחרת. 
ההוצאות האמורות יחולו על הקבלן שיבחר במכרז זה, והמשרד יהיה רשאי לגבות או לנכות את ההוצאות האמורות בתוספת 15% (שייחשבו כהוצאות משרדיות) מכל סכום שיגיע לחברה בכל זמן שהוא, לחלט את הערבות וכן יהיה המזמין רשאי לגבותן מהקבלן שיבחר במכרז זה בכל דרך אחרת על פי דין.

8.8.4 ההשתתפות בסיורי הקבלה וביצוע הנאמר בדו"ח, גם במקרים בהם יהיה על הקבלן שיבחר במכרז זה להמשיך לפעול מעבר לתקופת החוזה, לא יוכלו לשמש לקבלן שיבחר במכרז זה עילה לדרוש תוספת כספית כלשהי. 
הקבלן שיבחר במכרז זה יפצה את המשרד בגין כל נזק שיגרם לו עקב העיכובים.

8.8.5 במקרים בהם יתגלו במבנה, ו/או בציוד ליקויים חמורים, הרי שכל עוד לא סילק הקבלן שיבחר במכרז זה את ההסתייגויות הנ"ל, ימשיך הקבלן שיבחר במכרז זה לשרת בעצמו את המתקן כנדרש בחוזה, על חשבונו, ללא תשלום נוסף. 
הקבלן שיבחר במכרז הבא יקבל על עצמו את הטיפול במתקנים אלו רק לאחר מסירה סופית.

8.8.6 בכל מקרה של חילוקי דעות בין הקבלן שזכה במכרז זה לבין הקבלן שזכה במכרז הבא, המשרד יהיה הפוסק האחרון והחלטתו תהיה סופית ולא ניתנת לערעור.

9. שמירת סודיות
9.1 הקבלן מתחייב לשמור בסוד ידיעות ומידע שיגיעו אליו עקב ביצוע מכרז זה.

במסגרת זו כלולים בין היתר: דו"חות, טפסים, מדיה מגנטית או כל מידע לגבי מערכות המידע ומרשם של מערכת החינוך, מועדי ביקורת ותוצאותיה וכל מידע אחר שהגיע אליו במסגרת ביצוע השרותים עפ"י המכרז. 
9.2 הקבלן מתחייב לשמור בסוד ידיעות שתגענה אליו עקב ביצוע מכרז זה וללא הרשאה מהמזמין, לא ימסור הקבלן ידיעה כאמור לאדם שלא יהיה מוסמך לקבלה. לעניין זה, יחולו על הקבלן הוראות סעיפים 118 ו- 119 לחוק העונשין תשל"ז 1977. הקבלן מתחייב להחתים את כל עובדיו והמועסקים על ידיו לצרכי מכרז זה על התחייבות לשמירת סודיות.

9.3 הקבלן ימנע גישה למערכות המחשב שברשותו, או המשרתות אותו לצורך מכרז זה, ממי שאינו שותף למכרז או ממי שאינו מוסמך לעיין בחומר או במידע המאוחסן במחשב, או ממי שלא חתם על התחייבות לשמירת סודיות. 

9.4 הקבלן יעסיק רק עובדים העונים על ההנחיות  לשמירת סודיות שיוגדרו ע"י המשרד. 

9.5 הקבלן לא ימסור ידיעה או מידע לאדם שלא יהיה מוסמך לקבלה ללא הרשאה מהמשרד. 

9.6 הקבלן יחתום על הצהרה למחויבות שמירת סודיות וכן יחתים את כל עובדיו והמועסקים על ידו לצורך מכרז זה, על התחייבות לשמור סודיות.
9.7 הקבלן יחזיר למשרד כל חומר שימסר לו בהקשר לפעילות זו בכל עת שידרש לכך.

9.8 על פי דרישת המזמין יציג הקבלן למשרד אמצעי האבטחה שנקט לאבטחת הנתונים ו/או המידע המצויים ברשותו במסגרת מכרז זה. הקבלן ידאג למנוע גישה למערכות המחשב שלו, או המשרתות אותו לצרכי פרוייקט זה, ממי שאינו שותף לפרוייקט, לא מוסמך לעיין בחומר או במידע המאוחסן במחשב, או שלא חתם על התחייבות לשמירת סודיות ואבטחת מידע.

9.9 התחייבות לאבטחת מידע
הקבלן יתחייב לדאוג לאבטחת כל החומר שיגיע אליו במסגרת ביצוע פרויקט זה ולהציג למשרד, על פי דרישתו או דרישת בא כוחו, את אמצעי אבטחת החומר.

הקבלן יתחייב למנוע גישה למערכות המחשוב (בין אם של המשרד, בין אם של הקבלן או של כל גורם אחר), בהן נשמר מידע הקשור למתן השירותים על פי מכרז זה, ממי שאינו שותף לפרויקט.

הקבלן ידאג שכל עובדיו וקבלני המשנה שלו ישמרו על המידע כאמור בחוק הגנת הפרטיות התשמ"א (1981) ותקנות הגנת הפרטיות (תנאי אחזקת מידע ושמירתו וסדרי העברת מידע בין גופים ציבוריים), התשמ"ו (1986).
אם נתונים אשר הגיעו אל הקבלן ו/או נאספו על ידו במסגרת מכרז זה מהווים "מאגר מידע" בהתאם להגדרת חוק הגנת הפרטיות התשמ"א (1981) תהיה אחריות לנוהל רישומו, החזקתו והשימוש בו בהתאם לחוק, מוטלים על הקבלן, כל עוד לא יקבע אחרת בהסכם זה.

אין האמור גורע מהיות הנתונים בבעלות משרד החינוך.

הקבלן יתחייב לעמוד בדרישות אבטחת המידע כפי שיוצגו לו מזמן לזמן על ידי המשרד ו/או מי מטעמו, לעמוד בנהלי המשרד בנוגע לאבטחת מידע ושמירה על מידע מוגן, ובכל הוראה רלוונטית אחרת לרבות הוראות חוק, תקנות, צו, הנחיות רשם מאגרי המידע ועפ"י הנחיות דרישות הרשות להגנת הפרטיות.
9.10 אבטחת המידע במישור משאבי האנוש והעובדים
9.10.1 הספק יהיה אחראי כלפי המשרד על כל פעילות עובדיו ו/או מי מטעמו במסגרת ההתקשרות.
9.10.2 הספק מתחייב שכל עובדיו, ו/או מי מטעמו ו/או משתמשי צד שלישי, מבינים את מלוא האחריות המוטלת עליהם בנוגע למידע הקיים במשרד. על הספק להפחית סיכוני גניבה, הונאה או שימוש לרעה בגישה למידע של המשרד באמצעות העלאת המודעות והסברה לעובדים.
9.10.3 על הספק להדריך את עובדיו לגבי הנחיות להלן של המשרד לשימוש במידע הקיים במבנים :
1. חל איסור להשתמש במשאבי המחשוב במשרד. 
2. אין להוציא מתחומי המשרד שום ציוד מחשוב ללא אישור המשרד.
3. אין להוציא מתחום המשרד מצעי נייר ללא אישור או שלא נזרקו לפח האשפה
10. אחריות משפטית
10.1 הקבלן יהיה אחראי באחריות מלאה ומוחלטת על פי כל דין לכל נזק ובגין כל פיצוי ותביעה כספית, אשר יגרמו ע"י עובדיו ו/או שלוחיו במסגרת מתן השירותים על ידו. 

10.2 הקבלן פוטר את המדינה מאחריות לכל תביעה אשר עלולה להיות מוגשת נגדה עקב העסקת עובדיו בפרוייקט. הקבלן מתחייב לשפות ו/או לפצות את המדינה בגין כל סכום שתחויב בו ובגין כל הוצאה שתיגרם לה עקב תביעה כאמור. 

10.3 הקבלן מתחייב לשלם כל סכום כסף או פיצוי, המגיעים על פי כל דין לעובד או לכל אדם הנמצא בשירותו כתוצאה מקיום יחסי עבודה עם העובד עקב העסקתו בפרוייקט. 
10.4 אם אי פעם יקבע כדין מסיבה כלשהי כי העסקת הקבלן או מי מעובדיו דינה כהעסקת עובד ע"י המדינה: 
10.4.1 התמורה האמורה לעיל יראו ככוללת את כל הסכומים המגיעים או העשויים להגיע לקבלן ו/או לעובדיו לרבות כל תיגמול כלשהו, תשלום בגין זכויות סוציאליות, הפרשות/הפרשים, אם יגיעו לו אי פעם בגין העסקתו עפ"י חוזה זה, מכל סיבה שהיא. 
הקבלן יהיה מנוע מלטעון כי מגיעים לו סכומים נוספים כלשהם בכל עילה שהיא בגין העסקתו עפ"י חוזה זה.

10.4.2 בהסתמך על סעיף 28 לחוק פיצוי פיטורין, תשכ"ג – 1963, יראו ככלולים בתשלומים הניתנים לקבלן לפי חוזה זה גם כל פיצויי הפיטורין גם חתימת הקבלן על חוזה זה מהווה הסמכה לכך. סעיף קטן זה טעון אישורו של שר העבודה והרווחה בהתאם לאמור בסעיף 28 האמור, ויכנס לתוקפו לאחר קבלת אישורו של השר או מי שהוסמך על ידו.
10.4.3 יחושב שכרו של קבלן או מי מעובדיו כעובד עפ"י הקבוע לעניין זה לגבי עובדי מדינה בתפקיד ובדרגה דומים ככל האפשר. הכל כפי שיקבע ע"י נציב שרות המדינה ובאין תפקיד דומה או זהה כאמור ייחשב השכר לפי הקבוע לעניין זה בהסכמי העבודה הקיבוציים החלים על עובדים מסוג זה או בהיעדר הסכם כאמור לפי הסכם עבודה קיבוצי הקרוב לעניין, לדעת נציב שרות המדינה. חישוב השכר יעשה למפרע מיום תחילתו של הסכם זה וככל החיובים והזיכויים עפ"י הסכם זה, מחד, והחישוב החדש האמור, מאידך, יקוזזו הדדית.
10.5 ידוע לקבלן כי עליו לבטח את עצמו ואת עובדיו בביטוח לאומי לבדו ועל חשבונו.
10.6 הקבלן מקבל על עצמו את האחריות לכל נזק או אובדן שיגרמו לגופו ו/או לרכושו של כל אדם אחר, לרבות לעובדי הקבלן והמועסקים על ידו בביצוע חוזה זה או לכל נזק כלכלי/פיננסי טהור, עקב מעשה או מחדל של הקבלן, עובדיו, שליחיו או כל מי שבא מכוחו ו/או מטעמו תוך כדי ביצוע חוזה זה.
חויבה המדינה לשלם סכום כלשהו בגין מעשה או מחדל שהקבלן אחראי להם על פי כל דין או על פי חוזה זה ישפה הקבלן את המדינה באופן מיידי בגין כל סכום שחויבה לשלם.

11. ביטוח

(דרישות הביטוח יפורסמו בהמשך)
12. תנאי תשלום
12.1 הזוכה יידרש, בכפוף לשיקול דעתו של המזמין, להגיש דיווחים וחשבונות הנדרשים לצורך תשלום עבור עבודתו, במסגרת פורטל הספקים הממשלתי, בשים לב להוראות התכ"מ והנחיות החשב הכללי הרלוונטיות ויחתום על חוזה שימוש בפורטל הספקים, כמפורט בנספח 2 למסמכי המכרז, לחילופין ימציא אישור כספק העושה שימוש בפורטל הספקים. 
יודגש, הזוכה יישא בכלל העלויות הכרוכות בהתחברות לפורטל הספקים הממשלתי.
12.2 התשלום בגין פעולות המתבצעות במסגרת מכרז זה ישולם על פי הגשת חשבונית בצירוף דו"ח פעילות חודשית ומסמכים נדרשים בהתאם למחירים שייקבעו במסגרת החוזית עפ"י יחידות התפוקה המפורטות בסעיף 12.1 שלהלן.

מתכונת הדיווח תקבע בתיאום עם המשרד ותאושר על ידו.

תשלום המע"מ לקבלן, המחוייב במע"מ, יהיה עפ"י אחוז המע"מ, התקף במועד התשלום.

12.3 אגף הכספים במשרד ישלם לקבלן עפ"י הוראת התכ"ם 1.4.0.3 (נכון ליום פרסום המכרז ההוראה בתוקף מיום 25 ביולי 2017) כפי שתהיה תקפה מזמן לזמן, המצורפת בנספח 1 למכרז, מותנה באישור מטעם המזמין שהשירות המפורט אכן בוצע (האישור יצויין בטופס מלווה מיוחד הנותן ביטוי גם לעניין הפיצוי המוסכם). 
12.4 כדי למנוע עיכובים בתשלום, ידאג הקבלן שהחשבונית המוגשת על ידו תהיה כתובה בכתב ברור וקריא, ותכלול את כל הפריטים הנדרשים כפי שיסוכם עם המזמין.

12.5 לקבלן לא תהיינה כל דרישות או טענות למשרד בגלל עיכובים בתשלום מסיבות של חוסר פרטים בחשבונית, או פרטים לא נכונים, או חוסר במסמכים או חוסר/ליקוי בדיווח – כפי שיידרשו ע"י החשב ו/או נציגות המשרד.

12.6 הקבלן אינו רשאי להתנות תשלום כלשהו לספקיו ו/או לעובדיו או לכל גורם אחר שעליו לשלם, בקבלת תשלומים מהמשרד.
12.7 כללי הצמדה
12.7.1 הצמדה עבור עבודות הניקיון

ההצמדה בסעיף 12.1.1 תתחלק לשני מרכיבים כדלקמן:

1. עבור 75% מהצעת המחיר בסעיף זה לא תהיה כל הצמדה פרט לאחוז השינויים שיחולו מזמן לזמן בהתאם להנחיות החשב הכללי בנושא עובדי ניקיון (בהתאם להוראת החשכ"ל ה.7.3.9.2.2 בלבד או כל הוראה אחרת שתחליף הוראה זו).
2. עבור 25% מהצעת המחיר בסעיף זה ההצמדה תהיה כדלקמן:

(1) על פי הנחיות החשב הכללי במשרד האוצר ב- 18 החודשים הראשונים להתקשרות לא תהיה הצמדה של המחירים שיקבעו במסגרת מכרז זה.
(2) ההצמדה תחל רק בתום החודש ה- 18 להתקשרות כך שהחל מהחודש ה- 19 להתקשרות יוצמדו מחירי ההתקשרות למדד המחירים לצרכן. התחשיב לקביעת שיעור ההצמדה יתבסס על ההפרש שבין מדד הבסיס לבין המדד הקובע, כשמדד הבסיס הוא המדד הידוע של החודש ה- 18 להתקשרות (קרי, המדד המתפרסם ב- 15 לחודש ה- 19 להתקשרות), והמדד הקובע –המדד הידוע במועד הגשת החשבון.
(3) למרות האמור לעיל, אם במהלך 18 החודשים הראשונים של ההתקשרות יחול שינוי במדד הרלוונטי ושיעורו יעלה לכדי 4% ומעלה מהמועד האחרון להגשת ההצעות, כפי שנקבע במכרז, תעשה התאמה לשינויים כדלהלן: שיעור ההתאמה יתבסס על השוואה בין מדד, שהיה ידוע ממועד שבו עבר המדד את 4% לבין המדד הקובע במועד/י הגשת החשבון/ות. הצמדה זו תימשך למשך יתרת תקופת ההתקשרות כשמדד הבסיס הינו המדד הראשון שבו עבר המדד את 4% כאמור.
12.7.2 הצמדה עבור עבודות האחזקה, הגינון וההדברה

ההצמדה בסעיפים 12.1.2-12.1.4 תהיה כדלקמן:

1. על פי הנחיות החשב הכללי במשרד האוצר ב- 18 החודשים הראשונים להתקשרות לא תהיה הצמדה של המחירים שיקבעו במסגרת מכרז זה.
2. ההצמדה תחל רק בתום החודש ה- 18 להתקשרות כך שהחל מהחודש ה- 19 להתקשרות יוצמדו מחירי ההתקשרות למדד המחירים לצרכן. התחשיב לקביעת שיעור ההצמדה יתבסס על ההפרש שבין מדד הבסיס לבין המדד הקובע, כשמדד הבסיס הוא המדד הידוע של החודש ה- 18 להתקשרות (קרי, המדד המתפרסם ב- 15 לחודש ה- 19 להתקשרות), והמדד הקובע –המדד הידוע במועד הגשת החשבון.

3. למרות האמור לעיל, אם במהלך 18 החודשים הראשונים של ההתקשרות יחול שינוי במדד הרלוונטי ושיעורו יעלה לכדי 4% ומעלה מהמועד האחרון להגשת ההצעות, כפי שנקבע במכרז, תעשה התאמה לשינויים כדלהלן: שיעור ההתאמה יתבסס על השוואה בין מדד, שהיה ידוע ממועד שבו עבר המדד את 4% לבין המדד הקובע במועד/י הגשת החשבון/ות. הצמדה זו תימשך למשך יתרת תקופת ההתקשרות כשמדד הבסיס הינו המדד הראשון שבו עבר המדד את 4% כאמור.
12.8 למשרד תהיה זכות עכבון לגבי תשלומים לקבלן בגין חוב שהקבלן חב לו.
12.9 לקבלן לא תהיה זכות עכבון בגין חוב שהמשרד חב לו.

12.10 אין להתחיל לבצע את השירות האמור במכרז זה לפני שייחתם הסכם בין המשרד לבין הקבלן הזוכה כדין.
13. מבנה ותכולת ההצעה
ההצעה תוגש על גבי חוברת ההצעה המצורפת בנספח 6.





בחוברת ההצעה מצורפים טפסים שונים ודרישות למסמכים של המציע. חובה למלא את חוברת ההצעה בשלמותה, לצרף את כל המסמכים הנדרשים, בסדר המפורט בחוברת ההצעה ונספחיה. 

הצעה חלקית ו/או במתכונת שונה מהטבלאות המצורפות לחוברת המכרז עלולה שלא להיבדק ואף להיפסל.
ההצעות תוגשנה בשפה העברית. כמו כן כל הנספחים, אישורים, תעודות וכל פרט הנדרש במכרז יוצג אך ורק בשפה העברית.
המחירים המוצעים יהיו בש"ח ולא יכללו מע"מ. 

על המציע לקחת בחשבון כי הבסיס להשוואת הצעות המחיר בין המציעים השונים יכלול מע"מ. 

במידה שלאחר המועד האחרון להגשת ההצעות אחוז המע"מ ישתנה, השוואת ההצעות תתבצע על בסיס המחירים שהוגשו בהצעה. 

תשלום המע"מ לקבלן, המחוייב במע"מ, יהיה עפ"י אחוז המע"מ, התקף במועד התשלום.

13.1 הצעת המחיר
13.1.1 עלות חודשית לשירותי ניקיון.
13.1.2 עלות חודשית לשירותי אחזקה.
13.1.3 עלות חודשית לשירותי גינון.
13.1.4 עלות לביצוע פעילות הדברה אחת.
על הקבלן להקפיד עבור העובדים שיועסקו במסגרת מכרז זה, על ההפרשות עפ"י האחוזים המצויינים בהוראת התכ"ם כולל ההערות המצויינות בחוזר, כגון מקרים בהם יש להפריש יותר מהסכום המצויין (לדוגמא: רכיב הפנסיה, קרן ההשתלמות וכו').
על המציע לפרט את התחשיב על פיו הגיע להצעת המחיר בכל סעיף וסעיף בחלוקה להוצאות קבועות והוצאות משתנות.

הפירוט יוכן על גבי דפי העזר המצורפים בחוברת ההצעה מיד לאחר הצעת המחיר.
למען הסר ספק הקבלן מחוייב לשלם לעובדיו בהתאם לשכר היסוד וההפרשות הנגזרות משכר היסוד, כפי שפורט בדפי העזר המצורפים להצעה המחיר.
ועדת המכרזים רשאית לפסול הצעה שעל פי דף עזר לחישוב הצעת המחיר עולה כי בקיום ההתקשרות ייפגעו זכויות עובדים זולת אם החליטה אחרת מטעמים מיוחדים שיירשמו.
על המציע לכלול בהצעת המחיר את כל הוצאותיו לצורך ביצוע מלא ושלם של כל הפעילות במסגרת מכרז זה. הוצאות אלה כוללות עלות הכשרה של בעלי התפקידים, תשלום וניהול שכרם, הוצאות נסיעתם, הוצאות בגין חופשה, מחלה, עלות שכירה ואחזקה של האתרים והמשרדים ומקומות האחסון הנדרשים לצורך ביצוע מכרז זה.

המשרד לא יכסה שום הוצאה הכרוכה במסגרת מכרז זה, שלא במסגרת הסכום המוצע.

13.2 ניסיון המציע ורשימת עבודות דומות

המציע יפרט את ניסיונו בביצוע הפעילות הנדרשת בסעיפים 2.3.8-2.3.9, תוך ציון ההיקף הכמותי והכספי.
כמו כן על המציע לפרט שמות של מקבלי שירות חיצוניים (שאינם עובדי המציע ו/או חברות בנות ו/או חברות קשורות וכו'), מספרי הטלפון הקווי והסלולרי שלהם ומועדי ההפעלה. 

לתשומת לב המציע, יש לרשום פרטי איש קשר עדכניים, מלאים ונכונים ולוודא מראש כי מדובר באנשי קשר זמינים.

המשרד יכול לפנות אל הלקוחות שברשימת הלקוחות שהוצגו בהצעתו על מנת לברר פרטים ורמת שביעות רצון של הלקוח.
המשרד רשאי לפנות גם ללקוחות שאינם ברשימת הלקוחות ולבעלי מידע רלוונטיים על בסיס מידע הקיים במשרד או העולה מתוך ההצעה או מבדיקתה ואף להסתמך על מידע הקיים אצלו שלא מלקוחות חיצוניים.
אם ההצעה היא מטעם מציע שזכה בעבר במכרז של המשרד, ילקח בחשבון, כאחד מהשיקולים המכריעים, אופן ביצוע התחייבויות המציע, לרבות עמידה בלוח זמנים ואיכות העבודות ורמת השירות.
13.3 יש לענות על כל הסעיפים המפורטים בטופס ההצעה ואין להשאיר סעיפים ללא מענה.

13.4 ההצעה תוגש ב- 2 עותקים זהים (מקור+העתק), כרוכים בהדבקה או בספירלה או בכל דרך שתמנע את פירוק החוברת. ההצעה תוגש במעטפה סגורה, תוך ציון: שם המכרז, מס' המכרז, וככל הניתן ללא סימן מזהה של המציע על גבי המעטפה, כל זאת כאמור בפרק "מסמכים נדרשים ותנאי מסירת ההצעה".
בנוסף, על המציע לצרף להצעתו 3 תקליטורים כאשר בכל אחד מהם ייצרב עותק סרוק של חוברת ההצעה בלבד, ללא הצעת המחיר או כל פריט ממנה. על גבי התקליטור יש לכתוב את שם המציע ושם המכרז.
14. הקריטריונים לבחירת הקבלן
על המציע לקחת בחשבון כי תחילה תיבדק הצעתו מבחינת עמידתה בדרישות הסף כפי שפורטו במכרז זה.

רק לאחר שיתברר כי ההצעה עומדת בדרישות הסף היא תיבדק עפ"י הקריטריונים שלהלן.

על המציע לפרט את ההיקפים והפעילות הנדרשת בסעיפי הקריטריונים מאחר שלכל אחד מהם ינתן ציון בהתאם להיקף ולגודל.

על המציע לקחת בחשבון את הקריטריונים שינחו את המשרד בבחירת הקבלן:



14.1 סעיפי איכות
להלן מפורטים עיקרי סעיפי האיכות לבחינת ההצעות: פירוט הקריטריונים על פיהם תיבחנה ההצעות, מצ"ב בטבלת השוואת ההצעות המצורפת בנספח 7 א' ו- ב'.

14.1.1 ניסיונו של המציע בפרוייקטים דומים, בעלי היקף ואופי דומה לנדרש, לרבות ניסיון של המשרד בעבודה עם המציע (במידה ויש נסיון).
14.1.2 חוות דעת של מקבלי שירות דומה מהמציע (דהיינו מקבלי שירות חיצוניים שאינם מבין עובדי המציע בעבר או בהווה ו/או חברות בנות ו/או חברות קשורות או מי שהיה המעסיק של המציע / עובד שלו מוצע כבעל תפקיד במכרז) כפי שבאות לידי ביטוי בפניית צוות בדיקת ההצעות ללקוחות של המציע, בעיקר מההיבט של רמה מקצועית, רמת שירות, עמידה בלוחות זמנים, גמישות לשינויים ועוד.

חוות הדעת לגבי המציע, יילקחו מתוך רשימת הלקוחות שצויינו במסגרת הניסיון. 

על המציע לקחת בחשבון כי ככלל יילקחו בחשבון הפרוייקטים שבוצעו על ידי המציע ושעומדים במלואם בדרישות המכרז בלבד.
לצורך קבלת חוות דעת המשרד יפנה, באופן אקראי, ועפ"י שיקול דעתו הבלעדי, אל הלקוחות שצוינו על ידי המציע, תוך מתן עדיפות לחוות דעת של עובדי המשרד שקיבלו שרות.
ככל שלא ניתן לקחת חוות דעת כיוון ש איש הקשר מטעם הלקוח המצויין בהצעה אינו זמין, ייגרע מהציון הכולל 10% על כל חוות דעת שלא נלקחה.

למען הסר ספק, ככל שהמשרד פנה לאיש הקשר שהוצג בהצעה וצויין ע"י איש הקשר כי אינו מכיר את הפעילות או את המציע או במקרים בהם איש הקשר היה המעסיק של המציע/בעל התפקיד המוצע במכרז זה, הציון שיינתן בסעיף חוות הצעת לפרוייקט זה יהיה אפס.
כמו כן, ככל שלא תינתנה חוות דעת ע"י גורם חיצוני כאמור, דהיינו – לא צוין לקוח חיצוני (כגון: שמדובר במציע עצמו או במעסיק עצמו ולא מדובר בלקוח חיצוני שקיבל שירות), בכלל זה מקרים בהם איש הקשר מטעם הלקוח מסרב לתת חוות דעת או סירב שחוות הדעת שלו תוצג, יחשב הדבר כאילו לא נמסרו שמות של לקוחות לצורך קבלת חוות דעת וינתן ציון של אפס בסעיף זה.

אם ההצעה היא מטעם מציע שזכה בעבר במכרז של המשרד או שלמשרד היכרות אחרת עמו או מידע לגביו, ילקח בחשבון, כאחד מהשיקולים המכריעים, אופן ביצוע התחייבויות המציע, לרבות עמידה בלוח זמנים ואיכות העבודות ורמת השירות.
14.2 ציון מבדק זכויות עובדים
14.2.1 כאמור בהוראת תכ"מ 7.3.9.3 מהדורה 4 "מערך מרכזי לביקורת על זכויות עובדים המועסקים על ידי קבלני שירותים בתחומי השמירה, האבטחה, הניקיון וההסעדה", יחידת הביקורת של אגף החשב הכללי במשרד האוצר מבצעת ביקורת על התקשרויות משרדי הממשלה במטרה לוודא שנשמרות זכויותיהם של עובדי קבלני שירותים בתחום השמירה, האבטחה, הניקיון וההסעדה במשרדי הממשלה וביחידות הסמך. הביקורת מתבצעת בהתאם לחוק הגברת האכיפה של דיני העבודה, תשע"ב-2011 (להלן: "חוק הגברת האכיפה"), המטיל, במקרים מסוימים, אחריות אזרחית או פלילית על מזמיני שירותים.
14.2.2 כתוצאה מהבקרות שיבוצעו יינתן ציון מבדק סופי.
14.2.3 ציון זה יילקח בחשבון במסגרת שקלול הציון הסופי של כל אחד מהמציעים וזאת במשקל של 40%.
14.2.4 הציון בסעיף המבדק יהיה יחסי בין המציעים כאשר הציון הגבוה ביותר במבדק יקבל את הציון 100% וליתר ההצעות יקבע הציון באופן יחסי.
14.2.5 דירוג קבלן שירותים במכרז, בגינו טרם פורסם ציון מבדק זכויות עובדים, ייקבע על פי מדדי איכות ומחיר בלבד. 
14.3 הצעת המחיר

הצעת המחיר על כל מרכיביה.

חישוב ציון המחיר ייעשה כדלקמן:

הצעת המחיר המשוקללת (כולל מע"מ) הנמוכה ביותר, תקבל ציון 100% ולשאר ההצעות ייקבע הציון על פי הנוסחה הבאה:


14.4 תחילה תפתח המעטפה עליה מצויין "חוברת ההצעה " ויבדקו כל הסעיפים המתייחסים לאיכות (13.1.1-13.1.2), כפי שמפורטים בטבלת השוואת ההצעות (נספח 7 א' ו- ב') וינתנו להם ציונים מתאימים.

רק לגבי הצעות שקיבלו לפחות ציון של 70% בכל אחד מסעיפי האיכות בנספח 7 ב' (ולא בכל אחד מתתי הסעיפים המרכיבים כל סעיף איכות שבנספח 7 א') וציון איכות כולל בסעיפי האיכות של 80% ויותר בנספח 7 ב', יחושב להם ציון מבדק זכויות עובדים ותפתח המעטפה עליה מצויין "הצעת מחיר" והן תבחנה גם מבחינת הצעת המחיר.
הצעה שלא תעמוד בדרישות האיכות כאמור לעיל, לא תבחן מבחינת הצעת המחיר ותיפסל.
14.5 שיקלול ההצעות יחושב כדלקמן:
	קיום ציון מבדק
	ציון סעיפי איכות
	ציון מבדק
	ציון מחיר
	סה"כ

	למקרה שלא קיים ציון מבדק
	50%
	0%
	50%
	100%

	למקרה קיים ציון מבדק
	30%
	40%
	30%
	100%


14.6 אם לאחר שקלול התוצאות, קיבלו שתי הצעות או יותר תוצאה משוקללת זהה שהיא התוצאה הגבוהה ביותר, ואחת מן ההצעות היא של עסק בשליטת אישה, תיבחר ההצעה האמורה כזוכה במכרז ובלבד שצורף לה בעת הגשתה, אישור ותצהיר.

14.7 תינתן עדיפות למציעים בעלי הרכב כוח אדם עם ניסיון רב יותר בתחום הנדרש ובעלי הכשרה וכישורים גבוהים יותר וכן לאלו אשר יקצו אמצעים רבים ומגוונים יותר בתחום הנדרש לטובת הפרוייקט.

14.8 בנספח 7 למכרז מובאת טבלת השוואת הצעות, לרבות המשקל היחסי של כל סעיף.
15. משך הבדיקה ותקפות ההצעה
המשרד לא מתחייב לסיים הליכי המכרז ולקבוע זוכה תוך תקופה מסוימת. אך, אם הליכי אישור המכרז לא יסתיימו לאחר 90 יום מהמועד האחרון להגשת ההצעות, רשאי המציע לבטל את הצעתו ולקבל הערבות חזרה. ביטל המציע את ההצעה לפני התקופה האמורה, רשאי המשרד להגיש הערבות שצירף המציע להצעתו, לגביה.

ההודעה על ביטול ההצעה תועבר למשרד בכתב, תוך ציון מועד תחולה, אל מנהלת אגף רכש מכרזים והתקשרויות ותובא לדיון ולהחלטתה של וועדת המכרזים והרכישות.

אם וככל שהליכי המכרז יתארכו מעבר לתקופה הנ"ל, וידרשו המציעים המעוניינים כי הצעותיהם תילקחנה בחשבון, להאריך את תוקף הערבות יהיה עליהם להאריך את הערבות הבנקאית לתקופה שתידרש על ידי המשרד.
16. תקופת התקשרות

16.1 תקופת ההתקשרות תחל לאחר סיום הליכי המכרז וחתימת הסכם עם הקבלן, לפי קביעת המשרד, ותסתיים בתום שנה, אלא אם כן הוחלט על תקופה קצרה יותר ע"י וועדת המכרזים.
16.2 המשרד רשאי להאריך את תקופת ההתקשרות מעבר לתקופה זו לעוד 3 שנים נוספות בהתאם לתקנות חוק חובת המכרזים, הוראות התכ"ם ובהתאם למכרז זה. ההארכה תעשה לכל שנה בנפרד.
16.3 כן מובהר בזה כי המשרד רשאי לקצר את תקופת ההתקשרות האמורה לעיל.
16.4 תוקף ההתקשרות כפוף לחוק התקציב. 
17. המשרד רשאי
17.1 לא להתחשב כלל בהצעה שהיא בלתי סבירה מבחינת המחיר לעומת מהות ההצעה, תנאיה, חוסר התייחסות מפורטת לסעיף מסעיפי המכרז, שלדעת המשרד מונע הערכת ההצעה כדבעי.
17.2 לבטל את המכרז.

17.3 למשרד נשמרת הזכות לפנות במהלך הבדיקה וההערכה אל המציע, בכדי לקבל הבהרות להצעתו, או בכדי להסיר אי בהירויות שעלולות להתעורר בבדיקת ההצעות או לבדוק את התאמתם, כפוף לכללי חוק חובת המכרזים ותקנותיו והוראות התכ"ם.

17.4 לא לקבוע את ההצעה הזולה ביותר או כל הצעה שהיא כזוכה.

17.5 מציע שזכה בעבר במכרז של המשרד או שלמשרד היכרות אחרת עמו או מידע לגביו, ילקח בחשבון, כאחד מהשיקולים המכריעים, אופן ביצוע התחייבויות המציע, לרבות עמידה בלוח זמנים ואיכות העבודות ורמת השירות.
17.6 אם וככל שהמציע הינו קבלן השרותים נשוא המכרז שקדם למכרז זה או התקשרות אחרת, אזי חוות הדעת של היחידה מקבלת השרות תהיה מכריעה מבין חוות הדעת.
17.7 לקבוע מס' זוכים במכרז ולחלק ביניהם את העבודה.
17.8 לצמצם או להרחיב את היקף הפעילות.

בכל מקרה של הרחבה יש לקבל מסמך חתום מראש ע"י מורשה החתימה במשרד.

הכל לפי שיקול דעתו המוחלט של המשרד.
אין בסעיפי המכרז כדי לגרוע מזכויות הצדדים על פי כל דין.
18. יחסי הצדדים

18.1 השירותים יינתנו במסגרות ארגוניות של הקבלן בלבד. לעניין זה "מסגרת ארגונית" - לרבות מציאת עובדים, העסקתם, ניהול כל משא ומתן עמם, השגחה מתמדת על פעילותם, תשלום שכרם וכל תשלום סוציאלי נלווה אגב העסקתם, פיטוריהם והאחריות לכך, והטלת משמעת כמקובל במסגרת הקבלן.
18.2 הקבלן מצהיר, כי ידוע לו ולכל העובדים והמועסקים על ידיו לצרכי ביצוע מכרז זה, כי הינם עובדים ומועסקים במסגרת הארגונית של הקבלן, ולא של המשרד. בנספח 6 מובאת רשימת חוקי ההעסקה על פיהם יפעל הקבלן.
18.3 הקבלן מתחייב לא להציג את השירותים הניתנים, לא כלפי עובדיו ומעסיקיו, לא כלפי ציבור הנהנים משירותים אלה, כפעולות שלמשרד יש חלק בארגונן, אולם הקבלן רשאי להציג את השירותים כניתנים לפי בקשת המשרד, תחת פיקוחו, בעידודו, או כנהנים מתמיכתו, הכל לפי העניין.
18.4 בכל הקשור למערכת היחסים בין המשרד לבין הקבלן, יחשב הקבלן, כקבלן עצמאי לכל דבר ועניין. 
18.5 הקבלן מתחייב שלא להעסיק אדם המועסק כעובד ע"י המשרד, אלא באישור בכתב ומראש של מנהל היחידה המזמינה, של חשב המשרד והגורם המוסמך במשרד לאשר העסקה פרטית עם זאת מובהר בזה כי במסגרת ההצעה אין להציע כבעלי תפקידים מי שהינם עובדי מדינה.
18.6 הקבלן בלבד יהיה אחראי כלפי כל המועסקים על ידיו על פי כל דין. כן יהיה הקבלן לבדו אחראי לכל נזק שיגרם על ידיו, או בגין רכושו ונכסיו ועל ידי המועסקים על ידו למטרות חוזה זה. אם על אף האמור יחוייב המשרד כדין, לשאת חבות, או לעשות מעשה כלשהו, יפצה אותו על כך הקבלן באורח מלא.

18.7 הקבלן אחראי לעובדים, לאיכות העבודה, לגיבוי, למילוי מקום, להכשרת עובדים בהתאם לצרכים ובכלל זה השתלמויות וקורסים על חשבונו על פי צרכי השירותים במכרז. 
18.8 חובת הקבלן היא כחובת קבלן כמשמעותו בחוק חוזה קבלנות תשל"ד – 1974, בכפוף לאמור בתנאי המכרז ובכל חוזה התקשרות שיחתם על פי מכרז זה. 
18.9 הקבלן אינו רשאי להמחות (להעביר) לזולת את זכויותיו או את חובותיו לפי תנאי מכרז זה, כולן או חלקן, ללא הסכמה בכתב ומראש של המשרד. 

אין הקבלן רשאי להעביר את ביצוע החוזה כולו או חלקו במישרין או בעקיפין לאחר, ללא הסכמה בכתב מהמשרד. 

הסכמה כאמור, אם ניתנה לא תיצור יחסי חוזה כלשהם בין המשרד לבין קבלן אחר, והקבלן הזוכה יהיה בכל מקרה אחראי כלפי המשרד לביצוע השירותים. 

18.10 הקבלן מתחייב לספק את השרות או הטובין בכל עת, לרבות בשעת חרום, שביתה וכיוצ"ב, בתנאי אספקה כפי שנקבעו בתנאי ההתקשרות. יש לציין כי הפרה של סעיף זה תהווה הפרה יסודית של הסכם ההתקשרות המקנה זכות לעורך המכרז לנקוט בצעדים כמוגדר בהסכם.
19. פיקוח

19.1 העבודה תוזמן על ידי אגף א' נכסים ולוגיסטיקה (להלן: "המזמין") וכל הודעה או מסמך או הנחיה אשר צריכים להינתן לפי תנאי מכרז זה, תינתנה על ידי המזמין.

19.2 המשרד רשאי, בכל עת, לבדוק את המערכת התקציבית והנהלת החשבונות של הקבלן. על הקבלן להעמיד לרשותו ולעיונו של המשרד ו/או נציג מטעמו את כל החומר והמידע שידרשו ע"י המשרד ו/או נציגו, עפ"י שיקול דעתו הבלעדי של המשרד ו/או נציגו.

19.3 בלי לגרוע מכל האמור, רשאים נציגיו המוסמכים של המשרד, לבקר באתרי מתן השירותים ולהתרשם מהם ולהעביר את הערותיהם לנציגיו המוסמכים לעניין מכרז זה של הקבלן, לדרוש הפסקת עבודתו של כל עובד בפרוייקט הקשור למכרז. 
19.4 פיקוח מטעם המשרד לא משחרר את הקבלן מהתחייבויותיו ואחריותו כלפי המשרד למילוי כל תנאי מכרז זה. 
19.5 בביצוע השירותים מתחייב הקבלן לפעול בהתאם להנחיות כלליות שיקבל מזמן לזמן מאת המשרד, אך מוצהר בזאת, כי אין לראות בכל זכות הניתנת על פי מכרז זה למדינה, או לקבלן להורות או לכל אחד מהמועסקים על ידו, אלא אמצעי ביצוע הוראות מכרז זה במלואו.

20. ניגוד עניינים
הקבלן יתחייב כי הוא או מי מעובדיו אינו נמצא במצב של חשש לניגוד עניינים בין עבודתו המוצעת לבין עבודה עם גופים אחרים הקשורים במישרין או בעקיפין למשרד. בכל מקרה של קיום ניגוד עניינים כאמור, מתחייב הקבלן להודיע מראש למשרד על קיום ניגוד עניינים ולפרט את מהותו.

הקבלן יחתים את עובדיו וכן כל עובד אשר יחליף במהלך ההתקשרות עובד קיים על הצהרה ברוח זאת.

כמו כן, במקרים בהם הגיע המשרד למסקנה כי קיים חשש לניגוד עניינים, יפעל המשרד כמתחייב מן העניין.

21. הפרות יסודיות
למשרד שמורה זכות לביטול ההתקשרות במהלך כל שלב או בסיומו, במידה שהשרות ו/או איכות העבודה אינם ברמה הנדרשת עפ"י שיקול דעתו הבלעדי של המשרד.

ככל שיוחלט על הפסקת התקשרות, הקבלן יקבל תשלום רק עבור העבודה שבוצעה עד לאותו מועד ובתנאי שניתן לעשות שימוש בתוצריה, עפ"י שיקול דעתו הבלעדי של המשרד.

22. מהזוכה (להלן הקבלן) יידרש
22.1 לחתום על ההסכם המצ"ב בדבר ביצוע השירותים בהתאם לדרישות המכרז ופרטי הצעתו שיאושרו ע"י המשרד.
22.2 בהתאם להחלטת ממשלה מס' 1116 מיום 29.12.2013 שעניינה פרסום היתרים ומסמכי התקשרות בין רשויות המדינה לגופים פרטיים (להלן – "החלטת הממשלה"), יפורסם החוזה החתום באתר חופש המידע המרכזי שכתובתו www.foi.gov.il, וזאת בתוך חודש ימים מיום חתימתו.
ההתקשרות תפורסם בנוסחה המלא והסופי והפרסום יחול על כל תוספת או תיקון של ההתקשרות שנעשו לאחר שפורסמה ההתקשרות.

הצד לחוזה או צד ג' העלול להיפגע מפרסום החוזה, רשאי להתנגד לפרסום סעיפים מסוימים בהסכם, כולם או חלקם ועליו להצביע באופן ברור ומנומק על החלקים הרלוונטיים שלטעמו עלולים לפגוע בו כאמור בסעיף 4(ז) בהחלטת הממשלה.

המשרד יהיה רשאי לדחות את התנגדות המתקשר או צד ג' אם מצא כי לא מתקיים חריג בדין לפרסום ההתקשרות או אם השתכנע כי בנסיבות העניין משקלו של האינטרס הציבורי בגילוי המידע עולה על עוצמת הנזק הצפויה לגוף הפרטי כתוצאה מפרסום המידע.

החליט המשרד לדחות את התנגדות הגוף הפרטי, יודיע על כך בהחלטה מנומקת בכתב ויודיע לגוף הפרטי כי הוא רשאי לעתור כנגד החלטה זו בתוך 21 ימים כאמור בסעיף 4(ז) להחלטת הממשלה.

המשרד לא יפרסם את המידע שפרסומו שנוי במחלוקת בטרם חלפה התקופה להגשת עתירה.

ככל שהמשרד יקבל את התנגדות הגוף הפרטי בהמשך למשא ומתן בין הצדדים ובהתאם להחלטת הממשלה, יודיע המשרד שהחליט לא לפרסם את הסעיפים המפורטים כגון בטבלה שלהלן מהטעמים שיפורטו בטבלה(*):
	מספר הסעיף בחוזה
	העילה לאי חשיפתו (ציון הסעיף הרלוונטי מכח חוק חופש המידע, התנ"ח – 1998)

	
	

	
	


(*) 
ככל שיש מניעה מלפרסם מידע מהטעם שהוא שנוי במחלוקת וטרם חלפה התקופה להגשת העתירה או שלא ניתנה החלטה בעתירה שהוגשה, תצוין גם עובדה זו בטבלה.
22.3 הקבלן ימציא ערבות ביצוע, לפקודת המשרד בשיעור של 8% מהיקף ההתקשרות השנתי כולל מע"מ למשך תקופת ההתקשרות ועוד 6 חודשים.
במידה שההצעה הזוכה הוגשה ע"י מספר גופים שהתקשרו ביניהם לצורך הגשת ההצעה, הגוף המוביל יחתום על החוזה עם המשרד ויצורפו אליו הסכם התקשרות בין הגופים שהגישו את ההצעה הזוכה וערבות הביצוע.
ערבות הביצוע לאבטחת מילוי התחייבויותיו על פי תנאי מכרז שימציא הקבלן, כמפורט לעיל תוחזק בידי המשרד אשר יהיה רשאי לממשה בכל מקרה שהקבלן לא יעמוד בהתחייבויותיו.

22.4 בכל מקרה בו הקבלן לא יעמוד בהתחייבויותיו על פי תנאי החוזה ומכרז זה, רשאי המשרד לבטל את אישור הקבלן במכרז ו/או בחוזה בהודעה בכתב לקבלן, החל בתאריך שייקבע על ידי המשרד בהודעה, זאת לאחר שניתנה לקבלן הודעה בה נדרש לתקן את המעוות והקבלן לא תיקן את המעוות בהתאם להודעה תוך הזמן שנקבע בהודעה. אין בסעיף זה כדי לגרוע מזכויות הצדדים על פי כל דין.

22.5 הופר החוזה על ידי הקבלן ו/או בוטל האישור שניתן לקבלן הזוכה במכרז ו/או החוזה לביצוע השירותים, רשאי המשרד להגיש את ערבות הביצוע לגביה, וכן למסור את ביצוע החוזה/המכרז למי שייקבע ע"י המשרד, והקבלן יפצה את המשרד ו/או היחידה המזמינה על כל הפסד ונזק שיגרמו להם בגין כך.

22.6 הקבלן יגיש למשרד את ערבות הביצוע, בצירוף הסכם חתום ע"י המורשים מטעמו, תוך שבוע מקבלת ההסכם החתום בראשי תיבות ע"י המורשים מטעם המשרד.

22.7 במקרה שהמשרד יעשה שימוש בזכותו להאריך את תוקף החוזה, מתחייב הקבלן למסור למשרד לא פחות מ- 30 יום לפני תחילת התקופה המוארכת, ערבות ביצוע כמפורט במכרז זה וכאמור לעיל, שתהיה בתוקף למשך כל תקופת ההתקשרות הנוספת בתוספת 60 יום והוראות חוזה זה יחולו עליה, בשינויים המחויבים לפי העניין. 
22.8 על הקבלן לתעד במערכת המידע שלו כל פעילות הנדרשת במכרז זה ולשמור מידע זה במשך כל תקופת ההתקשרות ועוד חודשיים.
22.9 אין בסעיפי המכרז כדי לגרוע מזכויות הצדדים על פי כל דין.

23. מסמכים נדרשים ותנאי מסירת ההצעה
23.1 להצעה (חוברת הצעה מלאה על כל סעיפיה) יש לצרף:

23.1.1 יש לענות על כל הסעיפים המפורטים בטופס ההצעה ואין להשאיר סעיפים ללא מענה.

ההצעה תוגש ב- 2 עותקים זהים (מקור+העתק), כרוכים בהדבקה או בספירלה או בכל דרך שתמנע את פירוק החוברת. ההצעה תוגש במעטפה סגורה, תוך ציון: שם המכרז, מס' המכרז, "חוברת הצעה" וככל הניתן ללא סימן מזהה של המציע על גבי המעטפה.
בנוסף, על המציע לצרף להצעתו 3 תקליטורים כאשר בכל אחד מהם ייצרב עותק סרוק של חוברת ההצעה בלבד, ללא הצעת המחיר או כל פריט ממנה. על גבי התקליטור יש לכתוב את שם המציע ושם המכרז.
הצעת המחיר בצירוף דפי העזר לחישוב הצעת המחיר יופרדו ע"י המציע ויוגשו ב- 2 עותקים במעטפה נפרדת תוך ציון: שם המכרז, מס' המכרז, "הצעת מחיר" וככל הניתן ללא סימן מזהה של המציע על גבי המעטפה.

המעטפה הכוללת את חוברת ההצעה והמעטפה הכוללת את הצעת המחיר יוכנסו למעטפה אחת תוך ציון שם המכרז ומס' המכרז וככל הניתן ללא סימן מזהה של המציע על גבי המעטפה.

על המציע לחתום על כל דף מדפי הצעתו במתכונת המצורפת בחוברת ההצעה ובנוסף על המציע לדאוג להחתים עו"ד או רו"ח על אותם הדפים בהצעה בהם מצויין כך במפורש.

הגוף המוביל וכל אחד מהגופים המצטרפים יחתמו על כל דפי ההצעה המוגשת.

במידה שהמציע זכה במכרז, הגוף המוביל יהיה המקשר היחיד בין המשרד לבין הזוכה, יחתום על חוזה ההתקשרות ויגיש את כל הדוחות והחשבונות הנובעים מההתקשרות ולו תהיה האחריות הכוללת כלפי המשרד בכל הנוגע לביצוע השרות. יחד עם זאת, גם כל הגופים המתקשרים אחראים כלפי המשרד לביצוע שלם של השרות למשך כל תקופת ההתקשרות.
23.1.2 במקרה שההצעה מוגשת על ידי תאגיד, יצורפו אישורים מתאימים לגבי רישום התאגיד, זכויות החותמים בשמו וסמכותם לחייב את התאגיד בחתימתם.
23.1.3 במקרה של גוף משפטי מאוגד יש לצרף את האישורים הבאים:
1. אישור רשם רשמי בישראל על שם המציע.
2. אישור נסח חברה עדכני של רשם התאגידים (פלט עדכני).
3. פרטים על המציע, מאושרים ע"י רו"ח/עו"ד:
(1) שם המציע כפי שהוא רשום ברשם רשמי.
(2) סוג ההתארגנות.
(3) תאריך ההתארגנות.
(4) מספר מזהה.
(5) שמות ומס' ת.ז. של המוסמכים לחתום ולהתחייב בשם המציע.
כל זאת יוגש על פי הנוסח בנספח 6.
23.1.4 אישור בר-תוקף על ניהול ספרי חשבונות ורשומות עפ"י חוק עסקאות גופים ציבוריים (אכיפת ניהול חשבונות) תשל"ו – 1976 מטעם פקיד השומה וממונה איזורי מע"מ, על שם המציע.
אישור מטעם רואה חשבון או יועץ מס לא יתקבל.
23.1.5 אם המציע הינו עמותה, חובה לצרף:
1. אישור רשם רשמי בישראל על שם המציע.
2. אישור על ניהול תקין, מטעם רשם העמותות, תקף לשנה השוטפת.
3. אישור מרו"ח של המציע, האם הצעתו תהיה חייבת/פטורה ממע"מ לעניין מכרז זה.
במידה ולא יצורף אישור זה, יחושב סכום ההצעה לצורך השוואת הצעות בתוספת מע"מ.

4. הצהרה של העמותה על אי בקשת תמיכה (נספח 6).
23.1.6 מסמכים מיוחדים הנדרשים מהמציע
1. המציע יצרף להצעתו תצהיר בכתב שלו ושל בעלי השליטה בו, בדבר קיום חובותיו בעניין זכויות העובדים, על-פי חוקי העבודה המפורטים בנספח א' המצורף להוראת תכ"ם מספר 7.3.9.2 ועל-פי צווי ההרחבה וההסכמים הקיבוציים הרלוונטיים לענף. בתצהיר בכתב יפורטו:
(1) ההרשעות הפליליות של המציע.
(2) ההרשעות הפליליות של בעלי שליטה במציע.
(3) ההרשעות הפליליות של חברות אחרות בשליטת מי מבעלי השליטה (אם קיימות).
(4) פסקי דין חלוטים.
(5) כל הקנסות שהושתו על כל הנ"ל בגין הפרה של חוקי העבודה על ידי מינהל ההסדרה והאכיפה במשרד התעשייה המסחר והתעסוקה (להלן: משרד הכלכלה), ב- 3 השנים האחרונות מהמועד האחרון להגשת ההצעה.
2. המציע יצרף אישור מטעם מינהל ההסדרה והאכיפה במשרד הכלכלה בדבר הרשעות ב- 3 השנים האחרונות שקדמו למועד האחרון להגשת הצעה וקנסות בשנה האחרונה שקדמה למועד האחרון להגשת הצעה, או היעדרם. נוהל קבלת האישור מפורט בהודעה, "נוהל קבלת אישור בדבר הרשעות וקנסות בגין הפרת חוקי העבודה", מס' ה. 7.3.9.2.1
3. תצהיר בכתב בדבר קיום חובות בעניין שמירת זכויות עובדים, לפי דיני העבודה, צווי ההרחבה וההסכמים הקיבוציים החלים על המציע כמעסיק לצורך אספקת העבודה או השירותים כאמור בסעיף 2.3.6.
לעניין זה "תצהיר בכתב" כמשמעותו בסימון א' לפרק ב' לפקודת הראיות [נוסח חדש], התשל"א – 1971.
4. רישיון לעסוק כקבלן שרות כמשמעותו בחוק העסקת עובדים ע"י קבלני כח אדם, תשנ"ו – 1996 כאמור בסעיף 2.3.7.
5. הצהרה על גובה התשלום לשעה והעלות לשעת עובד, כנדרש בהוראת תכ"ם 7.3.9.2 (בנספח 5).
23.1.7 בנספח 3 למכרז זה מצורף חוזה ההתקשרות. 
על המציע (הגוף המוביל) למלא את פרטיו במקומות המיועדים לכך בחוזה, לחתום על דפי חוזה זה בראשי תיבות (כולל חותמת) בכל עמוד וכן חתימה מלאה (כולל חותמת) בעמוד האחרון.
פרטי ההתקשרות (סכום, מועד תחילת ההתקשרות ומשכה ותנאים אחרים שנותרו ריקים בחוזה) ימולאו רק לאחר הודעה על זכיה ורק על ידי המציע שהצעתו נקבעה כזוכה במכרז.
יש לצרף את החוזה החתום לחוברת ההצעה המוגשת למשרד.

אין המציע נדרש לצרף במועד הגשת ההצעה את הנספח לעריכת הביטוחים חתום ע"י חברת הביטוח.

עם החוזה החתום יידרש המציע הזוכה במכרז זה, לצרף את נספח עריכת הביטוח חתום ע"י חברת הביטוח. 
יש לשים לב, כי חברות הביטוח נוטות לשנות את הנוסח וכי באחריותו של המציע להקפיד על נוסח התואם את הנוסח המצורף למכרז.
כל בקשה לשינוי או הבהרה לגבי הדרישות הנ"ל יש להפנות במסגרת שאלות ובירורים כאמור בסעיף 1.2 במכרז בלבד. התייחסות תינתן אך ורק באופן האמור בסעיף זה.

ככל שיערכו שינויים ע"י המציע בנספח הביטוח, הם לא ילקחו בחשבון ובכל מקרה המציע הזוכה במכרז ידרש לצרף לחוזה החתום על ידו את הנוסח שנדרש במכרז חתום ע"י חברת הביטוח. 

ככל שלא יעשה כן עליו לקחת בחשבון כי הדבר עשוי להוות עילה לביטול זכייתו במכרז.
23.1.8 מסמכי הבהרות ככל שיהיו, חתומים בראשי תיבות (כולל חותמת) ע"י המציע (הגוף המוביל) על כל עמוד (כנדרש בפרק 1 – מבוא).
23.1.9 הניסיון הנדרש 2.3.8-2.3.9, יפורט ברשימה כרונולוגית מלאה של העבודות שבוצעו לפחות במהלך שנות הניסיון ושל לקוחות שקיבלו שירות זה או דומה לו מהמציע, תוך ציון שם הלקוח, שם איש הקשר, מספר הטלפון הקווי והטלפון הסלולרי שלו ומועדי ההפעלה.


23.1.10 התחייבות לקיום חקיקה בתחום העסקת עובדים, על גבי הטופס המצורף בנספח 6.
23.1.11 תצהיר של המציע כי הקובץ הסרוק של ההצעה שנמסר ע"י המציע/ה הנ"ל, יחד עם ההצעה המודפסת, כעותק סרוק של ההצעה המודפסת שהוגשה ע"י המציע/ה כמענה למכרז הנ"ל, הינו זהה לחלוטין לעותק המודפס של ההצעה, עפ"י הנוסח המצורף בנספח 6.
23.1.12 תצהיר של המציע המאומת ע"י עו"ד בדבר היעדר הרשעות בעבירות לפי חוק עובדים זרים ולפי חוק שכר מינימום, עפ"י הנוסח המצורף בנספח 6.
23.1.13 תצהיר של המציע המאומת ע"י עו"ד בדבר העסקת עובדים עם מוגבלות, עפ"י הנוסח המצורף בנספח 6.
23.1.14 הצהרה של המציע (בנספח 6) כי לא עולה חשש לניגוד עניינים, בין הפעילות הנדרשת במכרז זה לבין פעילויות אחרות עם המשרד בהם המציע מעורב.
23.1.15 אישור מרואה חשבון המבקר את החברה או מעורך דין שבשרות החברה על התחייבות המציע לדרישה לעשות שימוש לצורך המכרז אך ורק בתוכנות מקוריות ולשמור על סודיות כחוק (נספח 6). 
23.1.16 הצהרה של המציע בעניין דרישות ביטוח, עפ"י הנוסח המצורף בנספח 6.
23.1.17 תצהיר בדבר אי תיאום הצעות במכרז, עפ"י הנוסח המצורף בנספח 6.
23.1.18 בהתאם לתקנות חוק חובת המכרזים, תקנה 21-ה' ותקנה 21-ו', מציעים אשר לא נקבעו כזוכים במכרז רשאים לעיין בהצעה שנקבעה כזוכה, למעט חלקים בהצעה אשר העיון בהם עלול לחשוף סוד מסחרי או סוד מקצועי. 
המשרד רשאי לגבות תשלום לכיסוי העלות הכרוכה בקיום ההוראות בתקנה זה.
המציע חייב לציין מראש בחוברת ההצעה דף 3 סעיף 3, אלו עמודים בהצעתו עלולים לחשוף סוד מסחרי או סוד מקצועי, למעט עלויות וסעיפים הנוגעים להוכחת עמידה בדרישות הסף, לפני הצגה למתחרים, ולנמק זאת. 
בכל מקרה, מובהר בזאת, כי ההחלטה בדבר חשיפה או חיסיון של חלקים בהצעה הינם בסמכותה של ועדת המכרזים של המשרד אשר רשאית לחשוף גם חלקים שהמציע ציין אותם כחסויים. 

משרד החינוך רשאי לפסול הצעות אשר לא יצורפו אליהם המסמכים הנ"ל.

23.1.19 בהתאם להחלטת ממשלה מס' 1116 מיום 29.12.2013 שעניינה פרסום היתרים ומסמכי התקשרות בין רשויות המדינה לגופים פרטיים (להלן – "החלטת הממשלה"), יפורסם החוזה החתום באתר חופש המידע המרכזי שכתובתו www.foi.gov.il, וזאת בתוך כחודש ימים מיום חתימתו. 

ככל שמציע מבקש להתנגד לפרסום סעיפים מסוימים בהסכם, כולם או חלקם עליו להצביע בהצעתו באופן ברור ומנומק על החלקים הרלוונטיים שלטעמו עלולים לפגוע בו כאמור בסעיף 4(ז) בהחלטת הממשלה.

23.1.20 לעניין עידוד נשים בעסקים

אישור של רואה חשבון כי בעסק מסוים אישה מחזיקה בשליטה וכי לא התקיים אף אחד מאלה:

(1) אם מכהן בעסק נושא משרה שאינו אישה – הוא אינו קרוב של המחזיקה בשליטה.
(2) אם שליש מהדירקטורים אינם נשים – אין הם קרובים של המחזיקה בשליטה.

23.2 על המציע לוודא, כי המספר המזהה (לדוגמא מס' ח"פ או מס' עמותה) בכל המסמכים המוגשים, לרבות רישום במע"מ (תעודת עוסק מורשה) ובמס הכנסה (אישור על ניהול ספרים), יהיה זהה. אם וככל שאין התאמה במספר המזהה, יצרף אישור/הסבר מטעם הרשויות המוסמכות לכך. 

23.3 כל שינוי שייעשה במסמכי המכרז או כל הסתייגות ביחס אליהם, בין על ידי תוספת בגוף המסמכים ובין במכתב לוואי או בכל דרך אחרת לא יובא בחשבון בעת הדיון בהצעה כאילו לא נכתב ואף עלול לגרום לפסילתה.
אין כל חובה על המשרד להודיע למציע כל הודעה בנוסף על האמור בסעיף זה.
קיבל המשרד את הצעת המציע, יראו את השינויים האמורים כאילו לא היו כלל.

23.4 הצעות מפורטות בהתאם לדרישות המכרז, יש לשלוח אל:
משרד החינוך 
המשנה למנהל הכללי
אגף רכש מכרזים והתקשרויות
"תיבת המכרזים"
רח' שבטי ישראל 34 
ירושלים 9100201
מכרז 25/7.2019 : מתן שירותי אחזקה, ניקיון, גינון והדברה למרכז הדרכה של משרד החינוך בחיפה
יש לציין על המעטפה הסגורה את מספר המכרז ונושאו.

על ההצעה להתקבל ל- "תיבת המכרזים" לא יאוחר מתאריך: 19.8.2019 שעה: 11:00
באחריות המציע לדאוג כי הצעתו תגיע לכל המאוחר במועד הנ"ל, למשרדי אגף רכש מכרזים והתקשרויות, תירשם ותוכנס לתיבת המכרזים.

הצעה שתגיע בפקס או בדואר אלקטרוני- תיפסל על הסף.
הצעה שתגיע לאחר המועד האחרון להגשת ההצעות, לא תובא לדיון ותיפסל על הסף.

בכבוד רב,

אורנה מיטמיגר

מנהלת אגף רכש מכרזים והתקשרויות 
נספח מספר 1
דף 1 מתוך 4

1. מבוא
1.1. מוסר תשלומים יעיל ותקין תורם לשיפור התחרותיות במשק, לאיכות הניהול והאתיקה העסקית ומסייע לצמיחת המשק. למוסר תשלומים תקין השפעה רבה על האיתנות הפיננסית של ספקים ובעיקר על האיתנות של הספקים הזעירים, הקטנים והבינוניים. למדיניות הממשלה, בנוגע למועדי תשלום, השפעה על שרשרת הרכש ומתן השירותים במשק.

1.2.  מדיניות ימי האשראי של ממשלת ישראל כפופה לחוק מוסר תשלומים לספקים, התשע"ז-2017 (להלן: "החוק").

1.3. הוראה זו לא תחול על התקשרויות כמפורט בהוראות המעבר, בסעיף ‎2.11 להלן. 

1.4. הוראה זו תחול על כל תשלום לספקי הממשלה, למעט האמור בסעיף 1.5 להלן.
1.5. הוראה זו לא תחול בסוגי התשלומים הבאים:

1.5.1. תשלום בין משרדי ממשלה – בהתאם להוראת תכ"ם, "חיובים בין-משרדיים", מס' 1.6.0.7 והוראת תכ"ם, "מסלקת החשב הכללי", מס' 1.6.0.4.
1.5.2. תשלום לגוף נתמך – בהתאם להוראת תכ"ם, "תמיכות במוסדות ציבור", מס' 6.1.0.1.

1.5.3. תשלום בהתאם לפסק דין – בהתאם להוראת תכ"ם, "תשלום עקב פסק דין שניתן כנגד המדינה", מס' 1.5.0.4.

1.5.4. תשלום בהתאם להסכם פשרה – בהתאם להוראת תכ"ם, "פשרות במחלוקות כספיות שהמדינה צד להן", מס' 4.2.0.1.
1.5.5. תשלום לקבלן לביצוע עבודה הנדסית בנאית (חוזה מדף 3210) – בהתאם להוראת תכ"ם, "התקשרות עם קבלן מוכר לביצוע עבודות הנדסה בנאיות", מס' 7.11.0.5.

1.5.6. התקשרויות במקרקעין לפי חוק נכסי מדינה תשי"א - 1951.

1.5.7. תשלום לספקים מחו"ל – בהתאם להסכמים הפרטניים.

1.5.8. במקום בו התקבלה חוות דעת משפטית כתובה, שקיימת מניעה משפטית לשלם. 

1.5.9. תשלום שהוחרג במסגרת החוק והתקנות לפיו.

1.6. מטרת ההוראה
1.6.1. להנחות את משרדי הממשלה לפעול בעניין מועדי התשלום, החל משלב גיבוש מסמכי ההתקשרות ועד ליצירת הזמנת הרכש.
1.6.2. להנחות את משרדי הממשלה בנוגע לפיקוח ובקרה על עמידה במועדי התשלומים במסגרת החוק.

1.7. ראה הגדרות הוראה זו בנספח א – הגדרות.
2. הנחיות לביצוע 
2.1. מועד התשלום הממשלתי לכלל ספקי הממשלה, למעט תשלום עבור עבודות הנדסה בנאיות, יהיה לא יאוחר מ- 45 ימים מהמועד שבו הומצא החשבון למזמין.
2.2. מועד התשלום הממשלתי עבור עבודות הנדסה בנאיות יהיה לא יאוחר מ- 85 ימים מהמועד שבו הומצא החשבון למזמין.

2.3. מועד התשלום הממשלתי עבור עבודות הנדסה בנאיות לרשויות מקומיות יהיה לא יאוחר מ- 60 יום מהמועד שבו הומצא החשבון למזמין.
2.4. במקרים חריגים, חשב המשרד רשאי לאשר כי מועדי התשלום יהיו בהתאם למפורט להלן:
2.4.1. עבור כלל ספקי הממשלה, למעט עבור עבודות הנדסה בנאיות, לא יאוחר מ- 30 ימים מתום אותו החודש שבמהלכו הומצא החשבון למזמין.
2.4.2. עבור עבודות הנדסה בנאיות, לא יאוחר מ- 70 ימים מתום אותו החודש שבמהלכו הומצא החשבון למזמין.
2.5. לעניין תשלומים לרשויות מקומיות יש לפעול כמפורט בחוק הרשויות המקומיות (העברת תשלומים מהמדינה), תשנ"ה-1995 . 
2.6. פיגורים במועדי תשלום יישאו ריבית כמפורט בחוק.
2.7. חשב המשרד, בתיאום עם הסמנכ"ל למינהל, יגדיר לכל אחד מהגורמים המטפלים בחשבון מספר ימים מרבי לסיום הטיפול על מנת לעמוד בימי האשראי הנקובים בסעיפים ‎2.3-‎2.1,  זאת תוך מתן תשומת לב למורכבות תהליך בדיקת ואישור חשבון לתשלום.
2.8. חשב המשרד יהיה רשאי לאשר חריגה מההנחיות בסעיפים ‎2.1-2.3 ולהקדים מועד תשלום בהתאם להוראת תכ"ם, "תשלום מקדמות", מס' 1.4.0.6.
2.9. פיקוח ובקרה
2.9.1. עיכוב בתשלום - עד ה- 10 לכל חודש, יש לבצע בדיקה בגין מועדי ביצוע התשלום בחודש החולף ולהעביר את תוצאותיה בהתאם למדרג הבא:

2.9.1.1. עד 30 ימי עיכוב – חשב המשרד יבדוק את סיבת העיכוב אל מול מנהל מחלקת התשלומים בחשבות ואנשי הרכש במשרד, ויעביר את ממצאי הבדיקה לידי המנהל הכללי של המשרד. 

2.9.1.2. מעל 30 ימי עיכוב – חשב המשרד יעביר דיווח לסגן הבכיר לחשב הכללי הממונה על המשרד.
2.9.2. אחת לרבעון יופק על ידי חשב המשרד דוח (במבנה המפורט בנספח ב' – דיווחים תקופתיים), אשר יציג את ימי האשראי בפועל במשרד ואת העיכוב בתשלומים. הדוח יוגש לסגן הבכיר לחשב הכללי הממונה על המשרד ולחשבונאי הראשי. מידע ופירוט נוסף יועבר לסגן הבכיר הממונה על המשרד ולחשבונאי הראשי בחשב הכללי, ככל שיידרש.
2.10. חריגה ממועדי התשלום המפורטים להלן עבור התקשרות חדשה, אשר תחילתה לאחר מועד פרסום הוראה זו, תיעשה בכפוף לאישור מראש ובכתב מסגן בכיר לחשב הכללי הממונה על המשרד.
2.11. הוראות מעבר
2.11.1. בהתקשרויות, שנחתמו טרם פרסום הוראה זו, יחולו מועדי התשלום שנקבעו במועד ההתקשרות.

2.11.2. בהתקשרויות המשך, שנחתמו בהמשך להליך שפורסם טרם תחילת ההוראה, יחולו מועדי התשלום בהתאם לאמור בהוראת תכ"ם "מועדי תשלום", מס' 1.4.0.3 מהדורה 01 (המהדורה הקודמת של הוראה זו).

3. מסמכים ישימים

3.1. הוראת התכ"ם, "בדיקת חשבון", מס' 1.4.0.2.

3.2. הוראת תכ"ם, "חיובי האוצר", מס' 1.4.0.6.

3.3. הוראת תכ"ם, "תשלום עקב פסק דין שניתן כנגד המדינה", מס' 1.5.0.4.
3.4. הוראת תכ"ם, "מסלקת החשב הכללי", מס' 1.6.0.4.
3.5. הוראות תכ"ם, "תשלומי אוצר", מס' 1.6.0.7.

3.6. הוראת תכ"ם, "פשרות במחלוקות כספיות שהמדינה צד להן", מס' 4.2.0.1.

3.7. הוראת תכ"ם, "תמיכות במוסדות ציבור", מס' 6.1.0.1.

3.8. הוראת תכ"ם, "התקשרות עם קבלן מוכר לביצוע עבודות הנדסה בנאיות", מס' 7.11.0.5.

4. נספחים
4.1. נספח א – הגדרות.
4.2. נספח ב – דיווחים תקופתיים.
4.3. נספח ג – טבלת שינויים שבוצעו בהוראה.
נספח א
הגדרות
1. דרישה לתשלום – חשבונית מס או חשבונית עסקה החתומות על ידי מוכר טובין, שירות או עבודה שנמסרה לקונה טובין, שירות או עבודה, לפי הוראות חוק מס ערך מוסף, התשל"ו-1975 ותקנות מס ערך מוסף (ניהול פנקסי חשבונות) תשל"ו-1976.
2. הזמנת רכש – מסמך התקשרות עם ספק לרכישת טובין/שירותים.

3. חשבון – דרישה לתשלום אשר הוגשה למשרד ממשלתי, ועמדה בכל דרישות הוראת התכ"ם, "בדיקת חשבון", מס' 1.4.0.2.
4. המצאת החשבון – ככל שעמד בכל דרישות הוראת התכ"ם, "בדיקת חשבון", מס' 1.4.0.2, יכולה להיעשות בכל אחת מדרכים אלה:
4.1. במסירה אישית למזמין על ידי הספק או מי מטעמו. 

4.2. בדואר רשום עם אישור מסירה.

4.3. במסר אלקטרוני כהגדרתו בחוק חתימה אלקטרונית, התשס"א-2001 עם אישור מסירה שניתן באמצעי אלקטרוני.

4.4. בפקסימיליה עם אישור מסירה אלקטרוני או עם תרשומת של הודעה טלפונית שניתנה למזמין בדבר שליחת החשבון.

4.5. במסר אלקטרוני באמצעות מערכת ייעודית ממוחשבת של המזמין.

4.6. בדרך סבירה אחרת שהוסכמה בין הספק למזמין.
5. עבודות הנדסה בנאיות – כהגדרתן בחוק רישום קבלנים לעבודות הנדסה בנאיות, התשכ"ט-1969.

נספח ב
דיווחים תקופתיים
אחת לרבעון יופק על ידי חשב המשרד דוח אשר יציג את ימי האשראי בפועל במשרד ואת העיכוב בתשלומים. הדוח יהיה במבנה האחוד, כמפורט להלן:
	סה"כ ריבית ששולמה
	סה"כ תשלומים שבוצעו בפיגור
	סה"כ תשלומים שבוצעו במועד
	סה"כ תשלומים
	

	
	
	
	
	ספקים – 

רכש רגיל

	
	
	
	
	כמות

	
	
	
	
	סכום

	
	
	
	
	

	
	
	
	
	עבודות בנאיות

	
	
	
	
	כמות

	
	
	
	
	סכום

	
	
	
	
	

	
	
	
	
	עבודות בנאיות – שלטון מקומי

	
	
	
	
	כמות

	
	
	
	
	סכום


נספח ג

טבלת שינויים שבוצעו בהוראה
	טבלת שינויים

	מהדורה
	תאריך
	סעיף/ים מושפע/ים
	תיאור השינוי / נימוקים

	02
	25.07.2017
	כל ההוראה
	שינוי ההנחיות בנושא מועדי התשלום

חוזה
שנערך ונחתם ביום ____________  לחודש ______________  בשנת _____________
ב י ן :
ממשלת ישראל בשם מדינת ישראל המיוצגת ע"י החשב הכללי 
(להלן - הממשלה)

מ צ ד   א ח ד 

 ל ב י ן :
_____________________________  ח.פ. ______________
באמצעות מורשה/מורשי חתימה מטעמו/ה _____________________________________ 

(להלן - המשתמש)

מ צ ד   ש נ י

ה ו א י ל :

והממשלה פיתחה ומפעילה "פורטל ספקים ממשלתי" המהווה מערכת ממוחשבת להעברת הזמנות רכש מהממשלה לספקים וקבלת דיווחי ביצוע וחשבוניות מהספקים לממשלה,

ו ה ו א י ל :

והממשלה מוכנה לספק למשתמש שירותים שונים במסגרת פורטל הספקים הממשלתי כפי שיוגדרו ע"י משרד האוצר מפעם לפעם,

ו ה ו א י ל :

והמשתמש מעונין בקבלת שירותים אלה או חלקם בתנאים המפורטים להלן,

לכן הוסכם בין הצדדים כדלקמן:

1. מבוא ונספחים
המבוא לחוזה זה ונספחיו מהווים חלק בלתי נפרד ממנו.

נספח מספר 2

דף 2 מתוך 11
2. פרשנות
למונחים שלהלן תהא בחוזה זה ובנספחיו המשמעות הכתובה בצידם, זולת אם משתמעת מן ההקשר משמעות אחרת.
(1) "פורטל ספקים ממשלתי" – מערכת ממוחשבת להעברת הזמנות רכש מהממשלה לספקים וקבלת דיווחי ביצוע וחשבוניות מהספקים לממשלה.

(2) "משתמש" – ספק (תאגיד או יחיד) שנרשם לשימוש בפורטל הספקים הממשלתי.
(3) "נציג משתמש" – כל אדם הפועל מטעם המשתמש בפורטל הספקים הממשלתי.
(4) "תשתית מרכזית" – כלל רכיבי התוכנה, החומרה והתקשורת המרכזיים המשמשים להפעלת פורטל הספקים הממשלתי בצד הממשלה, עד וכולל אתר האינטרנט של הפורטל בסביבת תהיל"ה.
(5) "תשתית מקומית" – כלל רכיבי התוכנה, החומרה והתקשורת המשמשים את המשתמש לגישה לפורטל הספקים הממשלתי והעבודה בו, עד אתר האינטרנט של פורטל הספקים הממשלתי בסביבת תהיל"ה (לא כולל). מבלי לגרוע מכלליות האמור לעיל, יובהר שהתקנת תוכנת כרטיס חכם ותוכנת החתימה האלקטרונית בעמדות העבודה של נציגי המשתמש נכללים בהגדרת התשתית המקומית.
(6) "מידע מותר" - כל מידע המצוי בפורטל הספקים הממשלתי שהמשתמש מורשה לקבלו לצרכים הפנימיים שלו.
(7) "מידע אסור" - מידע, ידיעות או נתונים מכל סוג שהוא ומכל צורה שהיא, המצויים בפורטל הספקים הממשלתי, למעט מידע מותר.
"גורם מאשר" – כהגדרתו בחוק חתימה אלקטרונית, התשס"א-2001.
(8) "חתימה אלקטרונית מאושרת" - כהגדרתה בחוק חתימה אלקטרונית, התשס"א-2001.

(9) "המשרדים" – משרדי הממשלה.

(10) "חברה מנהלת" – גוף הפועל מטעמה של הממשלה האחראי לקשר עם הספקים העושים שימוש בפורטל, כפי שיפורט בחוזה זה.
3. פונקציונליות פורטל הספקים
(1) באמצעות פורטל הספקים הממשלתי ניתן יהיה לבצע את הפעולות להלן:
1. לצפות בהזמנות הרכש הנשלחות ע"י משרדי הממשלה העושים שימוש בפורטל לספק ולהדפיס אותן אם המשרד צירף להזמנה את פלט ההזמנה להדפסה.
2. להגיש דיווחי ביצוע.
3. להגיש חשבוניות חתומות אלקטרונית אשר יהוו חשבונית מקור וזאת במקום הגשת חשבוניות פיסיות.
4. לצפות בסטטוס אישור המסמכים שהוגשו ותקינותם ע"י משרדי הממשלה.
4. עמידה בהנחיות רשות המיסים
(1) השימוש בפורטל הספקים הממשלתי בכלל והגשת חשבוניות חתומות אלקטרונית בפרט הינם כפופים להנחיות רשות המיסים בכלל ובפרט הוראות מס הכנסה
(ניהול פנקסי חשבונות), התשל"ג-1973. מבלי לפגוע בכלליות האמור לעיל, ספק אשר יעשה שימוש בפורטל הספקים הממשלתי יידרש לעמוד גם בתנאי סעיף 18ב להוראות –
"כללים למשלוח מסמכים ממוחשבים".
(2) פורטל הספקים הממשלתי וכללי השימוש בו יתעדכנו מעת לעת בהתאם להנחיות והוראות רשות המיסים ועל המשתמש יהיה להתאים את עבודתו להנחיות והוראות כאמור.
(3) חתימת ממשלת ישראל על חוזה זה מהווה את הסכמתה לפי סעיף 18ב להוראות לניהול ספרים, לקבל מאת הספק מסמכים ממוחשבים. הסכמה זו תחול על כל משרדי הממשלה שיפעילו את פורטל הספקים הממשלתי.

5. הגבלת אחריות
(1) הממשלה תעשה כל מאמץ סביר להבטיח זמינות ותקינות פעולת פורטל הספקים הממשלתי ואולם ייתכן שהפורטל לא יהיה זמין מעת לעת בשל תקלות או לצורך תחזוקה.
כמו כן ייתכנו תקלות שיחייבו הגשת דיווחי ביצוע ו/או חשבוניות מחדש או יפגעו בקצב העבודה. במקרים אלה לא תהיה למשתמש כל תביעה, דרישה או טענה כלפי הממשלה ו/או מי מטעמה או כלפי המשרדים ו/או מי מטעמם ובלבד שננקטו על ידי הממשלה, או מי מטעמה,
מאמצים סבירים למניעת הישנות התקלות והטיפול בהן.
(2) הממשלה תפעיל בפורטל הספקים הממשלתי אמצעי אבטחת מידע נאותים ואולם ייתכנו פגיעות באבטחת מידע ובמקרים אלה לא תהיה למשתמש כל תביעה, דרישה או טענה כלפי הממשלה ו/או מי מטעמה או כלפי המשרדים ו/או מי מטעמם ובלבד שננקטו על ידי הממשלה, או מי מטעמה, מאמצים סבירים למניעת הישנות הפגיעות והטיפול בהן.
(3) מבלי לגרוע מכלליות האמור לעיל, הוראות סעיף זה יחולו גם במקרה של פגיעות באבטחת מידע שהביאו לחשיפת פרטי המשתמשים ו/או נציגיהם ו/או פרטי הזמנות ו/או דיווחי ביצוע ו/או חשבוניות.

(4) המשתמש מוותר בזאת על כל דרישה, תביעה או טענה כלפי הממשלה, המשרדים או מי מטעמם על כל נזק ישיר או עקיף או הפסד כלשהו הנובעים משימושו בפורטל הספקים הממשלתי ו/או מאי-נכונות המידע בפורטל הספקים הממשלתי.
(5) המשתמש וכל נציגיו פוטרים את הממשלה, המשרדים וכל מי שבא מטעמם מאחריות כלשהי לכל נזק, עקיף או ישיר,  שייגרם לו או לכל צד שלישי כאמור בסעיף (3) לעיל.

6. תשתית מקומית
(1) לצורך הפעלת פורטל הספקים הממשלתי, יקים המשתמש תשתית מקומית העומדת לפחות בדרישות המתוארות בנספח א' לחוזה זה המהווה חלק בלתי נפרד ממנו.
(2) הקמת התשתית המקומית והפעלתה יהיו באחריות בלעדית של המשתמש או מי מטעמו ועל חשבונו של המשתמש. לממשלה לא תהיה אחריות כלשהי על התשתית המקומית.
(3) המשתמש מוותר בזאת על כל דרישה, תביעה או טענה כלפי הממשלה, המשרדים או מי מטעמם על כל נזק ישיר או עקיף או הפסד כלשהו הנובעים מאי תקינות התשתית המקומית.
(4) אם במהלך תקופת תוקפו של חוזה זה יחולו שינויים טכנולוגיים ובכלל זה שדרוג גרסאות תוכנה שיחייבו היערכות נוספת להפעלת המערכת בידי המשתמש, היערכות נוספת זו תהיה באחריות המשתמש ועל חשבונו בלבד עד כדי הצורך לשדרג או להחליף מחשב המשתמש. יובהר שהממשלה אינה מתחייבת לאפשר הפעלת המערכת במחשב המשתמש במערכות הפעלה חדשות במועד מסוים או בכלל אלא שהיא תפעל לפי מדיניותה הטכנולוגית שתיקבע מדי פעם על ידי הגורמים המוסמכים לכך בממשלה.

7. שימוש בכרטיס חכם
(1) הגישה לפורטל הספקים הממשלתי וחתימה אלקטרונית על חשבוניות יתאפשרו באמצעות תעודות אלקטרוניות מאושרות המונפקות על-ידי גורם מאשר בהתאם לחוק חתימה אלקטרונית, התשס"א – 2001, התעודות מאוחסנות על גבי "כרטיס חכם" או " TOKEN".
(2) עלות הנפקת התעודה האלקטרונית, עלות חידושה התקופתי וכל העלויות הנלוות,
כגון קורא כרטיסים, יחולו על המשתמש.
(3) הכרטיס החכם (להלן הכרטיס) הינו אישי לנציג משתמש מסוים ואינו ניתן להעברה. 
(4) התוקף של כרטיס החכם הינו לתקופה מוגבלת, ולכן משתמשים יהיו חייבים לחדש את הכרטיס (בתשלום) אחת לתקופה (כיום, אחת לשנתיים או אחת לארבע שנים).
(5) הפעלת הכרטיס במחשב המשתמש מחייבת הכנת תשתית מקומית כמפורט בנספח א' לחוזה זה.
(6) הנפקת הכרטיס מחייבת הגעה פיסית למשרדי הגורם המאשר של האדם, שבעבורו יונפק הכרטיס. לחילופין ניתן להזמין את הגורם המאשר למשרדי המשתמש בתשלום נוסף שיחול על המשתמש.
(7) איבוד הכרטיס החכם, תקלה בכרטיס החכם או השחתתו ו/או שכיחת הסיסמה דורשים הנפקת כרטיס חכם חדש הכרוכה בתשלום נוסף לגורם המאשר. תשלום זה יחול על המשתמש.
(8) כל פעולה הנעשית באמצעות הכרטיס החכם תהיה באחריותו הבלעדית של המשתמש ותחייב אותו. 
(9) אם סיסמת הכרטיס התגלתה לאחר, על המשתמש לדאוג לשנות את הסיסמה לאלתר.
8. תנאים נוספים להנפקת כרטיס חכם
(1) כתנאי מוקדם לקבלת כרטיסים חכמים לצורך עבודה בפורטל הספקים הממשלתי, כל משתמש יחתים כל נציג מטעמו על הצהרה בנוסח המופיע בנספח ב' לחוזה זה ומהווה חלק בלתי נפרד ממנו, ועו"ד או רו"ח של המשתמש יבדוק את נכונות ההצהרה, יחתום עליה ויאשר כי המשתמש אישר כדין הנפקת כרטיס חכם לכל נציג מטעמו וכי פעולות נציגי המשתמש בפורטל הספקים הממשלתי יחייבו את המשתמש.

(2) כל משתמש יגיש את ההצהרות החתומות והמאושרות הללו לחברת הניהול כתנאי להגדרתו בפורטל הספקים הממשלתי. 

(3) הממשלה תהיה רשאית להגביל את מספר הנציגים הפעילים מטעמו של כל משתמש. הממשלה מתחייבת שלכל מציע יתאפשר להגדיר לפחות שני נציגים פעילים מטעמו.

(4) החלפת נציג משתמש תיעשה באמצעות חברת הניהול ובהתאם לתנאי חוזה זה.

מודגש כי ההסדרים לגבי הנפקת כרטיס חכם המפורטים בחוזה זה הינם נכונים בעת פניית הממשלה לספקים בהצעה לעשות שימוש בפורטל הספקים הממשלתי, אולם הסדרים אלה יכולים להשתנות לפי דרישות הגורם המאשר ו/או אם יוחלף הגורם המאשר ע"י גורם מאשר אחר או נוסף ו/או בעקבות שינוי הוראות חוק ו/או תקנות רלבנטיים.

9. זכויות יוצרים
קיימות זכויות יוצרים בנתוני פורטל הספקים הממשלתי וכתנאי לקבלת גישה לפורטל הספקים הממשלתי, המשתמש מצהיר בזה שהוא לא ישתמש בפורטל הספקים הממשלתי והנתונים שבו אלא למטרת מתן קבלת הזמנות רכש, הגשת דיווחי ביצוע וחשבוניות.

10. ניהול משתמשים, תמיכה, הדרכה והטמעה
(1) הממשלה תמנה גורם מרכזי אשר ישמש כתובת של המשתמשים ונציגיהם מול הממשלה, לענייני הרשאות בפורטל הספקים הממשלתי, כרטיסים חכמים ותיאום הדרכה.
גורם זה לא יהיה מוסמך לתת תמיכה מקצועית/הדרכה וכן לא יהיה מוסמך לתת מענה לכל נושא אחר, כגון לגבי הזמנות רכש, דיווחי ביצוע וחשבוניות מסוימים ותשובותיה,
היה וניתנו או הובנו בכל נושא אחר לא יחייבו את הממשלה ו/או את המשרדים.
(2) הממשלה תפעיל מרכז תמיכה טלפוני ללא תשלום לשימוש המשתמשים ונציגיהם,
אשר יפעל בימים א' עד ה' בין השעות 08:00 - 16:00. הממשלה תהיה רשאית לשנות מועדי פעילויות מרכז התמיכה על ידי הודעה מראש בפורטל הספקים הממשלתי. הממשלה תעשה מאמץ סביר לתת מענה מהיר לכל הפונים למרכז התמיכה, אולם מובהר, כי מרכז התמיכה משמש משתמשים רבים מתחומים מגוונים וייתכנו בו עומסים אשר יאריכו את זמני המענה. למשתמש או מי מטעמו לא תהיה כל תביעה או טענה בגין זמני התגובה במרכז התמיכה. המשתמש ונציגיו מוותרים בזאת על כל דרישה, תביעה או טענה כלפי הממשלה, המשרדים או מי מטעמם על כל נזק ישיר או עקיף או הפסד כלשהו הנובעים מאי זמינות מרכז התמיכה ו/או מזמני התגובה בו.
(3) הממשלה תעניק לנציגי המשתמשים חוברת הדרכה למשתמש בקובץ דיגיטלי,
אותו יוכלו להוריד מפורטל הספקים או לקבלו מהגורם שהוגדר ככתובת מרכזית לניהול רישום המשתמשים.
11. שימוש בהליכים חלופיים:
(1) הטמעת פורטל הספקים הממשלתי במשרדי הממשלה השונים תתבצע בהדרגה. הממשלה תודיע לכל המשתמשים על הצטרפות כל משרד חדש ע"י פרסום הודעה מתאימה בפורטל הספקים הממשלתי ו/או בדרך אחרת.
(2) בפורטל יכללו הזמנות רכש מסוגים מסוימים, כפי שייקבע מעת לעת ע"י הממשלה.
(3) ככלל, מרגע הפעלת פורטל הספקים הממשלתי במשרד ממשלתי מסוים, המשרד יפעיל באמצעות הפורטל את כל הזמנות הרכש מהסוגים הנכללים בפורטל. אולם המשרד יהיה רשאי להחריג הזמנות מסוימות מלהיכלל בפורטל הספקים הממשלתי וזאת לפי שיקול דעתו הבלעדי בכפוף להנחיות החשב הכללי. במקרים אלה לא תהיה למשתמשים כל תביעה או טענה כלפי הממשלה או מי מטעמה ו/או כלפי המשרדים או מי מטעמם.
(4) ככלל, ספק המצטרף לפורטל הספקים הממשלתי, יגיש את כל דיווחי הביצוע ואת כל החשבוניות בגין ההזמנות שהופנו אליו באמצעות פורטל הספקים הממשלתי, בפורטל בלבד. אולם, הספק יהיה רשאי להגיש דיווחי ביצוע או חשבוניות מסוימים שלא באמצעות הפורטל, בכפוף לתנאי ההסכם בינו לבין המשרד ובכפוף לכל דין.

12. בעיות ביצועים, פונקציונליות חסרה או חלקית:
(1) ייתכן שחלק מהפונקציונליות של פורטל הספקים הממשלתי לא תהיה זמינה במועד ההפעלה הראשונה המתוכננת של הפורטל. במקרה זה, תוספות פונקציונליות יוטמעו בשלבים לאחר כניסת המערכת לעבודה בפועל. לא תהיה למשתמשים כל תביעה או טענה כלפי הממשלה ו/או מי מטעמה או כלפי משרדים ו/או מי טעמם בגין חוסרי פונקציונליות כאמור.
(2) הממשלה תעשה כל מאמץ סביר להבטיח זמינות ותקינות פעולת פורטל הספקים הממשלתי ואולם ייתכן שהמערכת לא תהיה זמינה מעת לעת בשל תקלות או לצורך תחזוקה. כמו כן, ייתכנו תקלות שיחייבו הגשה חוזרת של דיווחי ביצוע ו/או חשבוניות או יפגעו בקצב העבודה. במקרים אלה לא תהיה לספקים כל תביעה או טענה כלפי הממשלה ו/או מי מטעמה או כלפי המשרדים ו/או מי מטעמם ובלבד שננקטו על ידי הממשלה, או מי מטעמה, מאמצים סבירים למניעת הישנות התקלות והטיפול בהן.
(3) במקרים בהם תקלה מתמשכת בפורטל הספקים הממשלתי מונעת באופן זמני הגשת דיווחי ביצוע ו/או חשבוניות באמצעות הפורטל, המשרדים והמשתמשים יונחו לפעול מחוץ לפורטל הספקים הממשלתי בהתאם להנחיות כפי שיפורסמו ע"י החשב הכללי מעת לעת.
13. שינויים חקיקתיים
(1) ייתכן שבמהלך הפעלת פורטל הספקים הממשלתי ישתנו חוקים ותקנות או יפורסמו החלטות בתי המשפט או פסקי דין או הנחיות רשות המיסים המשפיעים על תהליכי הרכש הממשלתי ובמקרים אלה תהיה הממשלה רשאית להתאים את תהליכי העבודה בפורטל הספקים הממשלתי בהתאמה לשינויים אלה. המשתמשים יהיו מחויבים לעבוד לפי הכללים החדשים שיוגדרו. 
(2) הממשלה שומרת לעצמה את הזכות לשנות הסדרים ותהליכים בניהול פורטל הספקים הממשלתי ע"י הודעה מראש למשתמשים ו/או נציגיהם דרך פורטל הספקים הממשלתי ו/או בדרכים אחרות ו/או ע"י שינוי תנאי חוזה זה. במקרה של שינוי חוזה המשתמש יידרש לחתום על חוזה תחליפי ו/או על נספח לחוזה זה. משתמש הרואה את עצמו נפגע ע"י שינויים אלה יהיה רשאי להפסיק את השימוש בפורטל הספקים הממשלתי ע"י הודעה בכתב לחברת ניהול תוך 30 יום מיום משלוח ההודעה על השינויים כאמור.
14. חבלה ומידע אסור
(1) המשתמש וכל נציגיו מתחייבים לא לגרום, לא לנסות לגרום ולא להניח לאחר לגרום לשינוי כלשהו במידע, ידיעה או נתון מכל סוג שהוא המצויים בפורטל הספקים הממשלתי פרט לאישור קבלת הזמנות רכש, הגשת דיווחי ביצוע וחשבוניות ופעולות אחרות שהממשלה תאפשר לבצע באמצעות הפורטל, אם תאפשר.
(2) המשתמש מתחייב להשתמש במידע מותר אך ורק למטרת אישור הזמנות רכש, הגשת דיווחי ביצוע וחשבוניות למשרדי הממשלה והמשתמש מתחייב לא להפיץ את המידע לגורם כלשהו שלא לצורך המטרות המפורטות לעיל.

(3) המשתמש וכל נציגיו מתחייבים לא לנסות לקבל מידע אסור מהמערכת, ואם במקרה יגיע אליהם מידע אסור בדרך כלשהי, מתחייבים המשתמש וכל נציגיו, ביחד ולחוד:

1. למחוק מיד את המידע האסור במחשב המשתמש או בכל מחשב או ציוד אחר שבשליטתו ושבו נמצא מידע אסור. אם לידיעת המשתמש הוקלט מידע אסור במחשב או ציוד אחר שאינו בשליטתו, יודיע על כך למרכז התמיכה של טלפונית וגם בכתב, מיד כשיוודע לו. אם הודפס המידע האסור, ישלח מיד המשתמש את הדף המודפס אל מרכז התמיכה של מרכבה, בלי להשאיר ברשותו העתק של הדף או העתק אחר של המידע האסור.

2. להודיע מיד טלפונית וגם בכתב על האירוע לחברת הניהול.

3. לא לעשות כל שימוש במידע אסור ולא לגלותו לאיש, למעט גילוי הדרוש לצורך פסקאות א. ו-ב. לעיל.
(4) המשתמש מתחייב לא להשתמש במידע בניגוד לדין.

(5) המשתמש מתחייב לא לאפשר למי שאינו הנציג המורשה שלו (לו הונפק כרטיס חכם) להתקשר למערכת באמצעות כרטיס החכם, בין במישרין ובין בעקיפין, והוא מתחייב לקיים הסדרים מתאימים שימנעו התקשרות כאמור. כמו כן, מתחייב המשתמש שלא למסור לאדם שאינו זכאי לקבלו לפי חוזה זה, מידע שיאפשר לו להתקשר למערכת.
(6) המשתמש אחראי לכך שכל נציג מורשה שלו ימלא את חובותיו לפי כתב ההתחייבות ולפי חוזה זה וכן שהוא ימלא את כל הדרישות המוטלות על המשתמש בסעיף זה.

(7) הפרה של אחת או יותר מהתחייבויות המשתמש על פי חוזה זה על ידי המשתמש או נציג מורשה שלו תחשב להפרת חוזה על ידי המשתמש, וזאת מבלי לפגוע בזכויות הממשלה לפיצוי, שיפוי או כל סעד אחר שיגיע לה מאת הנציג המורשה.
(8) המשתמש מתחייב לבטל את הרשאתו של כל נציג מורשה שלו שהפסיק להיות שותף או הפסיק את עבודתו אצל המשתמש, לפי הענין, ולהודיע על כך לחברת ניהול טלפונית וגם בכתב תוך 48 שעות מיום סיום עבודתו של הנציג.

(9) הודיע המשתמש לחברת ניהול כאמור בפסקה (8) לעיל, תבטל הממשלה את זכאותו של הנציג של המשתמש (שהפסיק להיות מורשה לשימוש במערכת) להשתמש במערכת תוך 48 שעות מיום קבלת ההודעה בכתב אולם תהיה הממשלה רשאית (ולא חייבת) לבטל את ההרשאה גם על סמך הודעה טלפונית בלבד.

(10) הממשלה תהיה רשאית לבטל את ההרשאה לנציג מורשה של המשתמש מכל סיבה שהיא בתנאי שהממשלה תנמק את סיבת הביטול.
15. ניתוק המשתמש מפורטל הספקים הממשלתי
(1) באם ייווצרו תנאים הכרחיים המחייבים את הממשלה להפסיק השימוש בפורטל הספקים הממשלתי או חלקו, תהא הממשלה רשאית להפסיק את פעילות פורטל הספקים הממשלתי, לתקופה מוגבלת או בלתי מוגבלת.

(2) אם יתברר כי קיים חשש לגבי נכונות ההצהרות של המשתמש או נציגיו שניתנו לממשלה או אם המשתמש או נציגיו קיבלו מידע אסור והשתמש בו בניגוד להוראות סעיף שגיאה! מקור ההפניה לא נמצא. לעיל או ניסה לחבל בפורטל הספקים הממשלתי או הניח לאחר לחבל במערכת, אזי תהא רשאית הממשלה לנתק את המשתמש מהמערכת עד לבירור העניין ובמקרה זה לא תהיה למשתמש כל תביעה או טענה כלפי הממשלה או מי מטעמה ו/או המשרדים או מי מטעמם בגין אי קבלת שירותי פורטל הספקים הממשלתי.
16. ביטול החוזה
(1) כל אחד מהצדדים יהא רשאי לבטל חוזה זה מכל סיבה שהיא בהודעה בכתב, והביטול יכנס לתוקפו בחלוף 21 ימים לאחר שהגיעה הודעת הביטול אל הצד השני.

(2) הפר המשתמש אחת או יותר מהתחייבויותיו לפי חוזה זה, תהא הממשלה רשאית לבטל את החוזה ללא הודעה מראש, מיד כשההפרה הגיעה לידיעתה ואולם תשקול הממשלה הענקת פסק זמן סביר לשם תיקון העילה לביטול החוזה בהתחשב באופי ההפרה שהניעה את הממשלה לביטול חוזה זה. אין באמור בסעיף קטן זה כדי לפגוע בזכויות הממשלה לכל סעד אחר המגיע לה מאת המשתמש או נציגו, לפי חוזה זה או על פי דין.

17. הסבה

זכויות המשתמש לפי חוזה זה אינן ניתנות להסבה בדרך מיזוג תאגידים או בכל דרך אחרת ללא הסכמה בכתב ומראש של הממשלה.
18. סמכות שיפוט
כל סכסוך משפטי ו/או תביעה לפי הסכם זה תוגש לבתי המשפט המוסמכים בירושלים. 
19. הודעות

כל הודעה, דרישה, בקשה או מסמך שיש להודיע, למסור או לשלוח לפי חוזה זה, יהיו בכתב ויישלחו בדואר, ויראו אותם כאילו נמסרו 72 שעות לאחר המועד שבו נשלחו. במקביל על הצדדים להודיע את ההודעה האמורה גם במייל לצד השני. 
20. כתובות הצדדים

הממשלה – משרד האוצר, חטיבת נכסים, רכש ולוגיסטיקה, רח' קפלן 1, ירושלים.  
המשתמש  - _________________________________________________


ולראיה באו הצדדים על החתום בתאריך הנקוב בראש חוזה זה.

חתימות הממשלה

שם _______________________ חתימה _______________________
שם  _______________________חתימה_______________________

חתימות המשתמש

שם _______________________ חתימה _______________________
שם  _______________________חתימה_______________________

נספח א' – דרישות לתשתית המקומית
1. אמצעים הניתנים מהגורם המנפק 
1.1. קורא כרטיסים.
1.2. כרטיס חכם.
1.3. סיסמא (Pin Number).

2. דרישות מערכת 
עבודה במערכת תתאפשר רק עם קיום דרישות החומרה והתוכנה הבאות:
2.1. יציאת USB פנויה (עבור קורא הכרטיסים)
2.2. דפדפן אינטרנט אקספלורר 7.0 ומעלה
2.3. מערכת הפעלה WINDOWS7 או WINDOWS8/8.1  או VISTA
2.4. Windows XP - עם 3 Service Pack ומעלה.
2.5. קורא כרטיסים מותקן *
2.6. תוכנת גישה לכרטיס חכם מותקנת*
2.7. תכנת חתימה דיגיטלית (Sign&Verify) מותקנת* 
2.8. לצורך השתלטות על תחנות העבודה של המשתמש יש להפעיל תוכנה בשם ,NETVIEWER  הפעלת התוכנה וההשתלטות תעשה בליווי התומך של מרכב"ה מאתר GOV.IL
*הנחיות להתקנת כרטיס חכם ותוכנת Sign&Verify ניתן למצוא בפורטל השירותים והמידע הממשלתי בכתובת קישור לפורטל השירותים והמידע הממשלתי).

נספח ב' – הצהרת נציג המשתמש ואישור על סמכויות נציג המשתמש בפורטל הספקים הממשלתי

אל ממשלת ישראל, באמצעות החשב הכללי, משרד האוצר

(מחק את המיותר)
אני/אנו הח"מ מודיע/ים בכך כי:
1.  כי  איש הקשר מטעמי/מטעם השותפות הרשומה בשם:................................../מטעם החברה בשם ....................... בע"מ/ (להלן – המשתמש) הינו מר/גב ............................ (להלן – נציג המשתמש) עבורו בכוונתנו להנפיק כרטיס חכם לצורך שימוש בפורטל הספקים הממשלתי לרבות לצורך הגשת דיווחי ביצוע וחשבוניות למשרדי ממשלה.
2. אני/אנו מאשר/ים בזאת כי כל שימוש בפורטל הספקים הממשלתי ע"י נציג המשתמש באמצעות כרטיס החכם יחייב  את המשתמש לכל דבר וענין לרבות הגשת דיווחי ביצוע וחשבוניות כאמור וקבלת הודעות ממשרדי הממשלה, אלא אם כן הודיע המשתמש לחברת הניהול מטעם הממשלה בכתב וגם טלפונית על ביטול ההרשאה לנציג המשתמש לפחות 48 שעות בימי עבודה במשרדי הממשלה, לפני ביצוע הפעולה והמשתמש קיבל מחברת הניהול אישור בכתב על כך שבקשת המשתמש התקבלה. לא התקבל האישור תוך 24 שעות ממועד ההודעה בכתב, על המשתמש יהיה להתקשר לחברת הניהול כדי לברר שביטול ההרשאה בוצע בפועל.
יובהר, כי על המשתמש חלה האחריות לוודא את קבלת הודעתו כאמור לעיל, וכי רק לאחר קבלת האישור מטעם החברה המנהלת, האמור יחזה להיות כנתקבל.
3. ידוע למשתמש, כי הכרטיס החכם יכלול תעודה אלקטרונית מאושרת בהתאם לחוק חתימה אלקטרונית, התשס"א-2001 הכוללת את הפרטים של המשתמש ואת פרטי נציג המשתמש. ידוע למשתמש כי על המשתמש להבטיח אישית כי לא ייעשה שימוש שאינו מורשה על ידי המשתמש בכרטיס והמשתמש פוטר בזה את הממשלה ומי מטעמה מכל אחריות הנובעת משימוש בלתי מורשה, כאמור.
4. הצהרה זאת באה בנוסף על ההתקשרות מול הגורם המאשר לצורך הנפקת תעודת חתימה אלקטרונית מאושרת.
5. פרטי נציג המשתמש הינם כלהלן:
1. שם מלא ...............................
2. כתובת מלאה .....................................................
3. ת.ז. ................................
4. תפקיד אצל המשתמש .................................
5. מספר טלפון בעבודה ..........................
6. מספר טלפון בבית ..............................
7. מספר טלפון נייד ................................
8. כתובת דואר אלקטרוני ........................
חתימה/ות של מורשה/מורשי חתימה מטעם הקבלן וחותמת של המשתמש:

................................................

.............................................................

שם מלא:  ..............................


שם מלא: ..............................

ת.ז./ח.פ.:  ...........................


ת.ז./ח.פ.: ...........................

כתובת:  ..............................


כתובת:  ..............................

______________________________________________________________

למילוי ע"י עו"ד או רו"ח (מחק את המיותר)

אני הח"מ, יועצו המשפטי/רו"ח של התאגיד, מאשר בזאת כי:

1. כל הפרטים המפורטים לעיל נכונים וכן שהמשתמש/ מורשה חתימה מטעם המשתמש /מורשי החתימה מטעם המשתמש (להלן – החותם או החותמים, בהתאמה)  .............................................   ת.ז. ................... ............................  ת.ז ..................... חתם/חתמו על ההצהרה הנ"ל בפני ביום ................................ וכמו כן שהוא מורשה ומוסמך לחתום הל ההצהרה/ הם מורשים ומוסמכים לחתום על ההצהרה לפי החלטות המשתמש ומסמכי היסוד שלו.
2.  נציג המשתמש מוסמך ומורשה לפי החלטות המשתמש /ומסמכי היסוד שלו וההצהרה הנ"ל:
2.1. להגיש גורם המאשר בשם המשתמש בקשה להנפקת תעודה אלקטרונית, כמשמעה בחוק חתימה אלקטרונית, התשס"א – 2001 (להלן: "התעודה האלקטרונית").
2.2. כי התעודה האלקטרונית של המשתמש תונפק על שמו של נציג המשתמש ועבורו.
2.3. לחתום באמצעות התעודה האלקטרונית, בשם המשתמש ומטעמו, על דיווחי ביצוע חשבוניות כמסר אלקטרוני, כמשמעות מונח זה בחוק הנ"ל, ולחייב את המשתמש לכל דבר וענין באמצעות התעודה האלקטרונית.
חתימה ..............................

חותמת .............................

מספר רשיון ......................

שם המשרד ..........................................

כתובת .................................................

מספר טלפון .........................................

ח ו ז ה (בעקבות מכרז)

שנחתם ביום_________ בחודש ___________ לשנת ________ בירושלים

בין

מדינת ישראל באמצעות ממשלת ישראל המיוצגת על ידי _______________ וחשב משרד החינוך 
 (שם היחידה במשרד)

 (להלן: "המשרד") המורשים לחתום בשם המדינה על פי הרשאות שפורסמו בילקוט הפרסומים

(להלן: "המדינה")

מצד אחד

לבין
___________________

מרחוב_________________ (להלן: "צד ב'" ו/או "הקבלן")

באמצעות__________________________

מצד שני
הואיל:
ולמשרד דרושים שרותים של________________________________;

והואיל: 
והמשרד פרסם מכרז ___________ מיום___________ לקבלת השירותים הנ"ל;

והואיל:
וצד ב' מצהיר שהינו בעל הידע והנסיון הדרושים לצורך מתן השירותים הנ"ל ברמה גבוהה ובמסגרת ארגונית משלו.

והואיל:
והמדינה הסכימה להתקשר עם צד ב' בחוזה זה לאחר שההתקשרות אושרה על ידי ועדת מכרזים בדיון מס' __________ מיום__________;

הוצהר הותנה והוסכם בין הצדדים כדלקמן:

1. הגדרות

בהסכם זה יהיו למונחים הבאים הפרשנות שלצידם אלא אם כן נאמר אחרת:

1.1 "המכרז" - מכרז מס' 25/7.2019 מיום 1.7.2019 שענינו מתן שירותי אחזקה, ניקיון, גינון והדברה למרכז הדרכה של משרד החינוך בחיפה
1.2 "היחידה" - אגף א' נכסים ולוגיסטיקה 
1.3 "השירותים" - פרושו השירותים נשוא הסכם זה.

2. כללי

2.1 המבוא לחוזה זה לרבות כל ההצהרות הכלולות בו והנספחים לחוזה זה מהווים חלק בלתי נפרד ממנו ויפורשו ביחד עמו.

2.2 הנספחים לחוזה זה הם:

2.2.1 נספח א' - מכרז מס' 25/7.2019 מיום 1.7.2019 כולל מסמכי הבהרות ככל שיהיו.
2.2.2 נספח ב' - הצעת צד ב' מיום ________ או חלקים ממנה כפי שהתקבלו על ידי המשרד.

2.2.3 נספח ג' - מסגרת העבודה.
2.2.4 נספח ד' - ערבות בנקאית.

2.2.5 נספח ה' - התחייבות לשמירת סודיות.

2.3 סתירה בין מסמכים
2.3.1 הצעת צד ב' או חלקים ממנה (אם התקבלו אחת או יותר מהחלופות שהציע צד ב' לביצוע מכרז) תהווה חלק בלתי נפרד מחוזה זה.

2.3.2 בכל מקרה של סתירה או אי התאמה בין הצעת צד ב' כפי שאושרה על ידי המשרד לבין יתר נספחי החוזה כולם או חלקם תגברנה הוראות יתר נספחי החוזה על פני הצעת צד ב'.
3. תקופת ההתקשרות

3.1 תקופת ההתקשרות על פי חוזה זה תחל ביום ________ ותסתיים לא יאוחר מיום_________.

3.2 הארכת התקשרות
הצדדים יהיו רשאים להאריך את ההתקשרות לתקופות נוספות בכפיפות להוראות חוק חובת המכרזים, התשנ"ב - 1993 ובכפיפות להוראות החשב הכללי במשרד האוצר. 

3.3 יובהר כי התקשרות הנפרשת על פני 2 שנות תקציב, בהיותה חופפת שנת לימודים (מספטמבר בשנה מסוימת עד לאוגוסט בשנה העוקבת), תהיה כפופה ותלויה באישור תקציב המדינה בשנה העוקבת. לפיכך, ככל שלא יאושר תקציב מדינה בשנה העוקבת או שלא יהיה תקציב פנוי לנושא, תופסק ההתקשרות.

4. התמורה

4.1 תמורת ביצוע כל התחייבויותיו של צד ב' לפי חוזה זה ישלם המשרד לצד ב' על יסוד דו"חות ביצוע מפורטים שיגיש צד ב' למשרד ושיאושרו על ידי המדינה בסכום שלא יעלה על סך ______ ₪ בהתאם לתנאי המכרז (להלן: "התמורה") עפ"י תוכנית עבודה המצ"ב.
4.2 הסכום האמור לעיל מתוקצב בסעיף תקציבי 


.
4.3 צד ב' מתחייב ומצהיר בזה שלא יבצע כל עבודה שהיא אלא ע"פ תוכנית עבודה אשר הוצאה כנדרש ע"י המשרד ואושרה ע"י מורשי החתימה מטעם הגורם המקצועי והחשבות. 

4.4 נוהל התשלום
4.4.1 צד ב' יגיש למשרד דו"ח המפרט את כל השירותים שביצע במהלך החודש האחרון, וכן חשבונית מס מפורטת שהונפקה על ידו.
4.4.2 תשלום התמורה יבוצע על ידי אגף הכספים במשרד עפ"י הוראת התכ"ם החדשה 1.4.0.3, מותנה באישור מטעם היחידה המקצועית שהשירות המפורט אכן בוצע (האישור יצויין בטופס מלווה הנותן ביטוי גם לעניין הפיצוי המוסכם ככל שישנו). 
4.4.3 לצד ב' לא תהיינה כל דרישות או טענות למשרד / ליחידה בגלל עיכובים בתשלום הנובעים מדו"ח שאינו מפורט כדבעי ו/או חוסר פרטים בחשבון, ו/או פרטים לא נכונים, ו/או חוסר במסמכים.

4.4.4 מובהר בזה כי המשרד לא ישלם בגין עבודה אשר בוצעה ללא הזמנת עבודה, מתאימה. 

4.5 מקדמות

אם ישלם המשרד לצד ב' מקדמות, הן תשולמנה בהתאם לאישורו של חשב המשרד ובכפוף להוראות החשב הכללי.

4.6 מע"מ

התמורה האמורה אינה כוללת מס ערך מוסף, אשר ישולם על ידי המשרד, עם כל תשלום ותשלום, ככל שמדובר בגוף המחויב במע"מ.

4.7 סופיות התמורה
התמורה הינה קבועה, מוחלטת וסופית וצד ב' לא יהיה רשאי לדרוש מהמשרד העלאות או שינויים בתמורה בגין ביצוע חיוביו על פי חוזה זה מכל סיבה שהיא.

4.8 תשלומי יתר

בתום תקופת חוזה זה יבדקו הצדדים את התשלומים שביצעה המדינה לאור דו"חות וחשבונות צד ב' שאושרו. אם יתברר שהמדינה שילמה סכומי יתר יחזירם צד ב' למדינה תוך חודש ימים כשהם צמודים כאמור בהוראות חוזה זה.

4.9 חוק התקציב
חוזה זה יהיה כפוף לחוק התקציב.
4.10 כללי

מובהר ומוסכם בין הצדדים כי לא יועבר סכום כלשהו מסעיף אחד בתקציב (המפורט בנספח מסגרת העבודה) למשנהו ללא הסכמתם מראש ובכתב של מנהל היחידה וחשב המשרד.

5. התחייבויות צד ב'
5.1 צד ב' מתחייב בזאת כלפי המשרד לבצע את כל הפעולות כפי שהן מפורטות בנספח לחוזה זה. מבלי לפגוע בכלליות האמור לעיל מתחייב צד ב' כדלקמן:

5.1.1 לבצע את השירותים במיומנות וברמה מקצועית גבוהה.

5.1.2 לשמור בסוד את כל המידע שיגיע אליו במהלך ביצוע ההתקשרות ולהחתים את כל המועסקים על ידו על טופס התחייבות לשמירת סודיות.

5.1.3 לדאוג לכך כי יהיו ברשותו כוח האדם, הציוד, הידע והאמצעים האחרים הדרושים על מנת לאפשר לו לבצע את התחייבויותיו על פי חוזה זה ובהתאם לדרישות המשרד, וכי ימשיכו להיות ברשותו על מילוי מלא של דרישות המשרד כאמור, כל כוח האדם, הציוד הידע והאמצעים האחרים האמורים, הכל באופן שיבטיח שיהיו בידי צד ב' בכל עת האמצעים הדרושים על מנת לאפשר לו לבצע את התחייבויותיו על פי חוזה זה.
5.1.4 לקיים את כל חוקי ההעסקה המנויים במכרז וכל דין החל לענין העסקת עובדים.
5.1.5 לאפשר למשרד ו/או לכל נציג מטעמו לבדוק בכל עת, הן במהלך ההתקשרות והן לאחריה, את ספרי החשבונות ו/או כל מסמך אחר שידרש עפ"י שיקול דעתו של המשרד, לרבות ספרי חשבונות של צדדים קשורים.
5.2 כל דבר הנוגע להיקף השירותים, תוכנם לוחות הזמנים לביצועם וכל הפרטים האחרים הקשורים לביצועם במידה ואינם מפורטים בחוזה זה על נספחיו, יקבעו בכתב על ידי המשרד בתיאום עם נציגי צד ב'.

6. התחייבות המשרד

על מנת לאפשר לצד ב' לעמוד בהתחייבויותיו על פי חוזה זה מתחייב המשרד כדלקמן:

6.1 להעמיד לרשות צד ב' את כל המידע והנתונים הדרושים לביצוע השירותים על פי חוזה זה סמוך ליום שהתקבלה דרישתו של צד ב'.

6.2 למנות ממונה או צוות ממונה מטעמו לצורך ביצועו של חוזה זה.

6.3 לקיים פגישות בין נציגי צד ב' לממונה כנדרש לצורך ביצוע השירותים תוך 14 ימים מעת שנתקבלה בקשת צד ב' לקביעת פגישה כאמור.

6.4 לתת לצד ב' אישור כי השירותים או חלק מהם בהתאם למסגרת העבודה בוצעו על פי הוראות החוזה, סמוך לאחר ביצוע כאמור.

7. פיקוח

נציגיה המוסמכים של המדינה יהיו רשאים לבקר באתרי מתן השירותים ולהתרשם מהם ולהעיר את הערותיהם לנציגיו המוסמכים של צד ב' וכן רשאים נציגי המדינה לקבל לבקשתם בכל עת סבירה אישור ו/או מסמך מצד ב' בכל נושא הקשור בביצוע חוזה זה.

8. שמירת סודיות ופרסום

8.1 צד ב' מתחייב לשמור בסוד ידיעות שיגיעו אליו עקב ביצוע חוזה זה ולא יגלה כל נתון ו/או מידע כאמור לכל צד שלישי שהוא. צד ב' מצהיר בזאת שידוע לו שאי מילוי התחייבויותיו לפי סעיף זה מהווה עבירה על פי חוק העונשין התשל"ז-1977 ועבירה על חוק הגנת הפרטיות התשמ"א-1981.

8.2 צד ב' מתחייב לא להציג את השירותים הניתנים לא כלפי עובדיו ומעסיקיו לא כלפי ציבור הנהנים משירותים אלה כפעולות של משרד החינוך יש חלק בארגונן, אולם צד ב' רשאי להציג את השירותים כניתנים לפי בקשת משרד החינוך והתרבות, תחת פיקוחו, בעידודו, או כנהנים מתמיכתו, הכל לפי העניין.
9. המחאת זכויות

צד ב' אינו רשאי להמחות או להסב לאחר או לאחרים את זכויותיו או חובותיו לפי חוזה זה, כולן או חלקן, בלי הסכמה בכתב ומראש של המשרד.

ניתנה הסכמת המשרד להסבה כאמור, ישאר צד ב' אחראי כלפי המשרד לביצוע החוזה והסבה כאמור לא תפטור אותו מאחריות זו.

10. התחייבות שלא להעסיק

צד ב' מתחייב בזה שלא להעסיק, בין במישרין ובין בעקיפין, אדם המועסק על ידי המשרד, אלא באישור בכתב ומראש של המשרד כל עוד הסכם זה בתוקף.

11. יחסי הצדדים

11.1 חוזה זה הינו חוזה קבלנות כמשמעותו בחוק חוזה קבלנות תשל"ד - 1974.

11.2 צד ב' מצהיר בזה כי הוא קבלן עצמאי וכי הוא מבצע את חיוביו על פי חוזה זה כקבלן עצמאי וכי לא קיימים יחסי עובד-מעביד בינו ובין מי המועסק מטעמו בביצוע חוזה זה ובין המדינה.

11.3 צד ב' מצהיר בזאת כי הודיע והבהיר לכל מי מהמועסקים על ידו בביצוע חוזה זה, כי בינם ובין המדינה לא יתקיימו כל יחסי עובד-מעביד.

11.4 תשלומים בגין המועסקים
צד ב' מתחייב בזה לשלם עבורו ועבור כל המועסקים על ידו בביצוע חוזה זה את כל התשלומים שחובת תשלומם מוטלת עליו על פי כל דין או על פי הוראות ההסכמים הקיבוציים הכלליים שבין לשכת התיאום של הארגונים הכלליים לבין ההסתדרות או כל הסכם קיבוצי שהוא בר תוקף בענף המתאים או כפי שהסכמים אלה יתוקנו לרבות צווי הרחבה שיוצאו על פי הסכמים אלה לרבות ומבלי לפגוע בכלליות האמור לעיל, את תשלומי מס הכנסה, מע"מ, בטל"א, תשלומים על פי חוק שעות עבודה ומנוחה, דמי מחלה, דמי חופשה שנתית, שכר מינימום, קרנות עובדים, תשלומי פנסיה, תנאים סוציאליים וכיוצ"ב וכן מתחייב הוא לקיים את כל ההוראות האמורות המתייחסות למועסקים על ידו. מבלי לפגוע בכלליות האמור לעיל מתחייב צד ב' לשלם למועסקים על ידו בביצוע הסכם זה, שכר שלא יפחת משכר המינימום הקבועים בחוק כולל הפרשה לזכויות סוציאליות. חויבה המדינה לשלם סכום כלשהו מהסכומים האמורים לעיל, בגין מי מהמועסקים על ידי צד ב' בביצוע חוזה זה, ישפה צד ב' את המדינה עם דרישה ראשונה בגין כל סכום שחויבה לשלם כאמור.

11.5 צד ב' יעמוד לביקורתו של מבקר המדינה ויהיה גוף מבוקר כמשמעותו בסעיף 9(6) לחוק מבקר המדינה, תשי"ח - 1959 בכל הקשור לקיום חוזה זה גם מעבר לתקופת החוזה.

12. אחריות משפטית

12.1 צד ב' יהיה אחראי באחריות מלאה ומוחלטת על פי כל דין לכל נזק ובגין כל פיצוי ותביעה כספית, אשר יגרמו ע"י עובדיו ו/או שלוחיו במסגרת מתן השירותים על ידו. 

12.2 צד ב' פוטר את המדינה מאחריות לכל תביעה אשר עלולה להיות מוגשת נגדה עקב העסקת עובדיו בפרוייקט. צד ב' מתחייב לשפות ו/או לפצות את המדינה בגין כל סכום שתחויב בו ובגין כל הוצאה שתיגרם לה עקב תביעה כאמור. 

12.3 צד ב' מתחייב לשלם כל סכום כסף או פיצוי, המגיעים על פי כל דין לעובד או לכל אדם הנמצא בשירותו כתוצאה מקיום יחסי עבודה עם העובד עקב העסקתו בפרוייקט. 
12.4 אם אי פעם יקבע כדין מסיבה כלשהי כי העסקת צד ב' או מי מעובדיו דינה כהעסקת עובד ע"י המדינה: 
12.4.1 התמורה האמורה לעיל יראו ככוללת את כל הסכומים המגיעים או העשויים להגיע לצד ב' ו/או לעובדיו לרבות כל תיגמול כלשהו, תשלום בגין זכויות סוציאליות, הפרשות/הפרשים, אם יגיעו לו אי פעם בגין העסקתו עפ"י חוזה זה, מכל סיבה שהיא. 
צד ב' יהיה מנוע מלטעון כי מגיעים לו סכומים נוספים כלשהם בכל עילה שהיא בגין העסקתו עפ"י חוזה זה.

12.4.2 בהסתמך על סעיף 28 לחוק פיצוי פיטורין, תשכ"ג – 1963, יראו ככלולים בתשלומים הניתנים לצד ב' לפי חוזה זה גם כל פיצויי הפיטורין גם חתימת צד ב' על חוזה זה מהווה הסמכה לכך. סעיף קטן זה טעון אישורו של שר העבודה והרווחה בהתאם לאמור בסעיף 28 האמור, ויכנס לתוקפו לאחר קבלת אישורו של השר או מי שהוסמך על ידו.
12.4.3 יחושב שכרו של צד ב' או מי מעובדיו כעובד עפ"י הקבוע לעניין זה לגבי עובדי מדינה בתפקיד ובדרגה דומים ככל האפשר. הכל כפי שיקבע ע"י נציב שרות המדינה ובאין תפקיד דומה או זהה כאמור ייחשב השכר לפי הקבוע לעניין זה בהסכמי העבודה הקיבוציים החלים על עובדים מסוג זה או בהיעדר הסכם כאמור לפי הסכם עבודה קיבוצי הקרוב לעניין, לדעת נציב שרות המדינה. חישוב השכר יעשה למפרע מיום תחילתו של הסכם זה וככל החיובים והזיכויים עפ"י הסכם זה, מחד, והחישוב החדש האמור, מאידך, יקוזזו הדדית.
12.5 ידוע לצד ב' כי עליו לבטח את עצמו ואת עובדיו בביטוח לאומי לבדו ועל חשבונו.
12.6 צד ב' מקבל על עצמו את האחריות לכל נזק או אובדן שיגרמו לגופו ו/או לרכושו של כל אדם אחר, לרבות לעובדי צד ב' והמועסקים על ידו בביצוע חוזה זה או לכל נזק כלכלי/פיננסי טהור, עקב מעשה או מחדל של צד ב', עובדיו, שליחיו או כל מי שבא מכוחו ו/או מטעמו תוך כדי ביצוע חוזה זה.
חויבה המדינה לשלם סכום כלשהו בגין מעשה או מחדל שצד ב' אחראי להם על פי כל דין או על פי חוזה זה ישפה צד ב' את המדינה באופן מיידי בגין כל סכום שחויבה לשלם.

13. ביטוח

(דרישות הביטוח יפורסמו בהמשך)

14. זכויות יוצרים

14.1 כל התוכניות, נספחים, טיוטות, תרשימים, נתונים, תוכנות וכל חומר אחר שהכין צד ב' לשם ביצוע חיוביו על פי חוזה זה או כתוצאה ממנו וזכויות היוצרים הנובעות מהם יהיו שייכות בלעדית למדינה והיא תהיה רשאית לעשות בהן כל שימוש, לרבות שימוש מסחרי, לפי שיקול דעתה הבלעדי.

14.2 צד ב' מתחייב למסור למשרד בסיום ההתקשרות או במהלכה את כל המסמכים, ערכות הדרכה, פרסומים, תוכנות וכל חומר אחר שיוכן על ידו במסגרת ביצוע הסכם זה.

14.3 צד ב' לא יעביר את המסמכים שהכין במסגרת ביצוע חיוביו על פי חוזה זה ו/או כל חלק מהם לאחר ולא יתיר רשות הדפסה ו/או הוצאה לאור ו/או איזה רשיון שהוא בקשר למסמכים הנ"ל ולא יפרסם את המסמכים בכל צורה שהיא מקוצרת או אחרת או קטעים מהם ולא ישתמש בחומר האמור לצרכיו הפנימיים או לצרכי עבודות אחרות אלא בכפוף להוראות חוזה זה.

14.4 צד ב' מצהיר כי לא הפר או יפר כל זכות יוצרים ו/או פטנט ו/או סוד מסחרי כלשהו במהלך ביצוע חיוביו על פי חוזה זה.

14.5 צד ב' מתחייב בזאת לעגן את זכויות המדינה והמשרד ביחס לזכויות היוצרים בכל התקשרות חוזית שלו עם עובדיו ו/או עם מי שפועל מטעמו במסגרת ביצוע התחייבויותיו על פי הסכם זה באופן שזכויות היוצרים של המדינה תשמרנה.

15. הפרת חוזה

15.1 מוסכם בין הצדדים כי כל אחת מן ההפרות הבאות תחשבנה להפרות יסודיות של החוזה:

(1) אם צד ב' פיגר פיגור העולה על 15 ימים בלוח הזמנים הקבוע במסגרת העבודה או הקבוע ביתר נספחי החוזה.
(2) אם צד ב' לא מסר למשרד במהלך ההתקשרות ו/או בסיומה את כל החומר שהכין במסגרת ביצוע התחייבויותיו על פי הסכם זה.
(3) אם צד ב' לא איפשר למשרד ו/או לנציג מטעמו לבדוק את ספרי החשבונות כאמור לעיל.
(4) אם צד ב' הפר את חובתו והתחייבותו לשמירת סודיות.
(5) אם צד ב' הפר את חובתו לקיים אחר דיני העסקת עובדים כאמור במכרז ובכל דין החל על הענין.
(6) אם צד ב' הפר זכויות יוצרים.
15.2 בוטל החוזה על ידי המשרד על פי הוראות כל דין, יהיה רשאי המשרד לבצע את השירותים נשוא החוזה בעצמו או באמצעות מי מטעמו וצד ב' יהיה חייב לשפות את המדינה בגין כל ההוצאות הישירות והעקיפות שנגרמו לה בגין כך, בלי שהדבר יפגע בשאר הסעדים העומדים לרשות המשרד על פי כל דין.

15.3 בוטל החוזה על ידי המשרד מסיבה כלשהי וצד ב' ביצע רק חלק ממנו, לא ישולמו לצד ב' כספים מעבר לחלק היחסי של העבודה שבוצעה.

15.4 מבלי לפגוע בכלליות האמור לעיל יהיה המשרד רשאי לבטל את החוזה ללא צורך בהודעה מוקדמת לצד ב' בהתרחש כל אחד מהמקרים הבאים:

15.4.1 אם ימונה כונס נכסים זמני או קבוע לעסקו ו/או לרכוש צד ב'.

15.4.2 אם ימונה מפרק זמני או קבוע לצד ב'.

15.4.3 אם ימונה נאמן בפשיטת רגל לצד ב'.

15.4.4 אם צד ב' הפסיק לנהל את עסקיו לתקופה רצופה העולה על 30 יום.

15.4.5 אם צד ב' הסב את החוזה, כולו או מקצתו לאחר או העסיק קבלן משנה בביצוע העבודה בלי הסכמת המשרד בכתב.

15.4.6 כשצד ב' הסתלק מביצוע החוזה.

15.4.7 כשיש בידי המשרד הוכחות להנחת דעתו שצד ב' או אדם אחר בשמו או מטעמו נתן או הציע לאדם אחר כלשהו שוחד, מענק, דורון, או טובת הנאה כלשהי בקשר לחוזה.

16. הסכם זה מותנה בכך שצד ב' ימציא למשרד אישור לפי חוק עסקאות גופים ציבוריים (אכיפת ניהול חשבונות ותשלום חובות מס) התשל"ו-1976 שלפיו הוא מנהל פנקסי חשבונות כדין, או כי הוא פטור מלנהלם וכי הוא נוהג לדווח על עסקאותיו כדין.

17. ערבות בנקאית
17.1 הערבות

להבטחת כל התחייבויות צד ב' לפי חוזה זה, ימציא צד ב' למשרד ערבות בנקאית (להלן: "הערבות") כמפורט במכרז אשר תהיה צמודה בהתאם לתנאי ההתקשרות. 

הערבות תהיה בתוקף למשך תקופת ההתקשרות בתוספת 60 יום.

17.2 המצאת הערבות
צד ב' מתחייב להמציא למשרד את הערבות בצרוף החוזה כשהוא חתום על ידי המורשים מטעמו, תוך שבוע מקבלת החוזה החתום בראשי תיבות על ידי המורשים בצד המשרד.

17.3 הארכת תוקף ערבות

במקרה שהמשרד יעשה שימוש בזכותו להאריך את תוקף החוזה, מתחייב צד ב' למסור למשרד לא פחות מ- 30 יום לפני תחילת התקופה המוארכת, ערבות בנקאית כמפורט במכרז וכאמור לעיל, שתהיה בתוקף למשך כל תקופת ההתקשרות הנוספת בתוספת 60 יום והוראות חוזה זה יחולו עליה, בשינויים המחוייבים לפני הענין.

17.4 חילוט ערבות
הופר ההסכם ע"י צד ב' ו/או בוטל החוזה על ידי המשרד כדין יהיה רשאי המשרד לחלט את הערבות, וכן יהיה רשאי הוא למסור את ביצוע החוזה למי שייקבע על ידי המשרד מבלי לפגוע בשאר הסעדים העומדים לרשותו על פי כל דין.

18. בירור מחלוקות

18.1 בירור כל מחלוקת הקשורה ו/או הנובעת ממתן השירות על פי חוזה זה תהיה בסמכותם של מנהלי הצדדים.

18.2 קיומם של בירורים כאמור לעיל לא יהיה בו כשלעצמו כדי לגרום להפסקת ביצוע השירותים לפי חוזה זה ו/או להפסקת תשלומי המדינה לגבי מה שאינו שנוי במחלוקת, הן לגבי ביצוע השירותים והן לגבי ביצוע התשלום.
18.3 על בירורים לפי סעיף זה לא יחולו הוראות חוק הבוררות תשכ"ח - 1968.
19. שונות
19.1 חוזה זה ממצה את כל אשר הוסכם בין הצדדים, ולא יהיה תוקף לכל חוזה או הסדר שנערכו עובר לחתימתו של חוזה זה.

19.2 שינויים בחוזה זה יחייבו את הצדדים אך ורק אם נעשו בכתב ונחתמו על ידי כל הצדדים לחוזה.
19.3 הודעה על פי כתובות הצדדים במבוא לחוזה זה שתינתן בכתב תחשב כאילו הגיעה לתעודתה תוך 3 ימים מהמועד בו נשלחה ואם נמסרה ביד - בעת מסירתה.

19.4 כותרות השוליים נקבעו לצורכי הנוחות בלבד ואין לעשות בהן שימוש לפרשנות החוזה.

ולראיה באו הצדדים על החתום:

בשם המדינה:




 בשם צד ב':

________________




________________
________________




________________
________________




________________

נספח ביטוח - אישור קיום ביטוחים

(דרישות הביטוח יפורסמו בהמשך)
נספח מספר 4
דף 1 מתוך 7
תקנות למניעת העסקה של עברייני מין במוסד המכוון למתן שירות לקטינים 
(אישור המשטרה), התשס"ג-20031
בתוקף סמכותי לפי סעיף 12(א) לחוק למניעת העסקה של עברייני מין במוסד המכוון למתן שירות לקטינים, התשס"א-2001 (להלן - החוק), ובאישור ועדת החוקה חוק ומשפט של הכנסת, אני מתקין תקנות אלה:

1. הגדרות
1.1 בתקנות אלה -

1.1.1 "אישור המשטרה" - אישור ממשטרת ישראל כי אין מניעה לפי החוק להעסקת בגיר בעבודה במוסד;

1.1.2 "מבקש" - מעסיק, מוסד או בגיר המגיש בקשה לאישור המשטרה, כי אין מניעה להעסקת הבגיר לפי סעיף 3(ד) לחוק.

2. בקשה לאישור המשטרה
2.1 מבקש יגיש, במישרין או באמצעות יחיד אחר, בתחנת משטרה, בקשה לאישור המשטרה (להלן - הבקשה) -

2.1.1 אם הוא הבגיר - לפי טופס 1 שבתוספת, חתום בידו, ובצירוף תעודת מוסד לפי טופס 2 שבתוספת, חתומה ביד המעסיק או מנהל המוסד;

2.1.2 אם הוא המעסיק או המוסד - לפי טופס 3 או 4 שבתוספת, לפי הענין, חתום ביד המעסיק או מנהל המוסד, ובצירוף ייפוי כוח לפי טופס 5 שבתוספת, מטעם הבגיר למעסיק או למוסד לבקש ולקבל לגביו את אישור המשטרה וצילום תעודת זהות של הבגיר; ייפוי הכוח יישמר אצל המעסיק, לאחר הצגתו, לתקופה של שנתיים מיום הגשת הבקשה.

2.2 היה המבקש בגיר -

2.2.1 והגיש את הבקשה בעצמו - תאומת זהותו באמצעות תעודת זהות או תעודה רשמית אחרת המעידה על זהותו והנושאת את תצלומו;

2.2.2 והגיש את הבקשה יחיד אחר מטעמו - תאומת זהותו של מגיש הבקשה בדרך האמורה בפסקה (1), וכן יציג ייפוי כוח מטעם הבגיר, על פי טופס 1 שבתוספת, וצילום תעודת זהות של הבגיר.

2.3 היה המבקש מוסד או מעסיק -

2.3.1 והגיש המעסיק או מנהל המוסד את הבקשה - תאומת זהותו בדרך האמורה בתקנת משנה (ב)(1);

2.3.2 והגיש את הבקשה יחיד אחר מטעמו - תאומת זהותו של מגיש הבקשה בדרך האמורה בתקנת משנה (ב)(1), וכן יציג ייפוי כוח מהמעסיק או מהמוסד, על פי טופס 3 או 4 שבתוספת, לפי הענין.

2.4 היה המבקש מוסד או מעסיק שמקיים קשר קבוע וסדיר עם משטרת ישראל לענין קבלת אישורים לפי החוק, יהיה רשאי להגיש את הבקשה באמצעות דואר רשום, אם קיבל לכך אישור מאת ראש מדור מידע פלילי במחלקת חקירות ותביעות במשטרת ישראל, ובלבד שרשימת הבגירים ופרטיהם, לפי טופס 3 או 4 שבתוספת, תרוכז על גבי מדיה מגנטית, ושמספר הבגירים שאליהם מתייחסת הבקשה לא יפחת מ-50.

3. תשובת המשטרה
3.1 תשובת המשטרה לבקשה תינתן לא יאוחר מ-21 ימים ממועד הגשתה, באופן שיובא לידיעת מגיש הבקשה בעת הגשתה.

3.2 אישור המשטרה יינתן לפי טופס 6 שבתוספת.

3.3 הודעה על סירוב המשטרה לתת אישור, תינתן לפי טופס 7 שבתוספת.

4. ריכוז נתונים ממוחשב
המשטרה תנהל, לפי סעיף 3(ג) לחוק, ריכוז נתונים ממוחשב, של פרטים אלה:

4.1 פרטים מזהים של המעסיק;

4.2 פרטי המוסד שנמסרו בעת הגשת הבקשה;

4.3 פרטים מזהים של הבגיר;

4.4 מועד הגשת הבקשה;

4.5 פרטי תחנת המשטרה המטפלת בבקשה;

4.6 מועד ביצוע הבדיקה המשטרתית;

4.7 פרטים מזהים של נותן תשובת המשטרה ותוכנה;

4.8 מועד מתן התשובה, ואם נשלחה בדואר רשום - מועד שליחתה.

5. תחילה
תחילתן של תקנות אלה שישים ימים מיום פרסומן.

תוספת
טופס 1
(תקנה 2(א)(1)) ו-(ב)(2))
בקשת בגיר לקבל אישור משטרה
לפי חוק למניעת העסקה של עברייני מין במוסד המכוון למתן שירות לקטינים, התשס"א2001- (להלן - החוק)
1. אני הח"מ 
 






שם פרטי
 שם משפחה
מס' זהות

תאריך לידה
 מען 
 מיקוד
מבקש כי יינתן לי אישור משטרה לכך שאין מניעה לפי החוק להעסקתי במוסד המצוין בטופס 2 המצורף.
2. אני מייפה את כוחו של 








 
שם פרטי 
שם משפחה
מס' זהות
להגיש בקשה זו בשמי.
מצ"ב:
תעודת מוסד - טופס 2.
צילום תעודת זהות של הבגיר*.

תאריך
חתימה
_________

* אם מגיש הבקשה איננו הבגיר.
טופס 2
(תקנה 2(א)(1))
תעודת מוסד
לפי חוק למניעת העסקה של עברייני מין במוסד המכוון למתן שירות לקטינים, התשס"א2001- (להלן - החוק)
שם המוסד1
 סוג המוסד2


מס' רישום3
 מען המוסד1


מיקוד
 טלפון


אני הח"מ







 שם פרטי
 שם משפחה
 מס' זהות
מנהל המוסד4
/מנהל התאגיד
/

שם המוסד
שם התאגיד
אחראי על קבלת אדם לעבודה ב
/ 



שם המשרד הממשלתי
 שם הרשות המקומית
מאשר כי תעודה זו ניתנת על ידי בענין העסקתו במוסד של



שם פרטי
אני מצהיר כי המוסד האמור הוא מוסד כהגדרתו בחוק.

תאריך
חתימה
_________

1 אם שם המוסד אינו ידוע בעת הגשת הבקשה, יצוין סוג המוסד בלבד, ואין צורך למלא את פרטי מען המוסד.
2 נא ציין את סוג המוסד מתוך הרשימה שלהלן:
 בית ספר שלומדים בו קטינים, מוסד חינוכי ששוהים בו קטינים, מעונות לקטינים, מעונות יום ומשפחתונים לקטינים, מרכזי תרבות נוער וספורט, מכוני כושר ומועדוני
 ספורט שבהם מתאמנים בין השאר קטינים, גן ילדים, גן חיות, גן שעשועים, תנועת נוער, עסק להעסקה העוסק בין השאר בהסעת קבוצות קטינים, עסק העוסק בין
 השאר בארגון טיולים לקטינים או באבטחת קטינים, בריכת שחיה הפתוחה גם לקטינים, קייטנה, פנימיה או מועדון שבהם שוהים קטינים, מרפאות ובתי חולים
 לילדים, מחלקות ילדים בבתי חולים.
3 אם התאגיד רשום על פי חוק.
4 נא מלא את האפשרות המתאימה מבין ארבע האפשרויות: מנהל מוסד או מנהל תאגיד או אחראי במשרד ממשלתי או אחראי ברשות מקומית.
נספח מספר 4
דף 4 מתוך 7
טופס 3
(תקנה 2(א)(2), (ג)(2) ו-(ד))
בקשת מעסיק שאינו משרד ממשלתי או רשות מקומית לקבל אישור משטרה
לפי חוק למניעת העסקה של עברייני מין במוסד המכוון למתן שירות לקטינים, התשס"א2001- (להלן - החוק)
אני הח"מ 
 






שם פרטי
 שם משפחה
מס' זהות
משמש מנהל מוסד/תאגיד1



 שם מוסד/תאגיד
 מען 
 
 מיקוד
 טלפון
א. אבקש לקבל אישור המשטרה לכך שאין מניעה להעסיק במוסד2



 סוג מוסד
את3





שם פרטי
שם משפחה

מס' זהות
תאריך לידה
מען
ב. אני מצהיר כי המוסד האמור הוא מוסד כהגדרתו בחוק.
ג. מצ"ב ייפוי כוח מטעם הבגיר/ים וצילום תעודת זהות של הבגיר/ים.
ד. אני מייפה את כוחו של





שם פרטי 
שם משפחה

 להגיש בקשה זו בשמי.
 מס' זהות

תאריך
חתימה
בקשת מעסיק לקבל אישור משטרה/רשימה מרוכזת
שם המוסד/התאגיד
מען

מיקוד

טלפון
מס'
 מס' זהות
שם פרטי
 שם משפחה 
 תאריך לידה
 מען 

תאריך
חתימה
_________

1 נא הקף בעיגול את האפשרות המתאימה.
2 נא ציין את סוג המוסד מתוך הרשימה שלהלן:
 בית ספר שלומדים בו קטינים, מוסד חינוכי ששוהים בו קטינים, מעונות לקטינים, מעונות יום ומשפחתונים לקטינים, מרכזי תרבות נוער וספורט, מכוני כושר ומועדוני
 ספורט שבהם מתאמנים בין השאר קטינים, גן ילדים, גן חיות, גן שעשועים, תנועת נוער, עסק להעסקה העוסק בין השאר בהסעת קבוצות קטינים, עסק העוסק בין
 השאר בארגון טיולים לקטינים או באבטחת קטינים, בריכת שחיה הפתוחה גם לקטינים, קייטנה, פנימיה או מועדון שבהם שוהים קטינים, מרפאות ובתי חולים
 לילדים, מחלקות ילדים בבתי חולים.
3 במקרה שבו מתייחסת הבקשה למספר בגירים יש לציין את הפרטים הנדרשים ברשימה המצורפת.
4 יש למלא אם מגיש הבקשה איננו מנהל המוסד או התאגיד.
נספח מספר 4
דף 5 מתוך 7
טופס 4
(תקנה 2(א)(2), (ג)(2) ו-(ד))
בקשת מעסיק שהוא משרד ממשלתי או רשות מקומית לקבל אישור משטרה
לפי חוק למניעת העסקה של עברייני מין במוסד המכוון למתן שירות לקטינים, התשס"א2001- (להלן - החוק)
אני הח"מ 
 






שם פרטי
 שם משפחה
מס' זהות

אחראי ב
על קבלת אדם לעבודה במוסד2

 שם משרד ממשלתי/שם רשות מקומית
 שם המוסד
מען המוסד
מיקוד
טלפון
שהוא3



סוג המוסד
א. אבקש לקבל את אישור המשטרה לכך שאין מניעה להעסיק במוסד2


שם המוסד


את3





שם פרטי
שם משפחה

מס' זהות
תאריך לידה
מען
ב. אני מצהיר כי המוסד האמור הוא מוסד כהגדרתו בחוק.
ג. מצ"ב ייפוי כוח מטעם הבגיר/ים וצילום תעודת זהות של הבגיר/ים.
ד.5 אני מייפה את כוחו של 






 להגיש בקשה זו בשמי. שם פרטי
שם משפחה
 מס' זהות



תאריך
חתימה
_________

1 נא מלא את האפשרות המתאימה.
2 אם שם המוסד אינו ידוע בעת הגשת הבקשה, יצוין סוג המוסד בלבד, ואין צורך למלא את פרטי מען המוסד.
3 נא ציין את סוג המוסד מתוך הרשימה שלהלן:
 בית ספר שלומדים בו קטינים, מוסד חינוכי ששוהים בו קטינים, מעונות לקטינים, מעונות יום ומשפחתונים לקטינים, מרכזי תרבות נוער וספורט, מכוני כושר ומועדוני
 ספורט שבהם מתאמנים בין השאר קטינים, גן ילדים, גן חיות, גן שעשועים, תנועת נוער, עסק להעסקה העוסק בין השאר בהסעת קבוצות קטינים, עסק העוסק בין
 השאר בארגון טיולים לקטינים או באבטחת קטינים, בריכת שחיה הפתוחה גם לקטינים, קייטנה, פנימיה או מועדון שבהם שוהים קטינים, מרפאות ובתי חולים
 לילדים, מחלקות ילדים בבתי חולים.
4 במקרה שבו מתייחסת הבקשה לכמה בגירים יש לציין את הפרטים הנדרשים ברשימה המצורפת.
5 יש למלא אם מגיש הבקשה איננו האחראי על קבלת אדם לעבודה במוסד.
בקשת מעסיק לקבל אישור משטרה/רשימה מרוכזת 
 שם המוסד מען המוסד
מיקוד

טלפון
מס'
 מס' זהות
שם פרטי
 שם משפחה 
 תאריך לידה
 מען 

תאריך
חתימה
_________

1 אם שם המוסד אינו ידוע בעת הגשת הבקשה, יש למלא את פרטי המשרד הממשלתי או הרשות המקומית.
נספח מספר 4
דף 6 מתוך 7
טופס 5
(תקנה 2(א)(2)) 
יפויי כוח למעסיק או למוסד
לפי חוק למניעת העסקה של עברייני מין במוסד המכוון למתן שירות לקטינים, התשס"א2001-
אני הח"מ 
 בעל תעודת זהות



המתגורר ב


מייפה את כוחו/ה של


 שהוא/היא:

 שם פרטי
שם משפחה
1.1 מנהל המוסד/התאגיד
2. האחראי על קבלת אדם לעבודה במשרד ממשלתי
/ברשות מקומית
(מחק את המיותר)
או מי מטעמו, לבקש ולקבל בשמי ובמקומי את אישור המשטרה בהתאם לחוק למניעת העסקה של עברייני מין במוסד המכוון למתן שירות לקטינים, התשס"א2001-, לצורך העסקתי במוסד2

/אצל המעסיק



שם המוסד
שם המעסיק
אני מצרף לייפוי כוח זה צילום של תעודת הזהות שלי.
ניתן היום הזה
 בחודש
שנת



חתימה
3 אני הח"מ







שם פרטי
 שם משפחה
מס' זהות
1.1 מנהל המוסד/התאגיד
2. האחראי על קבלת אדם לעבודה במשרד ממשלתי
/ברשות מקומית
(מחק את המיותר)
מצהיר כי ידוע לי שעלי לשמור טופס זה לתקופה של שנתיים מיום הגשת הבקשה.

חתימה
_________

1 נא סמן את האפשרות המתאימה.
2 אם שם המוסד אינו ידוע בעת הגשת הבקשה, יש למלא שם המעסיק בלבד.
3 למילוי על ידי המעסיק.
נספח מספר 4
דף 7 מתוך 7
טופס 6
(תקנה 3(ב))
אישור המשטרה
לפי חוק למניעת העסקה של עברייני מין במוסד המכוון למתן שירות לקטינים, התשס"א2001- (להלן - החוק)
בענין העסקתו של*
 
 





שם פרטי
 שם משפחה
מס' זהות
במוסד**
על ידי



שם המוסד
שם המעסיק
אני מאשר כי על פי הנתונים הקיימים במאגרי המידע המשטרתיים ביום


אין מניעה להעסקתו של הנ"ל לפי החוק.
 מס' אישי שם פרטי
שם משפחה
פרטי היחידה המשטרתית

תאריך
חתימה
אישור המשטרה/רשימה מרוכזת 
 שם המוסד/המעסיק מען המוסד
מיקוד

טלפון
מס'
 מס' זהות

שם פרטי
 שם משפחה 
 אישור 

תאריך
חתימה
_________

* התייחסה הבקשה לאישור המשטרה לרשימת בגירים, יפורטו אלה מביניהם שנקבע כי אין מניעה להעסקתם במוסד, ברשימה המצורפת.
** אם שם המוסד אינו ידוע בעת הגשת הבקשה יצוין שם המעסיק בלבד.
טופס 7
(תקנה 3(ג))
הודעה על סירוב לתת אישור המשטרה
לפי חוק למניעת העסקה של עברייני מין במוסד המכוון למתן שירות לקטינים, התשס"א2001- (להלן - החוק)
בענין העסקתו של
 
 





שם פרטי
 שם משפחה
מס' זהות
במוסד*
על ידי



שם המוסד
שם המעסיק
לפי הנתונים הקיימים במאגרי המידע המשטרתיים ביום


לא ניתן לאשר את העסקתו של הנ"ל לפי החוק.
 מס' אישי שם פרטי
שם משפחה
פרטי היחידה המשטרתית

תאריך
חתימה
נספח מספר 5
דף 1 מתוך 1
הוראה 7.3.9.2 - הגנה על זכויות עובדים המועסקים על ידי קבלני שירותים בתחומי השמירה, האבטחה והניקיון - בתוקף מיום 22.11.2016
והודעה מספר ה.7.3.9.2.2 עלות שכר למעביד לכל שעת עבודה בתחום הניקיון - בתוקף מיום 9.4.2018

בלינק המצורף:

 http://www.mof.gov.il/takam/Pages/horaot.aspx?k=7.3.9.2
ניתן להוריד את חוברות המכרז ללא תשלום באתר מינהל הרכש הממשלתי בכתובת: 





HTTP://WWW.MR.GOV.IL





בכבוד רב,


אורנה מיטמיגר


מנהלת אגף רכש מכרזים והתקשרויות





ציון מחיר משוקלל �(כולל מע"מ) למציע





סה"כ הצעת המחיר המשוקלל �(כולל מע"מ) הנמוך ביותר


סה"כ הצעת המחיר המשוקללת (כולל מע"מ) של המציע





=





במקרה של מציע שהינו עוסק מורשה ולא גוף משפטי מאוגד





לתשומת לב המציעים, בכניסה לבנין מתקיימים סדרי אבטחה ובדיקת תעודות אישיות, קיימת בעיית חניה בסביבה, הפרעות כלליות בתנועה בירושלים וכדומה אשר עלולים לגרום לעיכוב בכניסה. 


לפיכך על המציעים לקחת זאת בחשבון על מנת לוודא הגעה במועד לתיבת המכרזים.








hp1980.2019 


hp1980.2019 




